BREAKING: Velaa Muvahzafunah Kuriah Vure Bodu Musaara Eh Dheyn Ninmaifi - Vaguthu\nމާލެ އިން ފައްސިވާ މީހުންގެ އަދަދު މައްޗަށް! - 10 ގަޑިއިރު ކުރިން\nވެލާގެ މުވައްޒަފުންނަށް ކުރިއަށް ވުރެ ބޮޑު މުސާރައެއް ދޭން ނިންމައިފި\nނ. އަތޮޅުގައި އޮންނަ ވެލާ ޕްރައިވެޓް އައިލެންޑް\nނ. އަތޮޅުގައި އޮންނަ ވެލާ ޕްރައިވެޓް އައިލެންޑްގެ މުވައްޒަފުންނަށް ކުރީގެ ބޭސިކް ސެލަރީއަށް ވުރެ ބޮޑު މުސާރައެއް ލިބޭ ގޮތަށް އެލަވަންސެއް ތައާރަފްކޮށްފިއެވެ.\nރާއްޖޭގައި އެންމެ އަގު ބޮޑު ރިސޯޓުތަކުގެ ތެރޭގައި ހިމެނޭ ވެލާ އިން ނިންމާފައި ވަނީ މިވަގުތު ރިސޯޓު ބަންދު ނުކުރުމަށެވެ. އަދި އެއްވެސް މުވައްޒަފަކު ވެސް ވަޒީފާ އިން ވަކި ނުކުރަން އެ ރިސޯޓުން ވަނީ ނިންމައިފައެވެ.\nއެލަވަންސްތައް ދޭ ގޮތަށް ބަލާ އިރު، ރިސޯޓުގައި މިހާރު ތިބި މުވައްޒަފުންނާއި ރިސޯޓުން ބޭރުގައި މިހާރު ތިބި މުވައްޒަފުންނަށްދޭ ގޮތް ތަފާތެވެ. ރިސޯޓުގައި ތިބި މުވައްޒަފުންނަށް ސާވިސް ޗާޖް ދޭ އިރު، ރިސޯޓުގައި ނެތް މުވައްޒަފުންނަށް ދޭނީ ހާއްސަ އެލަވަންސެކެވެ. ރިސޯޓުގައި ނެތް މުވައްޒަފުންނަށް ލިބޭނީ މުސާރަ އާއި އެލެވަންސެކެވެ.\nއެހެންކަމުން ވެލާ ވާނީ ފަތުރުވެރިން ނެތި ސާވިސް ޗާޖް ދޭ ފުރަތަމަ ރިސޯޓަށެވެ. ވެލާ އިން ބުނީ ކޮވިޑް-19 ގެ ސަބަބުން އެކި ރިސޯޓުގައި އާއި ރިސޯޓުން ބޭރުގައި މުވައްޒަފުން ތިބިކަން ފާހަގަ ކުރެވޭ ކަމަށާއި މި ދަނޑިވަޅު މުވައްޒަފުންނަށް ގެއްލުންވާ އެއްވެސް ކަމެއް އެ ރިސޯޓުން ނުކުރާނެ ކަމަށެވެ.\nވެލާ އިން ނިންމާފައި ވަނީ ރިސޯޓުގައި ނެތް މުވައްޒަފުންގެ ތެރެއިން 600 ޑޮލަރު (9،252ރ.) އިން ދަށް މުސާރަ ލިބޭ މުވައްޒަފުންނަށް މުސާރައިގެ އިތުރަށް 200 ޑޮލަރު (3،084ރ.) ގެ ފިކްސްޑް އެލަވަންސެއް އަދި ދިގު މުއްދަތަކަށް ހިދުމަތްކޮށްފައިވާ މުވައްޒަފުންނަށް 100 ޑޮލަރު (1،542ރ.) ދިނުމަށެވެ.\nމީގެއިތުރުން 600 ޑޮލަރުން ފެށިގެން 1000 ޑޮލަރާ ދެމެދުގެ (9،252ރ. އިން ފެށިގެން 15،420ރ.) މުސާރައެއް ލިބޭ މީހުންނަށް 100 ޑޮލަރު (1،542ރ.) އިތުރު ފިކްސްޑް އެލަވަންސަކާއި ދިގު މުއްދަތަކަށް ހިދުމަތްކޮށްފައިވާ ނަމަ، 100 ޑޮލަރު (1،542ރ.) ދިނުމަށް ވަނީ ނިންމައިފައެވެ.\nރިސޯޓުގައި މިވަގުތު ތިބި މުވައްޒަފުންގެ ތެރެއިން 1000 ޑޮލަރަށް (15،420ރ.) ވުރެ ދަށް މުވައްޒަފުންނަށް މަދުވެގެން 500 ޑޮލަރު (7،710ރ.) ގެ ސާވިސް ޗާޖެއް އަދި ދިގުމުއްދަތަކަށް ހިދުމަތްކޮށްފައިވާ ނަމަ، އިތުރު 100 ޑޮލަރު (1،542ރ.) ދިނުމަށް ވެލާ އިން ވަނީ ނިންމައިފައެވެ.\nއަދި 1000 ޑޮލަރާއި 2000 ޑޮލަރާ ދެމެދު (15،420ރ. އާއި (30،840ރ.) މުސާރައެއް ލިބޭ މުވައްޒަފުންނަށް މަދުވެގެން 300 ޑޮލަރު (4،626ރ.) ގެ ސާވިސް ޗާޖެއް އަދި ދިގު މުއްދަތަކަށް ހިދުމަތްކޮށްފައިވާ ނަމަ، 100 ޑޮލަރު (1،542ރ.) ދިނުމަށް ވަނީ ނިންމައިފައެވެ.\nވެލާގެ މުވައްޒަފުންގެ ތެރެއިން އައުޓް ސޯސް ކުރާ މުވައްޒަފުންނާއި ވެލާއާ ގުޅިގެން ހިދުމަތް ފޯރުކޮށްދޭ މުވައްޒަފުންގެ މުސާރަ އަށް އެއްވެސް ބަދަލެއް ނާންނާނެ ކަމަށް ވެސް އެ ރިސޯޓުން ބުންޏެވެ. މި ދަނޑިވަޅު މި މުވައްޒަފުންގެ ކޮންޓްރެކްޓްތައް ވެސް ބާތިލް ނުކުރާނެ ކަމަށް ވެލާއިން ބުންޏެވެ. އަދި ހުރިހާ މުވައްޒަފުންނަށް ވެސް ޗުއްޓީ އާއި އޮފް ދުވަސް މިހާރު އޮންނަ އުސޫލާ އެއްގޮތަށް ބަދަލު ނުގެނެސް ލިބޭނެ ކަމަށް ވެސް ވެލާއިން ބުންޏެވެ.\nވެލާ ރިސޯޓަކީ ސާވިސް ޗާޖު ދިނުމުގައި ވެސް އެހެން ރިސޯޓުތަކަށް ނަމޫނާއެކެވެ. މިދިޔަ މަސްތަކުގައި އެންމެ ގިނައިން ސާވިސް ޗާޖު ދޭ ރިސޯޓުތަކުގެ ލިސްޓުގެ ކުރީގައި ވެލާއޮވެއެވެ.\nވެލާ އިން މިގޮތަށް ނިންމި އިރު، ކޮވިޑް-19 އާ ގުޅިގެން މިހާތަނަށް 50 އަށްވުރެ ގިނަ ރިސޯޓު ވަނީ ހުއްޓާލައިފައެވެ. އަދި އެ ތަންތަނުގައި ތިބި ބައެއް މުވައްޒަފުން ވަޒީފާ އިން ވަކި ކުރަމުންދާ އިރު، އެހެން ބައެއް މީހުންގެ މުސާރަ ކުޑަކޮށް، ނޯޕޭ ލީވްއަށް ދަނީ ފޮނުވަމުންނެވެ. އެކަމާ ގުޅިގެން ލޭބާ ރިލޭޝަންސް އޮތޯރިޓީން ވަނި ކަންބޮޑުވުން ފާޅުކޮށްފައެވެ.\nހެޕީ މާކެޓުން ހިންގާ4ރިސޯޓު މުވައްޒަފުންނަށްވެސް ޕޭ ލީވް ދީފި\nބައެއް ރިސޯޓުތަކުން އެގޮތަށް އަމަލު ކުރި ނަމަވެސް، ހެޕީ މާކެޓް ކޮމްޕެނީގެ ދަށުން ހިންގާ ހަތަރު ރިސޯޓު މުވައްޒަފުންވެސް ގެއަށް ފޮނުވާލަން ނިންމާފައި ވަނީ މުސާރަ ލިބޭ ގޮތަށެވެ. އެ ކުންފުނީގެ ދަށުން ހިންގާ ހަތަރު ރިސޯޓަކީ ތުޅާގިރި އައިލެންޑް ރިސޯޓް އެންޑް ސްޕާ، އަންގާގަ އައިލެންޑް ރިސޯޓް އެންޑް ސްޕާ ސަފާރީ އައިލެންޑް ރިސޯޓް އެންޑް ސްޕާ، ޑްރީމްލޭންޑް ދަ ޔުނިކް ސީ އެންޑް ލޭކް ރިސޯޓް އެންޑް ސްޕާއެވެ.\nކޮވިޑް-19: ބްރެޒިލް އިން އިތުރު 535 މީހަކު މަރުވެއްޖެ\nމާޗް 31, 2020 13:36\nކޮބާ ރަަަަ އްޔިތުންނަށްޓަކަ އި ވެރިކަމާތެޅޭ ގާސިމްބެ ފެނޭތަ މު އަ އްާޒަފުންގެ ހަ އްގުގަ އި އުޅޭކޮންޕެނީތަ އް، އިބުރަތެ އް ހާސިނލްކޮ އްބަލަ މިކަމުން މި އީ ފަހުދުވަހއްނޫން މީހުންތައ އް މުސާރަނުދީ ފޮނުވާލީ ފަހުން ވާނެ ގޮތެ އްނުބަލާ\nމިއީ އަޅުގަނޑުމެން މިދައްކާ ވާހަކައަކީ! މިރާއްޖޭގައި ޓޫރިޒަމްގެ ވިޔަފާރިތެރޭ ފެށުނީއްސުރެން އުޅޭ ފުންނާބު އުސް ފަސް ވަރަކަށް ކުންފުނި މިއޮންނަނީ!! އޭގެތެރޭ ޗަމްޕާ ކުންފުންޏާ ވިލާ ކުންފުންޏާ ޔުނިވަރސަލް ކުންފުންޏާ ސަން ކުންފުނިވެސް ހިމެނޭ!! ކިހިނެތޯ މިކުންފުނިތަކުން މުވައްޒަފުންނާ ދޭތެރޭ ޢަމަލުކުރަމުން އެގެންދަނީ! ވަރަށް ވިޔާނުދާކޮށް އެހަދަނީ!! މިކުންފުނިތަކުގައިނހުންނާނެ އެތައް މިލިޔަން ޑޮލަރު ފާއިތުވެދިޔަތާ ރައްކާކޮށްފަ!! ކީއްތަވާނީ ދެ މަސް ދުވަހުގެ މުސާރައާ އެލަވަންސްއާއެކު ނުވައްޒަފުންނަށް ޕޭ ލީވް ދިންނަމަ!! މިމީހުން ބަލަނީ ރާއްޖޭގެ ފަޅުރަށެއް އަދި ފަޅެއް އޮތްނަމަ އެތަނެއް ދަމައިގަންނަން!! ވިލާ ކުންފުނި މިއީ މިކަމުގައި އަރާހުރި ކުންފުންޏެއް! މުޅިންވެސް އަމިއްލަ އެދުން ކުރިއަށް ނެރެނީ! ދެން ގާސިމް ކީކޭތަ މިކިޔަނީ ޕާޓީއެއް ހަދައިގެން ދެއިރު ދެދަޅައަށް ޓީވީއަށް އަރާ! މިރާއްޖޭގެ ކުންފުނިތައް ލަދުގަންނަންޖެހޭނެ! ޗަމްޕާ އާ ގާސިމްވެސް! ކޮންމެ ސަރުކާރެއްގައިވެސް މިމީހުން ބަލަނީ މިމީހުންގެ އަންބޮޑި ބޮޑުކުރެވޭތޯ! ރައްޔިތުންނަށް ހެވެއް އެދޭ ބައެއްކަމަކަށް އަޅުގަނޑު ހަމަ ގައިމުވެސް ގަބޫލެއް ނުކުރަން! ކުއްޗުވެސް ބަންގާޅީންގެ ޅަފިރިހެން ކުދިން ލައިގެން އެކުރާ ކަމެއް ކުރަނީ! ދިވެހި ރައްޔިތު މީހާ ހުންނަން މިޖެހެނީ މިބައި މީހުންގެ ކައިރީ ދެވަނަ ދަރަޖައިގެ މީހެއްގެ ގޮތުގަ! ބަންގާޅީންނަށް އެއްވަނަ ދަރަޖަ ދީފަ މިބައިތިއްބަނީ! ސަރުކާރަށް ގޮވާލަން މިދަނޑިވަޅުގައި ރާއްޖޭގައި ގަވާއިދާ ޚިލާފަށް އުޅޭ ހުރިހާ ބިދޭސީން އަނބުރާ ގައުމަށް ފޮނުވާލުމަށް! ގަވާއިދާ ޚިލާފަށް ބިދޭސީންވެސް މިރާއްޖޭގައި ގެންގުޅުމުގައި މި ބޮޑެތި ކުންފުނިޔަކުގެ އަތެއްވާނެ!!\nމާޗް 31, 2020 21:11\nޔޫ ގެ މެސެޖް މާ ދިގު. ނުކިޔޭނެ\nމާޗް 31, 2020 13:41\nތިޔަ ރިސޯޓަށް ބަރަކާތް އޮއްސަވާނދޭވެ! އާމީން\nމާޗް 31, 2020 13:56\nއަލްހަމްދު ލިﷲ، ތިޔަރިސޯޓް ހިންގަނީ ކޮންމެ ދީނެއްގެ ކޮންމެ މީހެއްކަމުގައި ވިއަސް އެފަރާތަށް ތަނަވަސްކަން އިތުރުކޮށްދެއްވުންއެދި ﷲގެ ހަޒްރަތުގައި ދުޢާ ދަންނަވަން. ޔާﷲ! މި ރިސޯޓް ހިންގާ ފަރާތަށް ރިޒުގު އިތުރުކޮށްދެއްވާ ތަނަވަސްކަމާ ތިޔާގެކަން ދެއްވާދޭނވެ.އާމީން.\nމާޗް 31, 2020 13:58\nވެލާ އަށް ގިނަ ދިވެހި މުވައްޒަފުން ލާން ވީ އެވެ. ބޭރު މީހުންގެ ޕަސެންޓް ބަލާލަ ބަލާށެވެ.\nހުރިހާ ރަށްތަކެއް އަތުލާފާ ވެލާ އާއި ހަވާލް ކުރަންވީ ބަދަލުދިނަސް ފަހުން ރަގަޅުވާނެ\nމާޗް 31, 2020 17:38\nފެށުނީއްސުރެ ނަމޫނާ ރެޒޯޓެއް. ނެތޭ ނެތޭ ކިއާ މީހުން އަތަކު ދަތި ހާލު އެއްޗެއް ނޯންނާނެ. ވެލާ އައް އިތުރު މަންފާ އާއި ކުރި އެރުން ﷲ މިންވަރު ކުރައްވާށި.\nމާޗް 31, 2020 17:51\nމީއަޅެ ކޮން ދިވެއްސަކުގެ ހިއްސާއެއްގެ ކުންފުންޏެއްބާ. ކޮންމެސް މީހަކު ބުނެލަ ދީބަލަ\nމާޗް 31, 2020 19:42\nނެއްތަ ތި ރިޒޯތުން ވަޒީފާ އެއް. އަހަރެންނަކީ ދެކުދިންގެ ބައްޕަ އެއް. އަހަންނައް މިހާރު އަންގާފަ އޮތީ މިއަންނަ މަހު ރޯދަ އިނާޔަތާ މޫސާރަ ނުލިބޭނެ ކަމައް. އަހަރެން ކިހިނެއް ދެން ދަރިންނައް ކާންދޭނީ. ރުފިޔާ ލިބެން އޮތް ދޮރު ބަންދުވީ😢\nމާޗް 31, 2020 19:45\nއަސްލު ތިޔައޮތީ އޯޅިފައި\nމުސާރަ 1000 ޑޮލަރ\nސާވިސް ޗާޖް 300 ޑޮލަރ\nލޯގް ސާވިސް (5 އަހަރުނަމަ) އެލަވަންސް 100 ޑޮލަރ\nއެއްކުރީމާ މެނޭޖްމަންޓް ސްޓާފަކަށް ލިބޭނީ 1400 ޑޮލަރ\nމިއީ ހާއްސަ އިނާޔަތެއްވީމައި އެއްވެސް މުއައްޒިފަކަށް ޕެންޝަނެއް ނުލިބޭނެ\nމާޗް 31, 2020 21:41\nދޮންކަލޯ މުޅިން ނުބައި. ލިއުން ރަނގަޅަށް ކިޔާލަބަލާ


vnews - Enme bodu gonjehumakee nan kilanbuvun: MMPRC\nއެންމެ ބޮޑު ގޮންޖެހުމަކީ ނަން ކިލަނބުވުން: އެމްއެމްޕީއާރްސީ\nރާއްޖެ މާކެޓްކުރުމަށް ކުރާ މަސައްކަތްތަކުގެ ތެރެއިން މިހާރު ދިމާވެފައިވާ އެންމެ ބޮޑު ގޮންޖެހުމަކީ އެމްއެމްޕިއާރްސީގެ ނަން ކިލަނބުވެފައި އޮތުން ކަމަށް އެ ކުންފުނީގެ މެނޭޖިން ޑިރެކްޓަރ ުތޮއްޔިބު މުހައްމަދު ވިދާޅުވެއްޖެ އެވެ.\nނޫސްވެރިންނަށް މިއަދު މައުލޫމާތު ދެއްވަމުން ތޮއްޔިބު ވިދާޅުވީ އެމްއެމްޕީއާރްސީއަކީ ނިމިދިޔަ ސަރުކާރުގައި ހިންގާފައިވާ ބޮޑު ހިޔާނާތާއި ގުޅިގެން ވަރަށް ބޮޑަށް ނަން ކިލަނބުވެފައިވާ ކުންފުންޏެއް ކަމަށެވެ. އެއީ ހަމައެކަނި ރާއްޖޭގައި ނަން ކިލަނބުވެފައިވާ ކުންފުންޏެއް ނޫން ކަމަށާއި އެއީ ބޮޑު ހިޔާނާތަކަށްވާތީ ބައިނަލްއަގުވާމީ ދުނިޔެއަށްވެސް އެ ހިޔާނާތުގެ ވާހަކަތައް ވަރަށް ރަނގަޅަށް އެނގިފައިވާ ކަމަށްވެސް ވިދާޅުވި އެވެ.\nތޮއްޔިބު ވިދާޅުވީ އެމްއެމްޕީއާރްސީ އަކީ ބައިނަލްއަގުވާމީ ދުނިޔޭގައި ރާއްޖެ މާކެޓުކޮށް ޕްރޮމޯޓު ކުރުމުގެ މަސައްކަތްކުރާ ކުންފުންޏެއް ކަމަށެވެ. އެގޮތުން ދުނިޔޭގެ އެކި ހިސާބުތަކުގައި ރާއްޖެ ޕްރޮޕޯޓު ކުރުމަށް ފެއާތަކާއި ރޯޑް ޝޯތައް ފަދަ ހަރަކާތްތައް ބާއްވަމުންދާ ކަމަށެވެ. އަދި އެމްއެމްޕީއާރްސީން ޕްރޮމޯޓު ކުރަނީ އެ ކުންފުނީގެ ނަން ކަމަށާއި މާކެޓްކުރަނީ ދިވެހިރާއްޖެ ކަމަށްވެސް ވިދާޅުވި އެވެ.\nއެހެންނަމަވެސް ކުންފުނީގެ ނަން ކިލަނބުވެފައިވާ މިންވަރަށް ބަލައި އެކަން ކުރުން މިހާރު ދަތި ކަމަށް ވެފައިވާ ކަމަށްވެސް ތޮއްޔިބް ވިދާޅުވި އެވެ. އެހެންވީމާ ކުންފުނީގެ ނަން ބަދަލު ކުރުމަށް އެދި ސަރުކާރަށް ހުށަހަޅާފައިވާނެ ކަމަށާއި ނަން ބަދަލުކުރުމަށް ފަހު ކިޔަން އެދޭ ނަންތަކުގެ ލިސްޓެއް ފޮނުވާފައިވާނެ ކަމަށްވެސް ތޮއްޔިބް ވަނީ ވިދާޅުވެފަ އެވެ.


SunOnline: #VAAHAKA: Majubooru veemaa - Part 19\nމަޖުބޫރު ވީމާ - 19\nމަރިޔަމް ހިމްނާ (ހިމީ) 05 Oct 2019, 16:40\nމަރިޔަމް ހިމްނާގެ މަޖުބޫރު ވީމާ--\n"ދަނީ މިރޭ.... މާދަން އަންނާނަން" ނަވީން އިބާއަށް ބަލާލާ ހިނިތުންވެލިއެވެ. އޭނާ ފަހު ފަހަރަށް މަންމަގެ ހާލެއްވެސް ބަލާލިއެވެ. ނަވީން ނުކުމެގެން ދިޔައެވެ. އެއާއެކު އިބާވެސް ސޯފާ މަތީގައި ބަހައްޓާލެވިފައިވާ ކުޝަންތައް ރީތިކޮށްލާފައި ޓީވީ ރިމޯޓް ވެއްޓިފައި އޮތީތީ އެ ނަގަން ކުޑަކޮށް ގުދުވެލިއެވެ. އެއާއެކު އަނެއްފަރާތުގައި ކޮންމެވެސް އެއްޗެއް ވެއްޓިފައި އޮތްތަން އޭނާގެ ލޮލުގައި އަޅައިގަތެވެ. ރިމޯޓް ނަގާ މޭޒުމަތީ ބޭއްވުމަށްފަހު އަނެއްފަރާތުން ގޮސް ވެއްޓިފައި އޮތް ފޮޓޯގަނޑު އޭނާ ނެގިއެވެ. އެއަށްފަހު އެއަށް ނަޒަރު ހިންގާލިއެވެ. އެއާއެކު އޭނާގެ ދެލޯ ބޮޑުވިއެވެ. ކުޑަކޮށް ބިރުގަތެވެ. އަތުން ދޫވެގެން އެ ފޮޓޯގަނޑު ވެއްޓުނުއިރު އިބާގެ ދުލުން ކޮންމެވެސް އެއްޗެއް ބޭރުވާން އުޅުނުހެން ހީވިއެވެ. އެހެންނަމަވެސް ލިބުނު ޝޮކުގެ ސަބަބުން އޭނާގެ ބަސް ހުއްޓުނެވެ. އަދިވެސް އެއްފަހަރު ވެއްޓިފައިވާ ފޮޓޯގަނޑަށް ބަލާލުމަށްފަހު އޭނާ ދެ ފިޔަވަޅު ފަހަތަށް އަޅާލިއެވެ.\n"ކާކު އެއްޗެއް؟" މަޑުމަޑުން އިބާއަށް ބުނެލެވުނެވެ.\nއަނެއްކާވެސް ފޮޓޯގަނޑާ ކައިރިވެލާ އޭނާ ފޮޓޯ ގަނޑު ނަގަމުން އެއަށް ބަލާލިއެވެ. އެރޭގެ ހަނދާންތައް އަނެއްކާވެސް އޭނާގެ ސިކުނޑީގައި ކުރެހިގެން ދިޔައެވެ. ކުރިމަތިން ފެންނަމުންދާ ފޮޓޯ ގަނޑުގައި ކުޑަ ފިރިހެން ކުއްޖަކާއެކު ހުރި މީހާ އަކީ މީހެއްގެ ގާތިލެކެވެ. ހުއްޓުން އަރާފައި ހުއްޓާ ކުއްލިއަކަށް ގޭގެ ދޮރު ހުޅުވާލި އަޑަށް ސިހިފައި އިބާއަށް ދޮރާ ދިމާލަށް ބަލާލެވުނެވެ. ދެލޯ ބޮޑުކޮށްލައިގެން ހުރެވުނީ އަދިވެސް ލިބުނު ޝޮކު ފިލައިގެން ނުދާތީއެވެ.\n"އިބާ ކިހިނެތްވީ؟" ނަވީން އިބާއާއި ސުވާލުކޮށްލިއެވެ.\nއަތުގައި އޮތް ފޮޓޯ ގަނޑަށް ބަލާލުމަށްފަހު އިބާ އަނެއްފަހަރު ނަވީންއަށް ބަލާލިއެވެ. އެއްޗެއް ބުނަން އަނގަ ހުޅުވާލިނަމަވެސް އަޑެއް ނުނިކުތެވެ. މިގޭތެރެއަށް ވަނީ ނަވީންގެ އިތުރުން އާހިލްއާއި ރާފިހްއެވެ. އެހެންވެއްޖެނަމަ މި ވާނީ އެ ތިން މީހުން ތެރެއިން ކޮންމެވެސް އެކެއްގެ އެއްޗަކަށެވެ. އެއީ ނަވީން ގެންގުޅޭ އެއްޗެއް ނޫންކަން އިބާއަށް އެނގެއެވެ. އެހެނީ އެމީހަކީ އެ އަމަލުގައި ބައިވެރިވި ބޮޑެއްކަމެއް ނަވީންއަކަށް ނޭނގޭނެއެވެ. އެހެންވެއްޖެނަމަ އެ ފޮޓޯ ގަނޑު ނަވީން ގެންގުޅުމުގެ ބޭނުމެއްވެސް ނެތްތާއެވެ.\n"އިބާ" އިބާ ހުރި ގޮތުން އިބާ އާއި ދާދި ގާތަށް އައިސް އިބާގެ ދެ ކޮނޑުގައި ހިފަމުން ނަވީން ވާހަކަ ދެއްކިއެވެ. އެއާއެކު އިބާ ސިހިފައި ނަވީންގެ ދެލޮލަށް ބަލާލިއެވެ. އަތުގައި އޮތް ފޮޓޯގަނޑު ނަވީންއަށް ދިއްކޮށްލަމުން އޭނާ ހިންދިރުވާލިއެވެ.\n"މީ ކޯންޗެއް؟" ނަވީން ފޮޓޯގަނޑަށް ބަލާލާފައި އަހާލިއެވެ.\n"ތީ... ތީ... އެރޭ..." އިބާ ވާހަކަ ދައްކަން މަސައްކަތް ކުރިއެވެ.\n"ކޮން ރެއެއް އިބާ...؟" ނަވީން ބުމަ އަރުވާލަމުން ވާހަކަ ދެއްކުމަށް އިޝާރާތް ކުރިއެވެ. މަޑުމަޑުން އިބާ އެއީ ކާކުކަން ނަވީންއަށް ކިޔައިދިނެވެ. ނަވީންގެ މޫނުމަތީގެ ކުލަވަރުވެސް އެކީ ބަދަލުވިއެވެ. އޭނާ އިބާއަށް ބަލާލުމަށްފަހު ވާހަކަދެއްކިއެވެ.\n"މާދަން އަންނާނަން އިނގޭ އިބާ... ކޮބާތަ އަހަރެންގެ އަޅި ކުލައިގެ ކޯޓް... އެ ކޯޓް ބަލާ މި އެރީ..." ނަވީން އިބާގާތު އެކަމާ ނުވިސްނަން ބުނެފައި ސުވާލުކޮށްލިއެވެ. ނަވީން ގާތު މަޑުކޮށްލަން ބުނެފައި އިބާ ކޮޓަރިއަށް ވަދެ އެ ކޯޓް ހިފައިގެން އައިސް ނަވީން އަތަށް ދިނެވެ. އިބާގެ ކޯތާފަތުގައި އަތް ޖައްސާލުމަށްފަހު ނަވީން ގޮސް ގޭން ނުކުތެވެ. އިބާގެ ގާތުގައި ކިތަންމެ ހަމަޖެހިގެން ހުއްޓަސް ނުކުތުމާއެކު އޭނާގެ ދެބުމަ ވެސް ގާތް ވެއްޖެއެވެ. އަތް މުށްކެވިއްޖެއެވެ. އެއީ ހަމަ ގައިމުވެސް އާހިލްގެ ބައްޕައެއް ނޫނެވެ. އެހެންވެއްޖެނަމަ އެއީ ރާފިހްގެ ބައްޕަހެއްޔެވެ؟ ވިސްނިވަރަކަށް ޕަޒުލްއެއްގެ އެތިކޮޅުތައް ގުޅެމުން ދިޔަފަދައަކުން އައިސް އޭނާގެ ސިކުނޑީގައި ވެސް މަންޒަރެއް ކުރެހިއްޖެއެވެ. ޔާސިރު އާއި ހާދީއާއި ޝަކީބުއަކީވެސް އެ ނުބައި އަމަލް ހިންގުމުގައި އިސްކޮށް ތިބި ތިންމީހުންނެވެ. ހާދީ މަރާލުމުގައި ޔާސިރުގެ އަތެއް ވާނަމަ އޭގެ މާނައަކީ މާހިރާ މަރާލުމަށްފަހު އެ ދެމެދުގައި ދެކޮޅު ވެރިކަމެއް އުފެދުނު ކަމެވެ. އަދި އެ ދެކޮޅު ވެރިކަމުގެ ސަބަބުން އެމީހުންނަށް ހާދީވެސް މަރާލަން މަޖުބޫރުވީއެވެ. މި ވަގުތު އޭނާ ބޭނުންވަނީ ރާފިހް ގާތަށް ދާށެވެ. ސިކުނޑިން ވިސްނައިދޭ އެއްޗެހިވެސް ގަބޫލް ކުރަންވާނީ ފުރިހަމައަށް ހަޤީގަތް އެނގިގެންނެވެ. ލޮލަށް ފެންނަ އެންމެ މަންޒަރަކުން ހުރިހާކަމެއް ނިންމާކަށް ނުވާނެއެވެ. ކޮންމެވެސް ވަރަކަށް ނުތަނަވަސް ކަންވެސް އުފެދުނެވެ. ކާރަށް އެރުމަށްފަހުވެސް އެތައް އިރަކު އޭނާ ވިސްނަން އިނެވެ. އެންމެ ފަހުން ގޮތެއް ނިންމާ އޭނާ ރާފިހް މެންގެއާ ދިމާލަށް މިސްރާބުޖެހިއެވެ. އޭރު އާދަޔާ ހިލާފަށް އޭނާގެ މޭގަނޑު ވެސް ތެޅެމުން ދިޔައެވެ. ދެއަތަށް މަޑު ތުރު ތުރު އެޅުމެއް ވެރިވިއެވެ. ހާދީ އަށް އިންސާފު ހޯދައިދިނުމަށް ނޭނގި އޭނާ ރާފިހް އާއެކު އެއްބަސް ވެވުނު ނަމަވެސް މަންމަގެ ހާލަތުގެ ޒިންމާ ނަގަން ޖެހޭ އެކަކީ އެއީ ކަމަށް ވާނަމަ އޭނާ އެހީތެރިކަން ފޯރުކޮށްދޭނީވެސް ކިހިނަކުންހެއްޔެވެ؟ ދުނިޔޭގައި ނެތަސް ހާދީއަކީ ވެސް ޔާސިރުމެން ފަދަ ނުބައި މީހެއްތާއެވެ.\nރާފިހް މެންގެއަށް އައިސް އޭނާ ދޮރުގައި ޓަކި ޖަހާލިއެވެ. އެތެރޭން ނިކަންއަވަހަށް ރާފިހް ދޮރުވެސް ހުޅުވާލިއެވެ.\n"ނަވީން... ކިހިނެތްވީ؟" ރާފިހް ސުވާލުކޮށްލިއިރު އެ އަޑުގައި ހައިރާންކަން ވިއެވެ.\n"އިޒް ދިސް ޔޯޒް؟" ޖީބުން ނެގި ފޮޓޯގަނޑު ރާފިހްއަށް ދައްކާލަމުން ނަވީން ސުވާލުކޮށްލިއެވެ. އެއާއެކު ރާފިހް އެ ފޮޓޯގަނޑަށް ބަލާލަމުން ބޯ ޖަހާލިއެވެ.\n"އަހަރެންގެ ބައްޕަ ތިއީ" ރާފިހް ޖަވާބުދިނެވެ. އެއަށްފަހު އޭނާ ވޮލެޓް ހުޅުވާލާ ބަލާލިއެވެ.\n"ވެދާނެ ވޮލެޓް ހުޅުވާލި ގަނޑީގަ ވެއްޓުނީ ކަމަށް... ގޭތެރޭގަ ދޯ އޮތީ...... އެކަމަކު ތި ދޭންތަ މިއޮތް ފަދަ ގަޑީގަ ތިއައީ... ގުޅާލާފަ ބުނެލިނަމަވެސް..." ފޮޓޯ ގަނޑު ނަވީން އަތުން ނަގަމުން ރާފިހް ވާހަކަ ދެއްކިއެވެ. އެއާއެކު ނަވީން ފުންނޭވާއެއް ދޫކޮށްލިއެވެ. އޭނާ އެ ވާހަކަ ރާފިހް ގާތު ބުނަން ވީ ހެއްޔެވެ؟ ރާފިހް ގަބޫލު ނުކޮށްފިނަމަ ދެން ވާނީ ކިހިނެތްހެއްޔެވެ؟އެ ދެމެދުގައި އޮތް އެކުވެރިކަން ވެސް ފުނޑު ފުނޑު ވާނީއެވެ.\nދެ ވިސްނުމެއްގައި ހުރެފައި އޭނާ ރާފިހްއަށް ބަލާލާ ހިނިތުންވެލިއެވެ. ކިތަންމެ ވަރަކަށް ހިތްއަވަސްވެފައި ހުރިނަމަވެސް އޭނާ ކެތްތެރިކަން އިސްކުރިއެވެ. ހާދީގެ ދަރިއަކަށް ރާފިހް ވީތީ ރާފިހް ދެކެވެސް ރުޅި އާދެވުނެވެ. އެހެންނަމަވެސް އޭނާ އަމިއްލަ ނަފްސު ކޮންޓްރޯލް ކުރިއެވެ. ރާފިހް އަކީ އާހިލް ފަދައިން ތެދުވެރި ޒުވާނެއްކަން އޭނާއަށް އެނގެއެވެ. ތަފާތަކީ ރާފިހް އަކީ ކެތްތެރިކަން ކުޑަ ޒުވާނަކަށް ވުން އެކަންޏެވެ. ވީހާވެސް އަވަހަށް ކަންތައްތައް ނިންމަން ބޭނުންވާ މީހަކަށް ވުމެވެ.\nލަކްޝް އިނީ އޭނާގެ މޭޒު ދޮށުގައި އިށީނދެގެންނެވެ.\n"މި ނަންބަރަރަށް ގުޅެނީއެއްނޫން... އެންމެ ފަހު ވަގަތު ކަލޭ އައިސް އެހެން ބުނަން ޖެހުނު ސަބަބަކީ މި ވީޑިއޯ ކަމަށް ވަންޏާ އެބަޖެހޭ މި ނެގި މީހަކުވެސް ހޯދަން... އެމީހަކު ވާނީ މިތާ އެތެރޭގަ... " ލަކްޝް ވާހަކަދެއްކީ އޭނާގެ ސެކެޓްރީއާއެވެ. ޔާސިރު އޭނާއާއި ދިމާކުރި ދުވަސްމަތިން އޭނާ ހަނދާންކުރިއެވެ. ނަވީންގެ ވާހަކަ ބުނަން އުޅެނިކޮށް އެވަގުތު އެތަނަށް ވަދެ އެކަމަށް ހުރަސް އެޅީ އޭނާގެ ސެކެޓްރީއެވެ.\n"މާހިރާ އަމިއްލައަށް ފިލީ... އެއްވެސް މީހެއް ނޫން... އަހަރެމެން އޭނާ ހޯދަން ކެނޑި ނޭޅި އެބަ މަސައްކަތް ކުރަން... އަދި ކުރިއެރުމެއް ނުލިބޭ!" ލަކްޝް ސަލާމަތް ކުރަން އޭނާގެ ސެކެޓްރީ ޔާސިރު އާ ދެއްކި ވާހަކަތައް ހަނދާންވުމާއެކު އޭނާ ބޮލުގައި އަތް އަޅާލިއެވެ. އަދި އަނެއްކާވެސް އެ ވީޑިއޯ ޕްލޭ ކޮށްލިއެވެ. އެތައް ދުވަހެއް ފާއިތުވެގެން ދިޔައިރުވެސް އެ ވީޑިއޯ ފޮނުވި މީހާއާއި ބެހޭ އެއްވެސް މައުލޫމާތެއް ނުލިބެއެވެ. އެމީހުން ދެމީހުން ދެއްކި ވާހަކަތަކުގެ ވީޑިއޯއާއެކު މާހިރާއަށް އަނިޔާ ކުރާ ވީޑިއޯއެކެވެ. އެ ފޮނުވި މީހާ ބުނީ މާހިރާގެ ހަޤީގަތް ކިޔައިދީފިއްޔާ ފުލުހުންނާ އެ ހަވާލުކުރާނެކަމުގައެވެ. އެހެންވެއްޖެނަމަ އެމީހުން ވެސް ބެދޭނެއެވެ. ގާތް ގަނޑަކަށް އެއީ ނަވީންގެ އަމަލެއްކަން އެމީހުން ޔަގީން ކުރެވުނަސް އަދިވެސް އެކަމުގައި ނަވީންއާއެކު އެތަނުން ބައިވެރިވާ މީހަކު އެމީހުންނަކަށް ނުހޯދެއެވެ. ކަންބޮޑުވަނީ އެހެންވެއެވެ. އެމީހަކު ހޯދިއްޖެނަމަ ދެން ކަންތައް ގެންދަން ޖެހޭ ގޮތްވެސް އެނގޭނެއެވެ. މާހިރާ އަމިއްލައަށް ފިލީއޭ ބުނުމުން ޔާސިރުއަށް އެކަން ގަބޫލު ނުކުރެވޭނޭ ކަންވެސް ލަކްޝްއަށް އެނގެއެވެ. ސަބަބަކީ މާހިރާ އަކީ ރަނގަޅަށް ހިނގާވެސް ލެވޭ މީހެއް ނޫންކަން ޔާސިރުއަށް އެނގޭތީއެވެ. ކޮންމެވެސް އެއްކޮޅެއްގައި މިކަންތައް ޖައްސަން އެބަޖެހެއެވެ. ލާރިއާއިގެން މޮޔަވެގެން އުޅުމުގެ ނަތީޖާ ހިއްޗެވެ. މިހާރު އެތިބީ ޔާސިރުއާއި ނަވީންއާއި ދެމީހުންގެ ދެމެދުގައި ހައްޔަރުވެފައިތާއެވެ.\nމަންމައާ މެދު ހުދު ނަވީންވެސް ކަންބޮޑުވަނީ އެހާ ވަރަށެވެ. ލަކްޝްމެންގެ ކަންތަން ބަލަން އެކޮޅުން އޭނާ ހަވާލުކޮށްފަ ހުންނަ މީހާ ބަރާބަރަށް އޭނާއަށް ހަބަރު ފޮނުވައެވެ. ލާރިތަކެއް ދިން ނަމަވެސް ލަކްޝް މެންނަށް އިތުބާރު ނުކުރެވޭތީ އޭނާ އެ ދެމީހުންނަށް ކަޅި އެޅުމަށް އެކޮޅުގެ މީހަކަށް ލާރި ދީފައި ބެހެއްޓީއެވެ. އެކޮޅުގެ ކަންތައްތައް ރަނގަޅުނަމަވެސް ޔާސިރު ވެސް މާހިރާ ހޯދަން ކެނޑި ނޭޅި މަސައްކަތް ކުރާނެކަން ވެސް އެނގެއެވެ. ފައިސާގެ ދަހިވެތިކަމުގައި ލަކްޝް މެން ކޮންމެފަދަ ކަމެއްވެސް ކޮށްފާނެއެވެ. އެއްގޮތަކުން ރަނގަޅެވެ. ކިތަންމެބޮޑު ދޮގެއްވެސް އެމީހުން ލައްވާ ހެދުވިދާނެއެވެ. ބޭނުންވަނީ ފައިސާއެވެ. ޔާސިރުގެ އަތުން ބާރުއަތުލެވިއްޖެކަމުގައި ވާނަމަ އޭނާއަށް އެކަން ކުރަން މާބޮޑަށްވެސް ފަސޭހަ ވާނެއެވެ. އެކަމަކު އަދި އެ ހިސާބަށް ދާކަށް ނަވީން ބޭނުމެއް ނޫނެވެ. ކޮންމެހެން ފައިސާ އެއް ބޭނުމެއް ނޫނެވެ. އެހެންނަމަވެސް ޔާސިރުގެ ހަޤީގަތް ނެރެވެން އޮތީ އެހެން ކަންތައް ކޮށްގެން ކަމަށް ވަންޏާ އޭނާ އެކަން ވެސް ކުރަން ތައްޔާރެވެ.\nއެތަނުގައި މާހިރާ ނެތްކަން ޔާސިރުއަށް އެނގުމަކީ ރަނގަޅު ފާލެއް ނޫނެވެ. އޭނާގެ ހަޤީގަތްވެސް ޔާސިރުގެ ކުރިމައްޗަށް އަރާނީ މާދަމާ ނޫންކަމެއް ނޭގެއެވެ. އެހެންވެއްޖެނަމަ އަނެއްކާވެސް ހުރިހާ ކަމެއް ދާނީ ގޯހުން ގޯހަށެވެ. މިހާރުވެސް ކެނޑި ނޭޅި މާހިރާ ހުރިތަނެއް ހޯދުމަށް ޔާސިރު ދަނީ މަސައްކަތް ކުރަމުންނެވެ. ވަގުތީ ގޮތުން އޭނާ އެވަނީ ލަކްޝްވެސް ބްލެކްމެއިލް ކޮށްފައެވެ. އެހެންނަމަވެސް އަބަދަކު އެހެނެއްވެސް ނުހެދޭނެ ނޫންހެއްޔެވެ؟ އިތުރު ގޮތެއް ވިސްނަން އެބަޖެހެއެވެ. ނޫނީ ހުރިހާކަމެއްވެސް ފަޅާއަރާފާނެއެވެ. އޭރުން މަންމައަށް އިންސާފު ހޯދައިދިނުމަށް އޭނާ ކުރާ މަސައްކަތަށްވެސް ހުރަސް އެޅޭނެއެވެ.\nރާފިހްއަށް ހަޤީގަތް ހާމަކުރަން ނަވީން ނިންމީ އިބާ އަދި އާހިލްއާއިވެސް މަޝްވަރާ ކޮށްފައެވެ. ރޭގަނޑު ގަޑިން ބާރަޖަހަނީއެވެ. މާހިރާ ނިދާފައެވެ. ސިޓީން ރޫމުގައި އިބާގެ އިތުރުން ދެން ތިބީ ނަވީން އާއި އާހިލްއާއި ރާފިހްއެވެ.\n"ކޮން ވާހަކައެއް ދައްކަންތަ އަހަރެން ތި ގެނައީ... އަހަރެން ކުރިމަތީ ބައިންދައިގެން އެއްވެސް އެއްޗެއް ނުބުނެ ތިހެން ތިބެން ފެށީމަ ބިރުގަންނަން ފަށައިފި..." ރާފިހް ވާހަކަ ދެއްކިއެވެ. ތަނަށް ވެރިވި ހަމަހިމޭންކަން ނެތުނީ ދެނެވެ. އިބާ ނަވީންއަށް ބަލާލިއެވެ. ނަވީން ބޯ ޖަހާލީ އިބާ ގާތު ވާހަކަ ދައްކަން ފަށާށޭ ބުނަމުންނެވެ.\n"ރާފިހްއަށް އެނގެއެއްނު އަހަންނަށް އެރޭ މީހަކު މަރާލަނިކޮށް ފެނުނުކަން... އެއީ ކާކުކަން އަހަންނަށް އެނގޭކަންވެސް..." އިބާ އިނީ ސީދާ ރާފިހްއަށް ބަލާށެވެ.\n"އާނ... މިދިޔަ ދުވަސްތަކުގަ އަހަރެންނަށް ވަނީ ތި ހުރިހާ ކަމެއްގެ ތަފްސީލްވެސް އެނގިފަ"\n"އެކަމަކު ރާފިހްއަށް ނޭގޭ ކަމެއް އަދި އެބައޮތް...." އިބާ ނަވީންއަށް ބަލާލިއެވެ. އެވާހަކަ ބުނާނެ ގޮތެއް އޭނާގެ ސިކުނޑިއަށް ނައީއެވެ.\n"އިބާ ބުނަން އުޅޭ ވާހަކަ ބުނި ނިމުމުގެ ކުރިން ރާފިހް މަޑުން އިންނައްޗޭ... އަހަންނަށް އެނގޭ ރާފިހްއަށް އަޑު އަހަން ފަސޭހަ ނުވާނެކަން... އެކަމަކުވެސް...." ނަވީން ވެސް ރާފިހްއަށް ބަލާލިއެވެ.\n"މިހާރު ބިރުގަންނަން ފަށައިފި... އަވަހަށް ބުނޭ" ރާފިހްގެ ކެތްތެރިކަންވެސް ކޮޅުންލައިގެން ދާން ފެށިއެވެ.\n"އަހަންނަށް އެރޭ ފެނުނު ދެމީހުންގެ ތެރެއިން އެކަކަކީ ރާފިހްގެ ބައްޕަ އޭ ބުނެފިއްޔާ ގަބޫލު ކުރެވޭނެތަ؟" އިބާ ކުއްލިއަކަށް ސުވާލުކޮށްލިއެވެ.\n"ވަޓް...؟" ރާފިހްއަށް ކުއްލިއަކަށް ސޯފާއިން ތެދުވެވުނެވެ. އޭނާގެ އަޑުވެސް ބާރުވިއެވެ.\n"އަހަރެންގެ ބައްޕަ މި ދުނިޔެ ދޫކުރީ ޔާސިރުގެ ސަބަބުން. އެއީ ވެސް ވިކްޓިމްއެއް... ގާތިލެއް ނޫން..." ކުއްލިއަކަށް އިވުނު ބަސްތައް ރާފިހްގެ ސިކުނޑިއަށް ގަބޫލުކުރަން ދަތިވިއެވެ. އެހާ ބާރަށް ވާހަކަ ދެއްކުނީވެސް އެހެންވެއެވެ.\n"ތިހެން ކިހިނެތްވާނީ... ތީ ތެދެއް ނޫން އޮޅުމެއް..." ރާފިހް ބުނެލިއެވެ. އިވުނު ހަޤީގަތް ގަބޫލުކުރަން އޭނާ ތައްޔާރެއް ނޫނެވެ.\nމަޖުބޫރު ވީމާ - (ފަހުބައި)\nމަޖުބޫރު ވީމާ - 27\nމަޖުބޫރު ވީމާ - 26


Edhuvahakah iru araigen anna emme mai dhuvahakee hukuru dhuvaheve. - AO News\nއެދުވަހަކަށް އިރުއަރައިގެން އަންނަ އެންމެ މާތް ދުވަހަކީ ހުކުރު ދުވަސް\nﷲ ތަޢާލާ ބައެއް މަޚުލޫޤާތްތައް އެހެނިހެން މަޚްލޫޤާތުތަކުގެ މައްޗަށް މާތްކުރައްވާ މަތިވެރިކުރެއްވިއެވެ. އަދި ބައެއް މައްސަރުތަކާ ދުވަސްތައްވެސް، އެހެނިހެން ދުވަސްތަކާ މައްސަރުތަކަށްވުރެ މާތްކުރެއްވިއެވެ. އެގޮތުން ހުކުރު ދުވަސް ހަފްތާގެ އެހެނިހެން ދުވަސްތަކުގެ މައްޗަށް މާތްކުރެއްވިއެވެ. އަދި ނަޙްރުގެ ދުވަސް އަހަރުގެ އެންމެ މާތް ދުވަސްކަމުގައި ލެއްވިއެވެ. އަދި ރޭތަކުގެ ތެރެއިން އެންމެ މާތް ރޭކަމުގައި ލައިލަތުލް ޤަދްރިވިލޭރޭ ލެއްވެވިއެވެ.


ދިމާވި އާދަޔާ ޚިލާފް ޒުވާނާ (ތިރީސް ނުވަވަނަ ބައި) – Esfiya\nސިޓިންރޫމަށް ވަދެ ނައިޝާ އެތަން ސާފުކޮށްލަން އުޅުނެވެ.މާބޮޑަަށް ހަޑިވެފައި ނުވުމުން އެތަން ސާފުކުރާކަށް ނައިޝާ އަކަށް މާ ގިނަ ވަގުތުތަކެއް ހޭދަކުރާކަށް ނުޖެހުނެވެ.ސިޓިންރޫމުތެރެ ފޮޅާލުމަށްފަހު ކުނި ނަގަން ނައިޝާ ހުއްޓާ ހަނީފާއްތަ ސިޓިންރޫމަށް ވަނެވެ.\n“އަޅޭ ތިބަހައްޓާ ކަނބުލޯ” ސިޓިންރޫމަށް ވަދެގެން އައި ހަނީފާއްތަ ނައިޝާއަށް ބުނެލިއެވެ. “މީދެން މާ ބޮޑުކަމެއް ނޫނެއްނު…ދެން މިހެން ހުރުމުގެ ބަދަލުގަ ކަމެއް ކޮށްލީމި” ކުނިތައް ޑަސްބިނަށް އެޅުމަށް ފަހު ނައިޝާ ބުނެލިއެވެ.\n“ހިނގާ ސައިބޯން ސައި ހެދިފަ ހުރީ” ހަނީފާއްތަ އެހެން ބުނެ ހިނގައިގަތުމުން ނައިޝާވެސް އޭނާގެ ފަހަތުން ދިޔައެެވެ.ކާގެއަށް ވަދެ އަތްދޮވެލައިގެން މޭޒުދޮށުގައި ނައިޝާ އިށީނުމުން ހަނީފާއްތަ ނައިޝާއަށް ސައި އަޅާދިނެވެ. “ނައިޝާ އަމިއްލައަށްވެސް ސައި އަޅާފާނަމޭ” ނައިޝާ ހަނީފާއްތައަަށް ބުނެލިއެވެ.\n“ސައި ބޯންފަށާ…ތީ މިގޭ މެހެމާނެއް… މެހެމާނުންނަށް ކަމޭހިތަން ވާނެ” ހަނީފާއްތަ އެހެން ބުނެ ކާން އިށީނެވެ. “ނައިޝާ ތީ ވަރަށް ރަނގަޅު ގެވެހި ކުއްޖެއް…އަހަންނަކަށް އެއްގޮތަކަށްވެސް ނުވިސްނުނު ތިހާ ރަނގަޅު ކުއްޖަކަށް އެމީހުން އެހާ ގޯސްވާންވީ ސަބަބެއް… ހަގީގީ ރީތިކަމާކީ މީހާގެ އަޚުލާގާއި ހިތް…ބޭރު ފުށުން ފެންނަން ހުންނަ ރީތިކަމަކީ އެއްވެސް އަގެއް ހުރި އެއްޗެއް ނޫން” ރޮށި ކޮޅެއް ކާލަމުން ހަނީފާއްތަ ނައިޝާއަށް ބުނެލިއެވެ.\n“އެ ސުހާ އެއީ ވަރަށް ކިބުރުވެރި އެހާމެ ކަންނެތް އަންހެންކުއްޖެއް…ކިހާ ދުވަހަކަށް ސައިފަށް އޭނާއާއެކު ކެތްވާނެބާއޭ ދައްތަ ހިތަށް އަރާ…ދައްތަ ސުހާ މަންމަގެ ރަހުމަތްތެރި ކަމުގަ އެގެއަށް ގޮސް ހަދަން ކުރީގަ…އޭރުވެސް އޭނާގެ މަންމަ އެބޮޑު އަންހެން ކުއްޖާގެ ހުރިހާ ކަމެއް ކޮށްދެނީ…މިހާރު ފިހާރަ ހުޅުވައިގެން އުޅޭތީ ޖައްސާނުލެވޭ އެއްވެސްތާކަށް…އަބަދު ފިހާރައިގަ މިއިންނަން ޖެހެނީ” އިތުރަށް ހަނީފާއްތަ ބުންޏެވެ.\n“”މަންޖޭ ދޫންޏާ ތިބަހައްޓާ އަޅެ” ކައިނިމިގެން ކެއި ތަށި ދޮންނަން ޒިންކު ކައިރިއަށް ނައިޝާ ދިއުމުން ހަނީފާއްތަ ބުނެލިއެވެ.އޭނާގެ ފަހަތުން ހަނީފާއްތަ ވެސް ތަށި ހިފައިގެން ދޮންނަން ޒިންކު ކައިރިއަށް ދިޔައެެވެ. “ދައްތައެއްނު ކެއްކީ…ދެން ދީ ނައިޝާއަަށް ތަށިތައް ދޮވެ މޭޒުމަތި ސާފުކުރަން…ކަމެއް ނުކޮށް އިންނަންވީމަ ވެސް ފޫހިވޭ” ނައިޝާ ބުނެލިއެވެ.\nނައިޝާ ކުރުނުކޮށް ކިޔަންފެށުމުން ހަނީފާއްތަ އެއްބަސްވިއެވެ.ތަށި ދޮންނަން ަަަަަަަަަަަަަަަަަަަަަަަަަ ނައިޝާ އޭނާ ލައިގެން ހުރި ހެދުމުގެ އަތްކުރި އޮޅާލިއެވެ.އެވަގުތު ނައިޝާގެ އަތުގައި ހުރި ލަކުނުތައް ހަނީފާއްތައަށް ފެނުނެވެ.\n“މީ ކީއްވެފަ؟”ނައިޝާގެ އަތުގައި ހިފާލަމުން ހަނީފާއްތަ އަހާލިއެވެ. “މީ ވާގަނޑު ވާންކޮށް އައްސާފަ ހުރުމުން… ބުނީމެއްނު ދެއަތް ފުރަގަހަށް ބަނދެފަ ގުދަންތެރެއަށް ނައިޝާލި ވާހަކަ” ނައިޝާ ބުނެލިއެވެ.\n“ޕިސް ޕިސް ޕިސް…ހެޔޮވާނެތަ މިހެން ހަދަން…ދެން ކޮންތާކު ލަކުނު ހުރީ؟” ހަނީފާއްތަ އެހެން ބުނުމުން ނައިޝާ ލައިގެން ހުރި ހެދުން ހިއްލާލުމަށްފަހު ސައިފް އޭނާ ގައިގައި ތަޅާ ލަކުނު ލައްވާލި ތަންތަން ހަނީފާއްތައަށް ދައްކާލިއެވެ.\n“ކަނބުލޯ…ތީ ފޮރުވާ ވަރުގެ ކަންކަމެއް ނޫން…ތިވާހަކަ ޖެހޭނެ ކަމާބެހޭ ފަރާތަށް އަންގަން… ރިޕޯޓް ކުރަން ޖެހޭނެ” “ނޫން އަހަރެން ބޭނުމެއްނޫން އިތުރަށް މިމައްސަލަ ދިގު ދަންމާކަށް…އަހަރެން ބޭނުންވަނީ ސައިފާ ދުރަށް ގޮސް ސައިފް މަތިން މުޅި އުމުރަށް ހަނދާން ނައްތާލަން” ހަނީފާއްތަގެ ވާހަކަ ކުރިމަރާލަމުން ނައިޝާ އެހެން ބުނެލިއިރު އޭނާގެ އަޑުގައި ވަނީ ހިތާމައެވެ.\n” ކަނބުލޮއަށް އެނގޭނީ ހަދަންވާނެ ގޮތް…އެކަމަކު ހެޔޮއެދޭ މީހެއްގެ ހައިސިއްޔަތުން ދައްތަ ދޭނެ ނަސޭހަތަކީ މީ…އެހާ ނުލަފާ މީހުން މުޖުތަމައު ތެރެއަށް މިނިވަން ކަމާއެކު އުޅެން ދޫކުރާކަށް ނުވާނެ…މާދަމާ އެހެންކުއްޖަކަށްވެސް އެމީހުން ތިގޮތް ހަދާލަފާނެ…ދައްތައަށް ވަރަށް އުދަނގޫ މިވާހަކަ ނުދައްކާ ކެތްކުރަން” ހަނީފާއްތަ އެހެންބުނުމުން އެއްވެސް މީހެއް ކައިރި މިވާހަކަތައް ނުދެއްކުމަށް ނައިޝާ ހަނީފާއްތަގެ ކިބައިން އެދުނެވެ.\n“މީހުން ކައިރި ނުބުންޏަސް ސައިފްގެ ބައްޕަ ކައިރީ ބުނަންވާނެ” ހަނީފާއްތަ ބުންޏެވެ. “ނޫން ނޫން…ބައްޕަ ކައިރީ މިވާހަކަ އަމުދުން ނުދައްކާތި އެއީ ބަލިމީހެއް…އަހަރެން ބޭނުމެއްނޫން އިތުރަށް ބައްޕަ ބަލިކުރާކަށް..އެގޭގަ އަހަންނަށް ހަމައެކަނި އޯގާތެރިވި މީހަކީ އެއީ… އެހެންވީމަ އަހަރެން ނޭދެން ބައްޕައަށް ދެރަގޮތެއް ވާކަށް” ނައިޝާ ދެރަވެލާފައި ބުނެލިއެވެ.\n“އެންމެ ރަނގަޅު މަންޖެއަށްޓަކާ ދައްތަ ހުރެދާނަން އެކަމަކުވެސް ދައްތައަށްވެސް ކެތްކުރެވޭނީ ވަކި ވަރަކަށް” ހަނީފާއްތަ ބުންޏެވެ. “އަހަރެން މިރަށުން ފުރެންދެކަށް މިވާހަކަ ނުދައްކާ…އަހަރެން ރަށުން ފުރީމަ…” ނައިޝާ އެހެން ބުނެ ފުން ނޭވާއެއް ދޫކޮށްލިއެވެ. “އަސްލު މިވާހަކަ މީހުން ކައިރީ ދައްކާކަށް ބޭނުމެއްނޫން…އެކަމަކު ދައްތައަށް ކެތްނުވަންޏާ…” ނައިޝާ ދެރަވެލާފައި އެހެން ބުނުމުން ނައިޝާ ރަށުން ފުރީމާ ނޫނީ މިވާހަކަ މީހެއް ކައިރި ނުދައްކާނެ ކަމުގައި ހަނީފާއްތަ ބުންޏެވެ.\nފެންވަރައިގެން މާލެ ދާން ފުރަން ނައިޝާ ތައްޔާރުވެލިއެވެ.އަތްދަބަސް ކޮނޑުގައި އަޅުވާލުމަށްފަހު ފޮށި ދަމަމުން ސިޓިންރޫމަށް ނުކުތްއިރު ހަނީފާއްތަ ވެސް ތައްޔާރު ވެގެން އަތަށް ކޮތަޅެއް ލައިގެން ސިޓިންރޫމަށް ނިކުތެވެ.\n“ދީ ދައްތަ އަތަށް ފޮށި…ދައްތަ ބަނދަރާ ހަމައަށް ގެންގޮސްދޭނަން…އަން މީ ދައްތަ ނައިޝާއަށް ދޭ ހަދިޔާއެއް…މީގަ ހުންނާނީ ކާއެއްޗެހި…ލޯންޗުގަ އިންނަ އިރު ކާލާ” ހަނީފާއްތަ އެހެން ބުނެ ނައިޝާ އަތަށް ކޮތަޅު ލައިދިނުމަށްފަހު، ނައިޝާގެ އަތުގައި އޮތް ފޮށި އަތުލިއެވެ. “ޝުކުރިއްޔާ” ކޮތަޅުގައި ހިފި ނައިޝާ ހިނިތުންވެލަމުން ހަނީފާއްތަ އަށް ޝުކުރު އަދާކުރިއެވެ.\nހަތެއް ޖަހަން ތިރީސް މިނެޓް ވެފައި އޮއްވާ ހަނީފާއްތަ އާއި ނައިޝާ ބަނދަރާ ދިމާލަށް ދާން މިސްރާބު ޖެހިއެވެ. ހިނގަމުން ގޮސް ސައިފްގެ ގޭ މަގަށް އެޅުމުން ކުއްލިއަކަށް ނައިޝާ ހުއްޓުން އެރިއެވެ.\n“ބިރުނުގަނޭ ކަނބުލޯ ދައްތަ ހުއްޓާ އެމީހުންނަށް ކަނބުލޮއަށް އެއްވެސް ކަމެއް ނުކުރެވޭނެ…ދައްތަ މިމަގަށް މިއެޅީ އަވަހަށް ބަނދަރަށް ދެވޭނީ މިމަގުން ކަމަށް ވާތީ” ނައިޝާ ހުއްޓުމުން އޭނާގެ އަތުގައި ހިފާލުމަށްފަހު ހަނީފާއްތަ ލޯތްބާއި އެކު ބުނެލި އެވެ.\nވަރަށް ހިތްވަރު ކޮށްލާފައި ނައިޝާ ސައިފްގެ ގެ ދޮރުމަތިން ހުރަސްކޮށްލިއެވެ.އެވަގުތު އެއްވެސް މީހެއްގެ ހިލަމެއް އެގޭގައި ނެތެވެ.ސައިފްގެ ގެއާ ދުރަށް ހިނގާގަތުމަށްފަހު ނައިޝާ ހުއްޓި ފަހަތް ބަލައިލި އެވެ. އެގެއަށް ވަރަށް ރަނގަޅަށް ބަލަން ހުއްޓިގެން ހުރި ނައިޝާގެ ލޮލަށް ކަރުނަ ޖަމާވިއެވެ.\nމިއަދު އޭނާ އެރަށުން އެ ފައިބަނީ އޭނާ ސައިފަށް ވި ލޯތްބާއި ގުރުބާނީ މުޅިން ވަޅުލާފައެވެ. “ދެރަ ނުވޭ…އިރާދަކުރެވިއްޔާ ހުރިހާ ކަމެއްވެސް ރަނގަޅުވާނެ” ހަނީފާއްތަ އެހެންބުނުމުން ނައިޝާ ހިނގައިގަތެވެ.


Miaharu Aksheyge fas filmeh\nމިއަހަރު އަކްޝޭގެ ފަސް ފިލްމެއް\nއަކްޝޭގެ ފަސް ފިލްމެއް މިއަހަރު ފެންނާނެ ކަމަށް ރިޕޯޓުތައް ބުނެ އެވެ-- ފޮޓޯ: ޓައިމްސް ނިއުސް\nމިދިޔަ އަހަރަކީ އަކްޝޭ އަށް ކާމިޔާބު އަހަރެކެވެ. ފިލްމު ޕެޑް މޭން، ގޯލްޑް އަދި 2.0 އިން އަކްޝޭ ބޮކްސް އޮފީހުގައި ވަރުގަދަ ކޮށްލި އެވެ. ބޮލީވުޑްގެ އެންމެ މަގުބޫލު ޚާނުން މި ލިސްޓުން ފެއިލްވެ އެއްކޮށް ފަހަތަށް ޖައްސާލިއިރު، އެ ލިސްޓުގައި އަކްޝޭ ނުހިމެނުނީ ހަމަ ކިރިޔާ އެވެ.\nމި އަހަރަށްވެސް އަކްޝޭގެ ހާއްސަ ހަ ފިލްމެއް އެބަހުއްޓެވެ. މިއަހަރު ނެރުމަށް ހަމަޖެހިފައިވާ ފިލްމުތައް ބޮކްސް އޮފީހުގައި ބްލޮކް ބަސްޓާ ފިލްމުތަކުގެ ގޮތުގައި ހިފަހައްޓާލެވިދާނެ ހެއްޔެވެ؟ ނޫނީ މި ފިލްމުތައް ކައްސާލައިގެން ދާނީ އެންމެ ފުލައް ހެއްޔެވެ؟\nކަރަން ޖޯހަރު ޕްރޮޑިއުސް ކުރާ މި ފިލްމަކީ، ހަގީގީ ހާދިސާއެއްގެ މައްޗަށް ބިނާކޮށް އުފައްދާ ފިލުމެކެވެ. އަފްގާނުގެ ސިފައިންނާ ދެކޮޅަށް، އިންޑިއާގެ ޕަންޖާބު 21 ސިފައިން ކުރި ހަނގުރާމަ މި ފިލްމުގައި ދައްކުވައިދޭނެ އެވެ. މި ފިލްމުގެ ޝޫޓިންއަށް އަކްޝޭ ވަނީ އޭނާގެ ތުނބުޅިދިގުކޮށް، ޕަންޖާބު މީހުންގެ ސިފަ ގެނެސްފަ އެވެ. އަނޫރާގް ސިންގް ޑައިރެކްޓުކުރާ މި ފިލްމުގައި އަކްޝޭ އާއެކު ލީޑުގައި ފެންނާނީ ޕަރިނީތީ ޗޯޕްރާ އެވެ. "ކޭސަރީ" ރިލީޒް ކުރަން ހަމަޖެހިފައިވަނީ މާޗް ދޭއް ގަ އެވެ.\n"ކޭސަރީ"ގެ ޕޯސްޓަރެއް-- ފޮޓޯ: ދަ އިންޑިއަން އެކްސްޕްރެސް\nއިންޑިއާގެ މިނިވަންދުވަހު ރިލީޒް ކުރަން ހަމަޖެހިފައިވާ މި ފިލްމަކީ، އިންޑިއާއިން މާސް އަށް ދާ ފުރަތަމަ ބުރުގެ މަސައްކަތްތައް ދައްކުވައިދޭ ފިލްމެކެވެ. މިއީ ހޮލީވުޑްގެ "މިޝަން މާސް" ފިލްމުގެ ހިންދީ ފިލްމުކަމަށް ބައެއް ފަރާތްތަކުން ދަނީ ބުނަމުންނެވ. އަކްޝޭގެ އިތުރުން، ސޮނާކްޝީ ސިންހާ، ވިދްޔާ ބާލަން އަދި ތާޕްސީ ޕަންނޫވެސް މި ފިލްމުގެ ކާސްޓުންގެ ތެރޭގައި ހިމެނެ އެވެ.\n"މިޝަން މަންގަލް" ކާސްޓު--\nއަކްޝޭ އާއި ކަރީނާ ކަޕޫރު ލީޑު ރޯލުން ފެންނަ ފިލްމު "ގުޑް ނިއުސް" އަކީ، ދަރިއެއް ހޯދުމަށް މަސައްކަތް ކުރާ ޖޯޑެއްގެ ވާހަކަތައް ގެނެސްދޭ ފިލްމެކެވެ. މި ފިލްމުގައި މި ދެ ތަރިންގެ އިތުރުން، ކިއާރާ އަދްވާނީ އާއި ދިލްޖީތު ވެސް ފެންނާނެ އެވެ. ޖުލައި 19ގައި ރިލީޒް ކުރާ މި ފިލްމަކީ ހަމަ "ގުޑް ނިއުސް" އަކަށް ވެގެންދާނެ ކަމަށް ފިލްމުގެ ޓީމުން ބުނެ އެވެ.\nފިލްމު "ގުޑް ނިއުސް"ގެ ޕޯސްޓަރެއް-- ފޮޓޯ: ކުއޯރާ\nހައުސްފުލް އަކީ އާއިލާ އާއެކުވިޔަސް، ރަހުމަތްތެރިންނާއެކު ވިޔަސް، "ހައުސްފުލް" ކޮށްލައިގެން ބެލުމަށް އެންމެ ކަމުދާ އެއް ފިލްމެވެ. "ހައުސްފުލް"ގެ ދަށުން ކާމިޔާބު ތިން ފިލްމު ނެރެފައިވާއިރު ކޮންމެ ފިލްމެއްވެސް ބޮކްސް އޮފީހުގެ ޗާޓުގައި ހިމެނެ އެވެ. އަކްޝޭ ވަނީ 2010 ވަނަ އަހަރު ނެރުނު "ހައުސްފުލް" ގައި ފެނިފަ އެވެ. އަދި މިއަހަރު "ހައުސްފުލް" އަށް އަކްޝޭ އެނބުރި އައުންވާނީ މި ފިލްމު ސީރީސް އަށް ލޯބި ކުރާ ހުރިހާ އެންމެންނަށްވެސް ހާއްސަ ފިލްމަކަށެވެ. ފިލްމު ރިލީޒް ކުރަން ހަމަޖެހިފައިވަނީ އޮކްޓޯބަރުގަ އެވެ.\nހައުސްފުލް4ގެ ކާސްޓް -- ފޮޓޯ: ޓައިމްސް ނައު ނިއުސް\nރަންވީރު ސިންގުގެ ފިލްމު "ސިމްބާ"އިން އަކްޝޭގެ ހާއްސަ ފެނިލުން ކަމުގޮސް، "ސިމްބާ"ގެ ޕްރޮޑިއުސަރު ރޯހިތު ޝެޓީ ވަނީ އަކްޝޭ އާއެކު އެހެން ފިލްމެއް ހެދުމަށް ނިންމާފަ އެވެ. މި ފިލްމުގެ ޝޫޓިން މިއަހަރު އޭޕްރީލްގައި ފަށާނެ ކަމަށް ފިލްމުގެ ޓީމުން ބުނެ އެވެ. އަދި ފިލްމު އަޅުވާނެ ތާރީހާއި ފުރިހަމަ ކާސްޓު އިއުލާންކޮށްފަ އެއް ނުވެ އެވެ. އިންޑިއާގެ ބައެއް ރިޕޯޓުތައް ބުނާ ގޮތުގައި ފިލްމު އަޅުވާނީ މި އަހަރުގެ ޑިސެމްބަރު މަހު އެވެ.\nއަކްޝޭ އާއި ފިލްމުގެ ޕްރޮޑިއުސަރު، ރޯހިތު ޝެޓީ-- ފޮޓޯ: ޓައިމްސް ނައު\nއަކްޝޭ ކުމާރުގެ ފަސް ފިލްމެއް މި އަހަރު ރިލީޒް ކުރަން ހަމަޖެހިފައިވާއިރު ބައެއް ފިލްމުތަކުގެ ޝޫޓިން އަދި ނުވެސް ފަށަ އެވެ. އެހެންނަމަވެސް، މި ލިސްޓާއެކު މި އަހަރަކީ އަކްޝޭގެ އަހަރަކަށް ވެދާނެ އެވެ.


Kareenaa Dhin Inzaaraaeku Akshey Sihifai - Vaguthu\nކަރީނާ ދިން އިންޒާރާއެކު އަކްޝޭ ސިހިފައި\n11 މަސް ކުރިން ( އޭޕްރީލް 15, 2018 )\nކަރީނާ ކަޕޫރް އުޅެނީ ވަރަށް ބިޒީކޮށެވެ. އެއީ ކުރިއަށް ނެރެން އުޅޭ އޭނާގެ ފިލްމް ވީރެ ޑި ވެޑިންގގެ މަސައްކަތުގައެވެ. އެހެން ނަމަވެސް އޭނާ ދަނީ އާއިލާއަށް ވަގުތުދެމުންނެވެ. ވަކިން ހާއްސަކޮށް އޭނާގެ ދަރިފުޅު ތައިމޫރްއަށް އޭނާ ދަނީ ވަގުތު ދެމުންނެެވެ.\nއުމުރުން މިހާރު އަހަރެއްވެފައިވާ ތައިމޫރްއަކީ މީސް މީޑިޔާގައި ވަރަށް މަޝްހޫރު ކުއްޖެކެވެ. އޭނާއަށް ފިލްމްތައް ކުޅުމަށާއި، އިޝްތިހާރުތައް ކުޅުމަށް ފުރުސަތުތައް ލިބެއެވެ.\nޓަައިމޫރްއަށް ލިބެމުންދާ މި މަޝްހޫރުކަމާއި ގުޅިގެން ކަރީނާ މި ވަނީ ވަރަށް ބޮޑު އެއްޗެއް އޭނާގެ ގާތް ރަހުމަތްތެރިއެއްކަމަށްވާ އަކްޝޭ ކުމާރް ދިމާލަށް ބުނެފައެވެ.\nއިވެންޓެއްގެ ތެރެއިން ކަރީނާ ބުނީ، ތައިމޫރްއަކީ އަކްޝޭއަށް ހުރި ބިރެއް ކަމަށެވެ.\n"ތައިމޫރްއަކީ އަކްޝޭއަށް ހުރި ބިރެއް. ފޭނުން ފޮލޯ ކުރުމުގައިވެސް ތައިމޫރް އަކްޝޭ ހައިރާންކޮށްލާނެ. ތައިމޫރް އާއި އަކްޝޭ ވެގެންދާނީ ދެ ވާދަވެރިންނަށް". ކަރީނާ ބުންޏެވެ.\nކަރީނާގެ ވާހަކަތަކާއި ގުޅިގެން އަކްޝޭ ހުރީ ވަރަށް ބޮޑަށް ހައިރާންވެ ވަރަށް ބޮޑަށް ސިހިފައެވެ.\nކަރީނާ ވަނީ ތައިމޫރަށް ލިބެމުންދާ އެ މަޝްހޫރުކަމަށް އޭނާ ޖެހިލުންވާކަަމަށް ބުނެފައެވެ.\n"އަހަންނަށް އެހާ ކަމަކު ނުދޭ ތައިމޫރަށް އެ ލިބޭ ސަމާލުމަކަށް. ތައިމޫރް ތަންތަނަށް ދިޔަޔަސް އެވަރުވޭ. ތައިމޫރް ލާ ހެދުމަށް ބަލާ، ތައިމޫރްގެ އިސްތަށިގަނޑު ހުންނަ ގޮތް ބަލާ. ތައިމޫރްއަކީ އެންމެ 14 މަހުގެ ކުއްޖެކޭ. އަހަންނަ ނޭގުން މިކަން ހުއްޓުވަން. ކޮންމެ ތަނަކަށް ދިޔަޔަސް އޭނާއަށް ފޮލޯ ކުރޭ މީހުން". ކަރީނާ ބުންޏެވެ.\nއަކްޝޭ ހޮރޯ ކޮމެޑީ ފިލްމަކަށް ސޮއެ ކޮށްފި\n"ކޭސަރީ" ގެ ފުރަތަމަ ލަވައަށް ބޮޑު ތަރުހީބެއް\nއަޖޭ " އިންޑިއަން 2" ދޫކޮއްލައިފި\nއޭޕްރީލް 15, 2018 10:33\nތައިމޫރަށް ތިހުތިހާ ސަމާލުކަމެއް ބުނީ ކަރީނާގެ ސަބަބުން ދެން ތިވާހަކަ ދައްކާނެކަމެއް ނެތް،\nއޭޕްރީލް 15, 2018 12:13\nތިއޮތީ ދަރިއެއް ލިބިފަ\nއޭޕްރީލް 15, 2018 17:56\nދަރިޔަކު މިއޮތީ ވިހާފާ އުނދަގޫ ތަކަކާނުލާ...... މިހެން ކިޔާފަ ކިޔާ ލަވައެއް ައަޅުގަނޑުމެން ދިވެހިންގެ ތެރޭގަ އުޅޭ... ކަރީނާ ކަލާއަށް ކަމެއް ކުރެވުނު ކަމަށްވާނެ އެލަވައަށް އައިޓަމް ސޯންގް އެއް ބެލުންތެރިންނާ ހަމައައް ގެނެވިއްޖެޔާ... ހަމަ ޔަގީން ތިބުނާ ލައިކްސް ތައްވެސް އުތުރި އަރާނެކަން.... ވަރައް ވެދުން...


Saudi In "4 Jinni" Hayyaru Koffi! - Vaguthu\nސައުދީ އަރަބިއްޔާގެ ވެރިރަށް ރިޔާދުން ”4 ޖިންނި“ ހައްޔަރުކޮށްފިއެވެ.\nރިޔާދު ފުލުހުން ހާމަކޮށްފައިވާ ގޮތުގައި ހައްޔަރުކޮށްފައި ވަނީ ޖިންނިތަކަކަށް ވެގެން އާއްމުން ބިރުގަންނަވަން މަސައްކަތް ކުރި ހަތަރު މީހެކެވެ. މިއާއިއެކު މި ހަތަރު މީހުންނަށް މިހާރު މުހާތަބު ކުރެވެމުން އަންނަނީ ޖިންނިންގެ ގޮތުގައެވެ.\nމިއަދު ހިނގި މި ހާދިސާގައި ސައުދީ އަށް ނިސްބަތްވާ ހަތަރު މީހަކު ވަނީ ހުދު ކުލައިގެ ކުރުތާ އާއިއެކު ބިރުގަންނަ ފަދަ މާސްކެއް އަޅައިގެން ރިޔާދުގެ މަގުތައް މަތީގައި ދުވެ، އާއްމުން ސިއްސުވައި މިފަދަ ކަންކަން ކޮށްފައެވެ.\nރާއްޖޭގައި އީދު ދުވަސްތަކާއި އެނޫންވެސް މުނާސަބާތަކުގައި އުފާ ފާޅު ކުރަން މިފަދަ މާސްކުތައް އަޅައިގެން އުޅުނު ނަމަވެސް، ސައުދީ ފަދަ ގައުމުތަކުގައި އެއީ އާއްމު ކަމެއް ނޫނެވެ. އެހެންކަމުން ކުއްލިއަަކަށް މިފަދަ މޫނުތަކެއް ފެނުމުން އާއްމުން ވަނީ ވަރަށް ބޮޑަށް ބިރުގަނެފައެވެ.\n”އަހަރެން އޮފީހަށް ދަނިކޮށް ކުއްލިއަކަށް ކުރިމައްޗައް ފުންމައިގަތީ ބިރުވެރި މޫނެއް ހުރި އެއްޗެއް. އަހަރެން އަވަހަށް ދުއްވައިގަތީ. އިރުކޮޅެއް ފަހުން ރޭކާލީ މިއީ އަސްލު އިންސާނެއްކަން“ މިކަން ތަހައްމަލު ކުރަން ޖެހުނު މީހަކު ސައުދީގެ ނޫހަކަށް މައުލޫމާތު ދީފައިވެއެވެ.\nބައެއް ފަރާތްތަކުން ވަނީ މިފަދަ ގޮތަކަށް މީހުން ސިއްސުވާލުމުން ހާޓު އެޓޭކެއް ވެސް ޖެހިދާނެކަމަށްބުނެ ކަންބޮޑުވުން ފާޅުކޮށްފައެވެ. މިހާރު މި ހަތަރު މީހުންވެސް ބަންދުގައި ބަހައްޓައިގެން މައްސަލަ އަންނަނީ އިތުރަށް ތަހުގީގު ކުރަމުންނެވެ.\nޖުލައި 31, 2021 19:07\nޖިންނީނޭ ކިޔައިގެން އެކިއެކި ޖަރީމާތަށް ހިންގާ ބަޔަކު އާމްދަނީ ހޯދަނީ އަބަދުވެސް ތިކަހަލަ ގޮތަކަށް


Gaumee Airline ge misbaaru kon dhimaa aka?\nގައުމީ އެއާލައިންގެ މިސްރާބު ކޮންދިމާއަކަށް؟\nއިއްޔެ މާލެ ގެނައި މޯލްޑިވިއަންގެ އާ ބޯޓާއެކު ކުންފުނީގެ ގިނަ އަދަދެއްގެ މުވައްޒަފުން މަޑުކޮށްލައިގެން: މޯލްޑިވިއަންގެ ދުވެލި ހުރީ ރަނގަޅަށް -- ފޮޓޯ: އަވަސް\nރާއްޖޭގެ ގައުމީ އެއާލައިން އެނގޭ ހެއްޔެވެ؟ މި ސުވާލުގެ ޖަވާބު ކުރިއަކުން ނޭނގެ އެވެ. ނަމަވެސް ވޭތުވެދިޔަ ހަތަރު އަހަރެއްހާ ދުވަސް ކުރިން "މޯލްޑިވިއަން" މިވަނީ ގައުމީ އެއާލައިންގެ ލަގަބު ލިބިފަ އެވެ. މި ލަގަބާއެކު އެ އެއާލައިނުން ވަނީ ދިވެހި ދިދައާއެކު ވައިގެތެރޭގައި އުދުހެން ފަށާފަ އެވެ. މި އާއެކު އެ އެއާލައިންގެ ވިޔަފާރި މިވަނީ ފުޅާވެފަ އެވެ. ވޭތުވެދިޔަ ތިން އަހަރަށް ބަލާއިރު ކުންފުނީގެ ފްލީޓް މިވަނީ އިތުރުވެފަ އެވެ. ނަމަވެސް މި ހަލުވިކަމާއެކު ދެން އޮތީ ސުވާލެކެވެ: ގައުމީ އެއާލައިންގެ މިސްރާބު ކިހިނެއްބާ އެވެ؟\nގައުމީ އެއާލައިންގެ ބޯޓެއް އައިއެންއައިއޭއިން ނައްޓާލަނީ.--ފޮޓޯ: މޯލްޑިވިއަން\n"އަޅުގަނޑުމެންނަށް ސަރުކާރުން ދެއްވާފައި އޮތް މެންޑޭޓަށް ކުރިއަށް މިދަނީ. އެއް ކަމަކީ ރައްޔިތުންނަށް އެކަށީގެންވާ ގޮތެއްގައި ދަތުރު ކުރެވޭނެ އިންތިޒާމު ހަމަޖެއްސުން. އަނެއް ކަމަކީ ޓޫރިޒަމް ފުޅާކުރުމަށް އެހީވުން،" މޯލްޑިވިއަންގެ މެނޭޖިން ޑިރެކްޓަރު އަބްދުލް ހާރިސް ވިދާޅުވި އެވެ.\nމޯލްޑިވިއަންގެ ފްލައިޓްތައް އިތުރުވަމުން އައި ގޮތް\nކުރިން އެއާ މޯލްޑިވްސްގެ ނަމުގައި ހިންގަމުން ދިޔަ ކުންފުނި "އުވި" މޯލްޑިވިއަންގެ ނަމުގައި ބޯޓު އުދުއްސަން ފެށި ފަހުން އެންމެ ފުރަތަމަ ބޯޓެއް ގެނެސްފައިވަނީ 2000 ވަނަ އަހަރެވެ. އެ ފަހަރު ގެނަނީ ޑޭޝް 8، މަރުކާގެ 37 ގޮނޑީގެ ބޯޓެކެވެ. އަދި 2006 އަހަރުގެ ނޮވެމްބަރު މަހު ވެސް 37 ގޮނޑީގެ ބޯޓެއް ގެނެސްފައިވެ އެވެ. އޭގެ ފަހުން ޖެހިގެން އައި 2007 ވަނަ އަހަރު އޮކްޓޫބަރު މަހު މޯލްޑިވިއަންއިން ފުރަތަމަ ފަހަަރށް ޑޭޝް 8 މަރުކާގެ 50 ގޮނޑީގެ ބޯޓެއް ގެނަ އެވެ. އަދި 2008 ވަނަ އަހަރު ވެސް 50 ގޮނޑީގެ ބޯޓެއް ގެނެސްފައިވެ އެވެ .އޭގެ ފަހުން އެ ކުންފުނީގެ ފްލައިޓްތައް އިތުރުވުން "ކުޑަކޮށް މަޑުޖެހިލި" އެވެ. ނަމަވެސް އެއަށްފަހު އެ ކުންފުނިން ނެގީ ބޮޑު ފިޔަވަޅެކެވެ. އެ ގޮތުން 2012 ވަނަ އަހަރު ނޮވެމްބަރު މަހު ފުރަތަމަ ފަހަަރަށް އެއާބަސް ބޯޓެއް ގެނަ އެވެ. މި ފަހަރު އެ ކުންފުނިން ގެނެސްފައިވަނީ 150 މީހުން އުފުލޭ ވަރުގެ ބޯޓެކެވެ. މީގެ އިތުރުން އެ ކުންފުނިން މި އަހަރު ޖެނުއަރީ މަހު 194 މީހުން އުފުލޭ އެއާބަސް އިތުރު ބޯޓެއް ގެނެސްފައިވެ އެވެ. އެ ގޮތުން މޯލްޑިވިއަންގައި މިހާރު ޑޭޝް 8، 300 މަރުކާގެ 50 ގޮނޑީގެ ފަސް ބޯޓު އެބައޮތެވެ. އަދި ޑޭޝް8، 200 މަރުކާގެ 37 ގޮނޑީގެ ދެ ބޯޓާއި ސީޕްލޭންގެ ގޮތުގައި ރިސޯޓުތަކަށް ޓޫރިސްޓުން އުފުލަށް ހާއްސަ6އެއާޓެކްސީ ވެސް ބޭނުންކުރެ އެވެ. މިއާއެކު މޯލްޑިވިއަންގައި މިހާރު 800 ޝީޓް އެބަހުއްޓެވެ.\nއެމްޑީ ހާރިސް ވިދާޅުވި ގޮތުގައި ޗައިނާގެ ފަސް މަންޒިލަކަށް އެއާބަސް ބޯޓުގައި ކުރާ ދަތުރުތަކުގެ ސަބަބުން މުޅި ރާއްޖެއަށް ވެސް ފައިދާ ކުރާ ކަމަށެވެ.\n"ކުރީގައި އަޅުގަނޑުމެން ފެށިއިރު އުފުލާ ފަސިންޖަރުންގެ 25 ޕަސެންޓަކީ ޓޫރިސްޓުން. މިހާރު 60 ޕަސެންޓަށް އަރައިފި.ޓޫރިސްޓުން އިތުރުވާ ވަރަކަށް އަޅުގަނޑުމެންގެ އެފިޝެންސީ އިތުރު ވެގެން އެބަދޭ. އެ މީހުން ދަތުރުކުރާއިރު ވަކި ގޮތަކަށް ދަތުރުކުރަން ޖެހޭ. ޓޫރިސްޓަކުން އިންޓަނޭޝަނަލް އެއާޕޯޓަށް އައިސްފަ އޭނަ ރިސޯޓަށް ގޮށްސަ، އެނބުރި ގައުމަށް ދާން އަންނައިރު ނުގެނެ ވެއްޖެނަމަ އޭގެ ޒިންމާ ނަގަން ޖެހޭ،" ހާރިސް ވިދާޅުވި އެވެ.\n"ދަތުރުކުރަނީ ފައިދާއަށް ބަލައިގެނެއް ނޫން"\nމޯލްޑިވިއަންގެ ވިޔަފާރި ފުޅާވަމުން ގޮސް ރާއްޖޭގެ ހުރިހާ މަންޒިލްތަކާއި ބޭރުގެ ގިނަ މަންޒިލްތަކަށް ދަތުރުކުރާއިރު މޯލްޑިވިއަންއާއެކު އާއްމުންގެ ބޮޑު ޝަކުވާ ވެސް ކުޑައެއް ނޫނެވެ. އެންމެ ބޮޑު ޝަކުވާއަކީ ޓިކެޓުގެ އަގު ބޮޑުވުމެވެ. އާއްމުންގެ ނަޒަރުގައި މޯލްޑިވިއަންއިން އެކަންކުރަނީ "ފައިދާ ނަގާށެވެ." ނަމަވެސް އެމްޑީ ހާރިސް ވިދާޅުވި ގޮތުގައި މޯލްޑިވިއަންއިން ދަތުރުކުރަނީ ފައިދާއަށް ބަލައިގެނެއް ނޫންނެވެ.\n"ހަމައެކަނި ފައިދާއަށް ބަލައިގެން މިކަން ކުރެވޭ ކަށެއް ނޯންނާނެ. ރާއްޖޭގެ އެކި ކަންކޮޅުތަކުން މީހުންނަށް ދަތުރުކުރެވޭ ގޮތް އޮންނަން ޖެހޭ. ރާއްޖޭގެ ޑެސްޓިނޭޝަނަކުން ގެއްލުން ވެޔޭ ކިޔާފަ ދަތުރު ކުރުން ހުއްޓައެއް ނުލެވޭނެ. އަޅުގަނޑުމެންގެ ޒިންމާއެއް އެއީ އެތަނަށް ދިވެހިންނަށް ދަތުރުކުރެވޭނެ ގޮތް ހެދުން،" ހާރިސް ވިދާޅުވި އެވެ.\n"އެއްވެސް ޑެސްޓިނޭޝަނަކުން ހުއްޓާލައިފިނަމަ ބޮޑު ގެއްލުމެއް ވާނެ. މީގެ ފަސް އަހަރު ކުރިން މިހާރު ދަތުރުކުރާ މަންޒިލްތަކަށް ދާނީ އެއް ފައިޓް ނޫނީ ދެ ފްލައިޓް. ނަމަވެސް މިހާރު ކޮންމެ ޑެސްޓިނޭޝަނަކަށް ފަސް ފްލައިޓް ދަތުރުކުރޭ. މިހާރު މެޑިކަލް ކަމެއް ދިމާވެއްޖެނަމަ ވެސް ވަގުތުން ގެންނަނީ. އެކަންވެސް 24 ގަޑިއިރު ކުރަމުން މިދަނީ."\nކޮންމެއަކަށް މޯލްޑިވިއަންގެ ފްލައިޓްތައް މިދަނީ އިތުރުވަމުންނެވެ. މި ހަލުވިކަމާއެކު އެއާލައިންގެ ކުރިމަގު އޮތީ އުޖާލާ ކޮށެވެ. މި އުޖާލާކަމާއެކު އާއްމުން ބޭނުންވަނީ އަގު ހެޔޮކޮށް ދަތުރުކުރެވޭނެ ގޮތެއް ހަމަޖެހިގެން ދިއުމެވެ.


Fannaanunnaa eku Dhamaa gaadiyaa ge dhuveli baaru | Mihaaru\nހުނަރުވެރި އާޓިސްޓުންނާ އެކު "ދަމާގާޑިޔާ"ގެ ދުވެލި ބާރު\nޑިންބާ މިއުޒިކްގެ "ދަމާ ގާޑިޔާ ސެޝަން" އެއްގައި ފަންނާނަކު ލަވައެއް ކިޔަނީ: ބޭނުމަކީ އަމިއްލަ މިއުޒިކް ކުރިއެރުވުން.\n14 މެއި 2017 - 06:03\nދަމާ ގާޑިޔާ އާއި ދިވެހި މިިއުޒިކާ އޮތީ ކޮން ގުޅުމެއް ހެއްޔެވެ؟ ގުޅުމަކީ ދިވެހި އަމިއްލަ އުފެއްދުންތަކަށް ލޯބިކުރާ ދިވެހި އާޓިސްޓުން އެއަށް އަރުވައިގެން ކުރިއަށް ގެންގޮސްދޭތީ އެވެ.\nއެހެންވެ ދިވެހި ހުނަރުވެރި ފަންނާނުންނާ އެކު ދަމާ ގާޑިޔާގެ ސެޝަންތުގައި ބުރެކި ޖެހުމެއް ނެތެވެ. ދުވެލި މިހާރު ވެސް ވަރަށް ބާރެވެ.\nޑިންބާ މިއުޒިކްގެ ތެރެއިން އުފަންވެގެން އައި ދަމާގާޑިޔާ ސެޝަނަށް މިހާރު ދެ އަހަރުވީ އެވެ. މި ގާޑިޔާ މިހާރު ވެސް އޮތީ ފަންނާނުންތަކާއި އެ މީހުންގެ ކްރިއޭޓިވް އުފެއްދުންތަކުން ފުރިފަ އެވެ. ބޭނުން ވަނީ އަމިއްލަ އުފެއްދުންތެރިކަން އިތުރުކޮށް، ދިވެހި އަމިއްލަ މިއުޒިކް ކުރިއަރުވާށެވެ. އެހެންވެ އަމިއްލަ މިއުޒިކާ އެކު ދަމާގާޑިޔާ ސެޝަނާ ގުޅެންވީ އެވެ. މީގައި ވަކި ޖިންސެއް، އުމުރެއް ބެލުމެއް ނެތެވެ.\nމިއޮތީ މުޅި ދުނިޔެ އަށް ވެސް ފެނިގެންދާ ކަހަލަ ޕްލެޓްފޯމެކެވެ. ދަމާގާޑިޔާ ސެޝަންގެ ޔޫޓިއުބް ޗެނަލް ހާވާލައިފި ނަމަ، އަންތަރީސްވާ ކަހަލަ ރީތި އަމިއްލަ ލަވަތަކެއް މިހާރު ވެސް އިވިގެން ދާނެ އެވެ.\nއަމިއްލަ ރާގު ހަދައި، ދިވެހި ބަހުންނާއި އިނގިރޭސި ބަހުން ވެސް ލަވަ ކިޔުމަކުން މައްސަލައެއް ނެތެވެ. ބޭނުންވަނީ ދިވެހިންގެ އަމިއްލަ ކްރިއޭޓިވިޓީ އެވެ. "ކުލަ ޔެލޯ" އާއި "އެއްޗެއް ކަޅެއް" ކަހަލަ ލަވަތަކުން ގައިމު ވެސް މިސާލު ނެގި ދާނެ އެވެ.\nމިކަހަލަ ކިތަންގެ ލަތަކެއް ދަމާގާޑިޔާ ސެޝަނުގެ ތެރެއިން އަޑު އަހައި ލެވޭނެ އެވެ. ހަމައެކަނި ލަވަތަކެއް ނޫނެވެ. ވީޑިއޯ ލަވަތައް ވެސް އެބަ ހުއްޓެވެ. ހަމައެއާއެކު ލައިވް ޕަފޮމަންސްތައް ވެސް ޑިންބާ މިއުޒިކްގެ ތެރެއިން ކުރިއަސް ގެންދެ އެވެ.\nމިހާރު ދަމާގާޑިޔާ ސެޝަން 2017 ވެސް މެކުހަށް ޖަހައި ކުރިއަށް ދަނީ އެވެ. ސެޝަނުގެ ތެރެއަށް އެންމެ ފަހުން އިތުރުވި ލަވައަކީ މަޝްހޫރު މިއުޒިޝަން ފަސީގެ "ފޫލް" އެވެ.\nޑިންބާ މިއިޒިކާ އެކު، ދަމާގާޑިޔާ ސެޝަންތައް ރާއްޖޭގެ ހުރިހާ ކްރިއޭޓިވް އާޓިސްޓުންނަށް ހައްދެއް ނެތް މިންވަރަށް ހުޅުވައިލަ ދީގެން ހުރީ ރާއްޖޭގެ މިއުޒިކީ ދާއިރާގެ ވަރަށް ތަޖުރިބާކާރު ފަންނާނެ ކަމަށްވާ އަހުމަދު އިޝާން (އިޝާންޓޭ) އެވެ.\nއޭނާގެ ލަވަތައް ކިޔާފައިވާ ފަންނާނުންގެ ތެރޭގައި ޝިއުޒް، އުނޫޝާ، އައްފާން، ހައިޝަމް، ޒާރާ، ތަބީ، އަންދަލާ، ޝާނީ، އީސަ، ޝައްޕެ، ފައްތު، އައްޕި، ކަޅޭ، މައިޒަން އައްކޮ، ދީމާ، ލަލިތު، ނިލޭޝާ، ބަތޫލް އަދި ތޯތި ފަދަ އެތަކެއް ފަންނާނުން ހިމެނެ އެވެ.\nއިޝާންޓޭއަކީ ދިވެހި އަމިއްލަ ކުރިއަރުވަން ފޫގަޅައިގެން ހުރި ދެގޮތެއް ނުވާ ފަންނާނެކެވެ. އެހެން ނުވާންވީ ސަބަބެއް ވެސް ނެތެވެ. އޭނާގެ މާމަ މަރުހޫމް ޖޭމް ދޮންކަމަނަގެ އަޑަށް އަދިވެސް ފަނޑުކަމެއް ނާދެ އެވެ. ހިތްގައިމު ލަވަތަކެއް އެހުންތެރިންނާ ހަމައަށް ގެނެސް ދީފައިވެ އެވެ.\nއިޝާންޓޭ ބުނީ އަމިއްލަ އުފެއްދުންތަކަށް ލޯބި ކުރާ އާޓިސްޓުން އޮތް ފުރުސަތު މިހާރު ބޮޑު ކަމަށެވެ. އޭނާގެ ނަޒަރުގައި ޑިންބާ މިއުޒިކަކީ "އަމިއްލަވަންތަކަން ދައްކުވައިދޭ ކޮންމެ މިއުޒިކެކެވެ."\nޑިމްބާގެ ފޭސްބުކް ޕޭޖްގައި ޑިންބާ މިއުޒިކް ސިފަ ކުރަނީ މިހެންނެވެ؛ އެ މީހަކަށް ރީތި ލަވައެއް އަޑު އަހަލައިށެވެ. އެ މީހަކު ބޭނުން ގޮތަކަށް މިއުޒިކް ކުޅެލާށެވެ. "އިޓްސް އަ ފޯމް އޮފް މިއުޒިކް ބައި ދަ ޕީޕަލް އެންޑް ފޮ ދަ ޕީޕަލް" އެވެ.\n"އަމިއްލަ އުފެއްދުމެއް އޮތިއްޔާ އަހަރެމެންނާ ހަމަ ގުޅެންވީ. އެ ފުރުސަތު ދުވަހަކު ވެސް ބަންދެއް ނުވާނެ. މީގައި ވަކި އުމުރެއްގެ މީހަކަށް ވެސް ބެލުމެއް ނެތް. ކްރިއޭޓިވް ކޮންމެ މީހަކަށް ހުޅުވިފައި އޮތް ދޮރެއް ޑިންބާ މިއުޒިކަކީ،" އޭނާ ބުންޏެވެ.\nއޭނާ ބުނީ ދަމާ ގާޑިޔާ ސެޝަން އެހާ މުއްސަނދިވީ ވެސް މިކަމަށް ރާއްޖޭގެ ފަންނާނުންގެ ފަރާތުން ލިބެމުން އަންނަ ބޮޑު ތަރުހީބާ ހެދި ކަމަށެވެ.\n"އަޅެ ނިކަން ދަމާ ގާޑިޔާ ޔޫޓިއުބް ޗެނަލް ހާވާލަބަލަ އެތަކެއް ލަވައެއް މިހާރު ވެސް ހުންނާނެ. ކޮލިޓީ އަދި އެހާމެ މަގުބޫލް ރީތި ހިތްގައިމު އަމިއްލަ އުފެއްދުންތައް ހުންނާނެ،" ޑިމްބާ މިއުޒިކާއި މާސްކޭ ސްޓޫޑިއޯ ގުޅިގެން ކުރިއަށް ގެންދާ ދަމާ ގާޑިޔާ ސެޝަނާ ބެހޭ ގޮތުން އިޝާންޓޭ ބުންޏެވެ.\nއުފެއްދުންތެރި އާޓިސްޓުން ކުރިއަރުވަން ޑިންބާ އިން ކުރާ މަސައްކަތް ރާއްޖޭގެ ގިނަ ބަޔަކު މިހާރު ވަނީ ބަލައިގެންފަ އެވެ.\nމި މަސައްކަތް ކުރި އަރުވަން ޑިންބާ އަށް މިހާރު ސްޕޮންސަރުން ވެސް ހޯދުމަކީ އެހާ އުނދަގޫ ކަމެއް ވެސް ނޫނެވެ. ރާއްޖޭގެ ބޮޑެތި ބައެއް ކުންފުނިތަކުގެ ދީލަތި އެހީ މިހާރު ވެސް އަންނަނީ ލިބެމުންނެވެ.\n"އެހެންވެ މިކަމަށް އެހީތެރިވެދޭ ހުރިހާ އެންމެން އެ ދޭ ސަޕޯޓަކީ އަބަދު ވެސް ވަރަށް މުހިއްމު އެއްޗަކަށް ވާނެ،" އިޝާންޓޭ ބުންޏެވެ.\nތީނދީ ހަސްކޮގެ ފޮޓޯއެއް. އޭނާ ލަވަ ނުކިޔާތާ ކޮން ޒަމާނެއް


vnews - Amilla ah dhuvvaa bas: Furathama dhathurugai ves accident vejje\nއަމިއްލައަށް ދުއްވާ ބަސް: ފުރަތަމަ ދަތުރުގައި ވެސް އެކްސިޑެންޓް ވެއްޖެ\nއެމެރިކާގައި އުފައްދައިގެން އުޅޭ އަމިއްލައަށް ދުއްވާ ބަސް ނުވަތަ ސެލްޕް ޑްރައިވިން ޝަޓްލް ބަސް، ދަތުރު ކުރި ފުރަތަމަ ދުވަހުވެސް އެކްސިޓެންޑް ވެއްޖެ އެވެ.\nބަސް އެކްސިޑެންޓް ވެފައިވަނީ ލަސް ވެގަސްގައި ފަސެންޖަރުން އަރުވައިގެން ދަނިކޮށް ސްލޯ ސްފީޑެއްގައި ދުއްވާފައި ދިޔަ ލޮރީއެއްގައި ޖެހިގެންނެވެ.\nމިއެކްސިޓެންގައި އެއްވެސް މީހަކަށް އަނިޔާއެއް ލިބިފައެއް ނުވެ އެވެ. އެހެންނަމަވެސް ލޮރީ ޑްރައިވަރަށް ފުލުހުން ވަނީ ޓިކެޓް ދީފަ އެވެ. މި ބަހަކީ އެމެރިކާގެ އާންމު ދަތުރުފަތުރުގެ ނިޒާމުގައި ބޭނުންކުރި މިވައްތަރުގެ ފުރަތަމަމ އުޅަނދެވެ.\nމި އެކްސިޑެންޓް ހިނގީ ގޫގުލްގެ ބެލެނިވެރި ކުންފުނި 'އަލްފަބެޓް' އިން ހިންގާ 'ވޭމޯ' އިން އަމިއްލަ ދުއްވާ އުޅަނދުތަކެއް އެމެރިކާގެ ބައެއް ސްޓޭޓްތަކުގައި ދުއްވުމަށް މަގުމައްޗަށް ނެރުނުތާ އެއްދުވަސް ފަހުންނެވެ.\nމި ބަސް ޑިޒައިން ކޮށްފައިވަނީ ފެރީތަކުގައި ޕަސެންޖަރުން އުފުލާ ގޮތަށް ބަލައިގެން ފްރާންސްގެ ކުންފުންޏަކުންނެވެ. ބަސް އޭގެ އަމިއްލަ ޒާތުގައި ޑްރައިވަރަކާ ނުލާ ދަތުރުކުރާ މި ޓެކްނޮލޮޖީ އެކުންފުނިން ލަންޑަންގައިވެސް ދަނީ ޓެސްޓް ކުރަމުންނެވެ.\nމިފަދަ ބަހެއްގައި އެއްފަހަރާ 15 މީހުންނަށް ދަތުރުކުރެވޭއިރު، ގަޑިއަކު 45 ކިލޯމީޓަރުގެ ބާރުމިނުގައި ބަސް ދުވެ އެވެ. އެހެންނަމަވެސް އާންމުގޮތެއްގައި ބަސް ދަތުރު ކުރަމުންދާނީ ގަޑިއަކު 25 ކިލޯމީޓަރުގެ ބާރު މިނުގަ އެވެ. ލަސްވެގަސް ސްޓޭޓް ސަރުކާރުގެ ތަރުޖަމާނާއި ހަވާލާދީ ބީބީސީގައި ބުނެފައިވަނީ މިއީ ވަރަށް އާދައިގެ ކުޑަ އެކްސިޓެންޑެއް ކަމަށެވެ. އަދި އިތުރު ޓެސްޓްތަކެއް ހެދުމަށްފަހު އަނެއްކާވެސް މި ބަހުގެ ދަތުރުތައް މިއަދު ފަށާނެ ކަމަށްވެސް ވިދާޅުވި އެވެ.\nލަސްވެގަސްގެ ފަބްލިކް އިންފޮމޭޝަން އޮފިސަރު ޖޭސް ވިދާޅުވީ މިބަސް އެކްސިޓެންޓްވި އިރު ބަސް އަމިއްލައަށް މަޑުކުރުމަށް ކުރަންޖެހޭ މަސައްކަތް ކުރި ކަމަށާއި، އެހެންނަމަވެސް ލޮރީ ދުއްވަން އިން ޑްރައިވަރު އެއްވެސް ވަރަކަށް އޭނާގެ ވެހިކަލް މަޑުނުކޮށް ދިޔައީ ކަމަށެވެ.\nމީގެ ކުރިންވެސް ސެލްފް ޑްރައިވިން ވެހިކަލްތަކުގެ އެކްސިޑެންޓްތައް ހިނގާފައިވެ އެވެ. މިއިން ކޮންމެ ފަހަރަކުވެސް ކަމާ ގުޅޭ ފަރާތްތަކުން ނިންމާފަވަނީ އެއީ އިންސާނުންގެ މައްސަލައަކުން ދިމާވި ކަމެއްގެ ގޮތުގަ އެވެ.


Dharimaivun control kuran ehee vedheyne aa jeeleh\nދަރިމައިވުން ކޮންޓްރޯލް ކުރުމަށް ބޭނުންވާ މީހުންނަށް ހާއްސަ މޯބައިލް އެޕްލިކޭޝަންއެއް އެމެރިކާގެ ފުޑް އެންޑް ޑްރަގު އެޑްމިނިސްޓްރޭޝަން (އެފްޑީއޭ) އިން ބަލައިގެންފި އެވެ. މި އެޕްގެ ނަމަކީ "ނެޗުރަލް ސައިކަލް" އެވެ. އެފްޑީއޭއިން މި އެޕްލިކޭޝަން ބަލައިގަތީ އެ އެޑްމިނިސްޓްރޭޝަނުން ހިންގާ ޑިޖިޓަލް ހެލްތު އިނޮވޭޝަން އެކްޝަން ޕްލޭނުގެ ދަށުންނެވެ.\nމި އެކްޝަން ޕްލޭނުގެ މަގުސަދަކީ ސިއްހަތާއި ގުޅުންހުރި ކަންކަން ޓެކްނޮލޮޖީގެ އެހީގައި ބަލައި ދިރާސާކުރުމެވެ. އަދި ބޭނުންކުރާ ވަސީލަތެއްގެ ސަބަބުން އިންސާނާގެ ހަށިގަނޑަށް ލިބިދާނެ ގެއްލުމަކުން ޓެކްނޮލޮޖީގެ އެހީގައި ދުރުކޮށްދިނުމެވެ.\nމި އެޕްގެ އެހީގައި ދަރިފަނީގެ ބާރުމިން ހުރިވަރާއި ހަށިގަނޑުގެ ފިނިހޫނުމިން ހުރި މިންވަރާއި އަދި އަންހެން މީހާގެ ޕީރިއަޑް ދުވަސްތައް އަންނާނެ ދުވަސްރު ލަފާކޮށްދޭނެ އެވެ. އެޕް ބޭނުންކުރުމަށް ޖެހޭނީ ތާމޯމީޓަރަކުން މީހާގެ ހަށިގަނޑުގެ ފިނިހޫނުމިން ބެލުމަށްފަހު ކޮންމެ ދުވަހަކު ހެދުނު މި އެޕަށް ތާމޯމީޓަރުން ދައްކާ އަދަދު އެންޓާކުރާށެވެ.\nއެ އަދަދު އެޕްގައި ޖެހުމުން ރަތް ކުލައިން ދިއްލިއްޖެނަމަ މާނައަކީ ދަރިމައިވުމުގެ ފުރުސަތު ބޮޑުވަމުން އަންނަ ކަމަށާއި ދަރިއަކު ބޭނުން ނުވާކަމުގައި ވަނީނަމަ ރައްކާވެތިބުމަށެވެ. އަދި ފެހި ކުލައިން ދިއްލިއްޖެނަމަ އޭގެ މާނައަކީ ދަރިމައިވުމުގެ ފުރުސަތު ކުޑަ އެވެ.\nބާތް ކޮންޓްރޯލަށް ބޭސް ކާ މީހުންނާއި އަދި އެކި ކަހަލަ ހޯމޯނަލް ފަރުވާތައް ކުރާ މީހުން މި އެޕް ބޭނުންކުރުމުގެ ކުރިން އެކަން ހުއްޓާލަންޖެހޭނެ އެވެ. ލޭ މައްޗަށް ދާ މީހުންނާއި ހަކުރު ބައްޔާއި ކިޑްނީގެ މައްސަލަތައް އަދި ޖިންސީ ތަފާތު ބަލިތައް ހުންނަ މީހުން މި އެޕް ބޭނުންނުކުރުމަށް ވަނީ އިރުޝާދުދީފަ އެވެ.\nސްވިޑެންގައި 2014 ވަނަ އަހަރު ތައާރަފުކުރި މި އެޕަކީ ދަރިމައިވުމަށް ބޭނުންވާ މީހުންނަށްވެސް އެހީތެރިވާ އެޕެކެވެ. މިދިޔަ އަހަރު އިނގެރޭސިވިލާތުގެ މެޑިސިންސް އެންޑް ހެލްތުކެއާ ޕްރޮޑަކްޓްސް ރެގިއުލޭޓިން އެޖެންސީންވެސް ވަނީ މި އެޕް ބަލައިގެންފަ އެވެ.


Maleeh mihaaru vidaalhuvanee PPM vareh nei kamah! | ThePress\nމަލީހު މިހާރު ވިދާޅުވަނީ ޕީޕީއެމް ވަރެއް ނެތް ކަމަށް!\n22 July 2021, 17:19\nމަލީހު އަލުން ޕީޕީއެމްއަށް ސޮއިކުރައްވާ ފޯމް އަބްދުއްރަހީމް އާ ހަވާލުކުރައްވަނީ\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ކުރީގެ ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލް މިހާރު ވިދާޅުވަނީ ހައްލަކީ ޕީޕީއެމްގެ ވެރިކަމެއް ކަމަށެވެ.\nރައީސް އިބްރާހިމް މުހައްމަދު "ސޯލިހުގެ ސަރުކާރެކޭ ޖަވާބު ނުދޭ ފޯން ނަންބަރެކޭ ތަފާތެއް ނެތް" ކަމަށް ވިދާޅުވެ ރައީސް ސޯލިހުގެ ސަރުކާރަށް ޖޯކު ޖައްސަވަމުން މަލީހު ވިދާލުވަނީ މިސަރުކާރު އޮތީ ނުހިނގާ ހުއްޓިފައި ކަމަށެވެ. އެމްޑީޕީގެ ބައިބައިވުމަށް އިޝާރާތް ކުރައްވަމުން، އިންސާފުގެ ދަތުރުގެ އޮޑި ކަނޑުފެތި އޮޑީގެ ބައިތައް ރަށްރަށަށް ލައްގަމުން ދާ ކަމަށް ވެސް މަލީހު ވަނީ ވިދާޅުވެފައެވެ. އިންސާފުގެ ދަތުރަކީ އެމްޑީޕީގެ ސްލޯގަންއެކެވެ.\nމަލީހު ރައީސް ސޯލިހުގެ ސަރުކާރަށް ފާޑުވިދާޅުވާ އިރު އޭނާ މިދިޔަ ހޯމަ ދުވަހުގެ ރޭ ވަނީ އަނެއްކާ ޕީޕީއެމްއާ ގުޅިވަޑައިގެންފައެވެ. ކުރިން ޕީޕީއެމްގައި ހުންނަވައި، ޖޭޕީއަށް ވަޑައިގެން، ޖޭޕީގެ ސްލޮޓުގައި ސޯލިހުގެ ސަރުކާރުން މިނިސްޓަރުކަން ކަށަވަރު ކުރެއްވިއެވެ.\nމަލީހު ވަނީ މީގެ ކުރިންވެސް ޕީޕީއެމްއާއެކު މަސައްކަތް ކުރައްވާފައެވެ. ޕީޕީއެމް މެންބަރެއްގެ ގޮތުގައި ހުންނެވި އިރު ރައީސް އަބްދުﷲ ޔާމީންގެ ވެރިކަމުގައި އޭނާ ހުންނެވީ ޔޫތު މިނިސްޓަރު މަގާމުގައެވެ. އެހެން ނަމަވެސް އޭރު އެ މަގާމުން މަލީހް ވަކިކުރެއްވުމުން މަލީހް ވަނީ ރައީސް ޔާމީނަށް ވަރަށް ބޮޑަށް ފާޑުވިދާޅުވެފައެވެ.\nރައީސް އިބްރާހިމް މުހައްމަދު ސޯލިހް ވެރިކަމަށް ގެނައުމުގެ ކެމްޕޭންގައި މާބޮޑު ދައުރެއް އަދާ ނުކުރައްވާ މަލީހަކީ، އެމްޑީޕީ، ޖޭޕީ ކޯލިސަންގެ ތެރެއިން ވަޒީރުކަން ލިބިވަޑައިގެންނެވި ބޭފުޅެކެވެ. އޭރު މަލީހު އާއި ކުރީގެ ހެލްތު މިނިސްޓަރި އަބްދުﷲ އަމީންއާއި، ކުރީގެ ޓޫރިޒަމް މިނިސްޓަރު އަލީ ވަހީދަކީ "ވައި ކުޑާގައި ފައިބެ ވަޒީރުކަން ހޯދި" ޖޭޕީގެ3ބޭފުޅުންގެ ގޮތުގައި އޮތީ މަޝްހޫރުވެފައެވެ. ސަރުކާރުގެ ކޯލިޝަންގައި ޖޭޕީ ސްލޮޓަކުން މަލީހުއަށް ލިބިވަޑައިގަތީ ސައިންސް އެންޑް ޓެކްނޮލޮޖީ މިނިސްޓަރުކަމެވެ. އޭރު މަލީހު ތައުރީފު ކުރެއްވީ ރައީސް ސޯލިހަށެވެ.\nއިންޓަނެޓް އަގު ހެޔޮ ކުރުމަކީ ރައީސް ސޯލިހުގެ ވައުދުފުޅެކެވެ. އިންޓަނެޓްގެ އަގަށް ހެޔޮ ބަދަލެއް ނުލިބި ގިނަ ދުވަސްތަކެއް ވަމުން ދާތީ ގިނަ ބަޔަކުގެ ފާޑުކިޔުން މަލީހަށް އަމާޒުވިއެވެ. އަދި މަލީހު މަޖިލީހަށް ހާޒިރުކޮށް ސުވާލުކޮށް، މިދިޔަ މާޗް މަހުގެ 1 ވަނަ ދުވަހު ރައްޔިތުން މަޖިލީހުން ނެގި އިތުބާރު ނެތް ކަމުގެ ވޯޓަކުން އޭނާ މިނިސްޓަރު ކަމުން ވަކިކުރިއެވެ. މަގާމުން ވަކިކުރި ފަހުން މަލީހު ވަނީ އޭރު ހުންނެވި ޖުމްހޫރީ ޕާޓީން ހަމަ އެމަހުގެ 10 ވަނަ ދުވަހު ވަކިވެވަޑައިގެންފައެވެ. އެހެން ނަމަވެސް އޭރު އިދިކޮޅު ޕާޓީއާ ގުޅުމުގެ ވިސްނުމެއް ނެތް ކަމަށް އޭނާ ވިދާޅުވިއެވެ.\nމަލީހް ވިދާޅުވީ އޭނާ އަލުން ޕީޕީއެމް އަށް ސޮއި ކުރެއްވީ 2023 ވަނަ އަހަރުގެ ރިޔާސީ އިންތިހާބު ރައީސް އަބްދުﷲ ޔާމީނަށް ކާމިޔާބު ކޮށްދިނުމަށްޓަކައި ކުރަން ޖެހޭ މަސައްކަތްތައް ކުރެއްވުމަށްޓަކައި ކަމަށެވެ. އެގޮތުން މަލީހް ވަނީ ރައީސް ޔާމީން ވަގުތުން މިނިވަންކޮށް އެމަނިކުފާނަށް ރިޔާސީ އިންތިހާބުގައި ވާދަ ކުރެވޭނެ ގޮތް ހަމަޖައްސައި ދިނުމަށް ސަރުކާރަށް ގޮވާލައްވާފައެވެ.\nހަބަރު އެމްޑީޕީ މުހައްމަދު މަލީހް ޖަމާލު ސިޔާސީ ޕީޕީއެމް\nކޮޅު ބަދަލުކުރާ އެންމެންވެސް ހަމަ މަލީހު ބުނާހެންދޯޯ ބުނަނީ. ސިޔާސީ ބައިގަނޑު ތެޅޭނީ ތިހެން.


vnews - Ingireyshi league cup finalaa gaathah Manchester City jehilaifi\nއިނގިރޭސި ލީގު ކަޕުގެ ފައިނަލާ ގަތަށް ސިޓީ ޖެހިލައިފި\nރޭގެ މެޗުގައި މޮޅު ކުޅުމެއް ދައްކާ މެޗުގައި ހަތަރު ލަނޑު ޖެހި ސިޓީގެ ފޯވާޑް ގެބްރިއަލް ޖީސަސް----\nއިނގިރޭސި ލީގު ކަޕުގެ ފައިނަލްގެ ޖާގައެއް ގާތްގަނޑަކަށް މެންޗެސްޓާ ސިޓީއިން ކަށަވަރުކޮށްފި އެވެ.\nފައިނަލްގެ ޖާގަ ސިޓީއިން ގާތްގަނޑަކަށް ކަށަވަރުކުރީ މިމުބާރާތުގެ ސެމީ ފައިނަލުގެ ދެ ވަނަ ލެގުގައި ރޭ އިނގިރޭސި ތިން ވަނަ ޑިވިޝަނުގެ ބާޓަން އަލްބިއޯން އަތުން ފަސޭހަ ކަމާއެކު 9-0 ލަނޑުން މެޗް ކާމިޔާބު ކޮށްގެންނެވެ.\nއިއްތިހާދު ސްޓޭޑިއަމުގައި ރޭ ކުޅުނު މިމެޗުގައި ސިޓީގެ ފަރާތުން މޮޅު ކުޅުމެއް ފެނިގެން ދިޔައިރު، މެޗުގައި އެޓީމުން ޖެހި ނުވަ ލަނޑުގެ ތެރެއިން ހަތަރު ލަނޑު އެޓީމަށް ކާމިޔާބު ކޮށްދިނީ ބްރެޒިލް ޒުވާން ފޯވާޑް ގެބްރިއަލް ޖީސަސް އެވެ. އަނެއް ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ކެވިން ޑި ބްރޭނާ އާއި ޒިންޗެންޗޯ އާއި ފޮޑެންގެ އިތުރުން ކައިލް ވޯކާ އަދި ރިޔާޒް މާރޭޒް އެވެ.\nރޭގެ މެޗަށް ފަހު ސިޓީގެ ކޯޗު ޕެޕް ގާޑިއޯލާ ބުނީ، ސެމީގެ ފުރަތަމަ ލެގުން ބާޓަން އަތުން ބޮޑު ނަތީޖާއަކުން މޮޅުވިއެއްކަމަކު ސެމީގެ ދެ ވަނަ ލެގުގެ މެޗު ވެސް ވަރަށް މުހިންމު ކަމަށެވެ. އަދި މިމުބާރާތުގެ ފައިނަލުން ގާތްގަނޑަކަށް ޖާގައެއް ކަށަވަރު ވެފައި އޮތުމުން އުފާވާ ކަމަށް ވެސް ގާޑިއޯލާ ބުންޏެވެ.\nލީގު ކަޕުގެ ސެމީ ފައިނަލްގެ ދެ ވަނަ ލެގުގައި ސިޓީ ބާޓަންއާ ދެކޮޅަށް ކުޅޭ މެޗް އޮތީ މިމަހުގެ 23 ވަނަ ދުވަހު ބާޓަންގެ ދަނޑުގައެވެ. ސެމީ ފައިނަލުގެ އަނެއް މެޗުގައި ވާދަކުރަނީ ޗެލްސީ އާއި ޓޮޓެންހަމް ހޮޓްސްޕާސް އެވެ. މިދެ ޓީމް ކުޅުނު ފުރަތަމަ ލެގުން 1-0 ލަނޑުން ޓޮޓެންހަމް މޮޅުވެފައިވާއިރު، މިދެޓީމް ބައްދަލުކުރާ ދެ ވަނަ ސެމީގެ މެޗް އޮންނާނީ މިމަހުގެ 25 ވަނަ ދުވަހު އިނގިރޭސި ސްޓަމްފޯޑް ބްރިޖް ސްޓޭޑިއަމްގައެވެ.\nމިމުބާރާތުގެ ފައިނަލް މެޗް ކުޅުމަށް ހަމަޖެހިފައި އޮތީ އަންނަ މަހުގެ 24 ވަނަ ދުވަހު އެވެ.


Villa High School ge Hamdhoon jehi goal beyru media ge samaalu kamah - vNews.mv\nއިސްމާޢީލް ޝާހު 24 March 2019, 23:11\nމިހާރު ކުރިއަށްދާ ދިރާގު މަމެން އިންޓަ ސްކޫލް ފުޓުބޯޅަ މުބާރާތުގައި ވިލާ އިންޓަނޭޝަނަލް ހައި ސްކޫލްގެ ހަމްދޫން އަބްދުލް ލަތީފް ޖެހި ގޯލަށް ބައިނަލްއަގްވާމީ މީޑިއާތަކުގެ ސަމާލުކަން ހުއްޓިއްޖެއެވެ.\nހަމްދޫން މި ގޯލު ޖަހާފައިވަނީ މިމަހުގެ 20 ގައި މަމެން އިންޓަރ ސްކޫލް ފުޓުބޯޅަ މުބާރާތުގެ 18 އަހަރުން ދަށުގެ އުމުރުފުރާގައި ރެހެންދި ސްކޫލް އަތުން 11-0 އިން މޮޅުވި މެޗުގައެވެ.\nއުމުރުން 17 އަހަރުގެ ހަމްދޫން ޖެހި ގޯލު ބޭރު މީޑިއާތަކުގެ ސަމާލުކަން ހޯދާފައިވަނީ އެމެރިކާގެ މަޝްހޫރު ކުޅިވަރު ހަބަރު ގެނެސްދޭ ބްލީޗާ ރިޕޯޓުގައި އެގޯލުގެ ވީޑިއޯއެއް އާއްމުކުރި ހިސާބުންނެވެ. މީގެއިތުރުން މަޝްހޫރު ވީޑިއޯ ސްޓްރީމް ސައިޓެއް ކަމަށްވާ މައިކުޖޫ އިން ވެސް ވަނީ މިގޯލުގެ ވީޑިއޯ އާންމުކޮށްފައެވެ. މިއާއެކު ގިނަ ބަޔަކު ވަނީ ހަމްދޫން އަބްދުލް ލަތީފަށް ތައުރީފުގެ ބަސްތައް އޮއްސާލާފައެވެ.\nބްލީޗާ ރިޕޯޓް ފުޓްބޯލްގެ ފޭސްބުކް ޕޭޖަކީ 8.2 މިލިއަނަށް ވުރެ ގިނަމީހުން ލައިކް ކޮށްފައިވާ ޕޭޖެކެވެ. މިޕޭޖުގައި ދުނިޔޭގެ ފުޓުބޯޅައިގައި ފާހަގަކޮށްލެވޭ ގިނަ ވީޑިއޯތައް އަޕްލޯޑުކުރެއެވެ. އަދި ގިނަބަޔަކު މި ޕޭޖު ފޮލޯވެސް ކުރެއެވެ. މީގެތެރޭގައި ގިނަ އަދަދެއްގެ ދިވެހިންވެސް ހިމެނެއެވެ.\nމިއަހަރުގެ 21 އަހަރުން ދަށުގެ ޔޫތު މުބާރާތް އީގަލްސް ކާމިޔާބު ކުރިއިރު ވެސް ހަމްދޫން ވަނީ މުހިއްމު ދައުރެއް އަދާކޮށްފައެވެ. އޭނާއަކީ ރާއްޖޭގައި މިހާރު އަރަމުން އަންނަ ކުޅުންތެރިންގެ ތެރެއިން ފާހަގަކޮށްލެވޭ ކުޅުންތެރިއެކެވެ.


Italy ge Bodu meehaki Pelle!\nއިޓަލީގެ ބޮޑު މީހަކީ ޕެއްލޭ!\nޔޫރޯ ފުޓްބޯޅަ މުބާރާތުގެ ސެމީ ފައިނަލުން ޖާގަ ހޯދުމަށް މިރެ ޖަރުމަނާ ދެކޮޅަށް ކުޅޭ މެޗުގައި ވެސް އިޓަލީގެ އެންމެ ބޮޑު މީހަކަށްވާނީ ފޯވަޑް ގެރެޒިއާނޯ ޕެއްލޭ އެވެ. އިޓަލީގައި ވަރުގަދަ ސެންޓަ ފޯވަޑަކު ނެތް ކަމަށް ބުނާ ވާހަކަ އަށް އޭނާ ވަނީ މިހާތަނަށް ހައްލު ހޯދައިދީފަ އެވެ. އެންމެ ފަހުގެ ދެ މުބާރާތުގެ ޗެމްޕިއަން ސްޕޭނަށް ވެސް ޕެއްލޭ ނުހިފެހެއްޓުނެވެ. މިހެންވެ ދުނިޔޭގެ ޗެމްޕިއަން ޖަރުމަނު ހިތްދަތިކޮށްލަން އޭނާ ހުރީ އަޒުމް ކަނޑައަޅައިގެންނެވެ.\nސައުތެމްޓަނުގެ ފޯވަޑް ޕެއްލޭ، 30 އަކީ ވަރަސް ފަހަކާ ޖެހެންދެން އިޓަލީގެ ހޮވުމެއްނޫނެވެ. އޭނަ އަށް ގައުމީ ޓީމުން ފުރަތަމަ ޖާގަ ލިބުނީ ވެސް އުމުރުން 28 އަހަރުގަ އެވެ. އެއިރު މަޝްހޫރު މާރިއޯ ބަލޮޓެއްލީ ޓީމުގައި ހުރުމުން ފުރުސަތު ލިބެމުންދިޔައީ އޭނާގެ ފަހަތުންނެވެ. އެކަމަކު 2014 ވަނަ އަހަރު އޮކްޓޫބަރުގައި މޯލްޓާ ކޮޅަށް ޖެހި ގޯލާއެކު ފަސް އެނބުރި ބެލުމެއްނެތި މިހާރުއެދަނީ ކުރި އަށެވެ.\nދެ ވަނަ ބުރުގައި ސްޕޭން ކޮޅަސް ޖެހި ގޯލާއެކު ޕެއްލޭ ގައުމީ ޓީމަށް ޖެހި ގޯލު ވަނީ ހަތަކަށް އަރައިފަ އެވެ. އެއީ އެންމެ 16 މެޗުންނެވެ.\n"މިވަގުތު ގައުމީ ޓީމުގައި ހުރެވޭތީވެ އަހަރެން އުފާކުރަން. ނަތީޖާ މިދަނީ ފެންނަމުން. އެކަމަކު އަހަރުމެން ދެން ކުރިމަތިލާން މިޖެހެނީ ވެސް ވަރުގަދަ ޓީމަކާ. ޖަރުމަނާ ދެކޮޅަށް ވެސް އަހަރުމެން ބަލާނީ އަހަރުމެންގެ ގޭމް ކުޅެން. ނަތިޖާ ނެރެން. ނުވާނެ އެއްވެސް ކަމެއްނެތް. އަހަރުމެންނަށް މުބާރާތް ނިމޭއިރު ކާމިޔާބު ލިބިއްޖެނަމަ އަހަރެން ވަރަށް އުފާވާނެ. އެކަމަށް އަހަރުމެން އެންމެން މިދަނީ ވަރަށް ރަނގަޅަށް މަސައްކަތް ކުރަމުން،" ޕެއްލޭ ބުންޏެވެ.\nމަތިން ކުޅޭ ބޯޅަތަކަށް ފަރިތައިރު ކޯޗު އެންޓޯނިއޯ ކޮންޓޭ ބޭނުންވާ ގޮތަށް ޑިފެންޑަރުން ތަޅުވާލަން ޕެއްލޭ މިހާތަނަށް ދަނީ ވަރަށް ރަނގަޅު ކުޅުމެއް ދައްކަމުންނެވެ. މިހެންވެ ކޯޗު އޭނާ އަށް އިތުބާރު ކުރާ ވަރަށް ޕެއްލޭ ބުނީ އޭނާ އަށް ވެސް ކޯޗާ މެދު ވަރަށް ބޮޑު ޔަގީންކަމެއް އޮންނަ ކަމަށެވެ.\n"އޭނާ ބުނެދޭގޮތް ވަރަށް ކަމުދޭ. އޭނާ އަކީ މޮޅު ކުޅުންތެރިއެއް ކުރިން. އެހެންވީމަ އޭނާ ބޭނުންވާ ގޮތް ކުޅުންތެރިންނަށް ކިޔައިދޭން އުނދަގުލެއްނުވޭ. އަހަރެން ހިތްހަމަޖެހޭ އޭނާގެ ސްޓައިލާއި ކުޅުންތެރިންނާމެދު އަމަލުކުރާ ގޮތާމެދު. އަހަރުމެން އެންމެންގެ ވެސް މިހާރު އޮތީ އެއް އަމާޒެއް. އެކަން ވާނެ ކަމުގެ އުއްމީދު ވަރަށް ބޮޑު،" ޕެއްލޭ ބުންޏެވެ.\nމިފަހަރުގެ ޔޫރޯގައި ވަރުގަދަ ސެންޓަ ފޯވަޑަކު ނެތި ބައެއް ޓީމުތައް ވަނީ އުނދަގޫތަކާ ކުރިމަތިލައިފަ އެވެ. ޖަރުމަނު ޓީމުން އެންމެ ފަހުން ކުޅުނު ދެ މެޗުގައި އެ ޓީމުގެ އިސްކޮޅުން ދިގު، ބިޔަ ފޯވަޑް މާރިއޯ ގޮމޭޒް އަށް ފުރުސަތު ދިނީ ވެސް ޑިފެންސް ލައިންތައް ފޫއަޅުވާލަން ފަސޭހައަކަށެވެ. ޕޮލެންޑް ޓީމުގައި އެފެދަ މީހަކަށް ހުރީ ރޮބަޓް ލެވޮންޑޯސްކީ އެވެ. ފްރާންސް ޓީމުގައި ހުރީ އޮލީވިއާ ޖީރޫޑެވެ. އިޓަލީގައި މިހާތަނަށް ފޫނުބެދި އޮތް މަގާމަކީ ވަރުގަދަ ސެންޓަފޯވަޑަކު ނެތުން ކަމަށް ބުނާ މީހުންނަށް ޖަވާބު ދެމުންދަނީ ޕެއްލޭ އެވެ.


Sky is pink ah priyanka soi koffi\nސްކައި އިޒް ފިންކަށް ޕްރިޔަންކާ ސޮއިކޮށްފި\nއޭނާ ވަނީ އިންސްޓަގްރާމް ސްޓޯރީއަށް ފިލްމްގެ ސްކްޕްރިޕްޓްގެ ޑްރާފްޓްގެ ބޭރުގަނޑު ލާފަ\nކ. މާލެ 10 ޖުލައި 2018 | އަންގާރަ 09:49 2,154\nޕްރިޔަންކާ ޗޯޕްޅާ - ބޮލީވުޑް ހަންގާމާ\nބޮލީވުޑުން ފިލްމީ ދާއިރާއަށް ތަޢާރަފްވި ބަތަލާ ޕްރިޔަންކާ ޗޯޕްޅާ ހޮލީވުޑްގައި މަސައްކަތް ކުރަންފެށި ފަހުން ހިންދީ ފިލްމް ތަކުން ފެނުން ވަނީ ވަރަށް މަދުވާން ފަށާފައެވެ.\nނަމަވެސް އޭނާ މިވަނީ އަނެއްކާ ވެސް ހިންދީ ދެފިލްމެއް ކުޅެން ސޮއި ކޮށްފައެވެ.\nއެގޮތުން ސަލްމާން ހާނާ އެކު ކުޅޭފިލްމް" ބާރަތް" އަށް ފަހު ދެން އޭނާ ކުޅެން ސޮއި ކޮށްފައިވާ ފިލްމަކީ ސޮނާލީ ބޯސް ޑައިރެކްޓް ކުރާ ފިލްމް " ދަ ސްކައި އިޒް ޕިންކް" އެވެ.\nމި ފިލްމްގެ ޑައިރެކްޓަރ ބޯސް ވަނީ 2014 ވަނަ އަހަރު ރިލީޒް ކުރި މަގަރީޓާ ވިތު އަ ސްޓްރޯ އަދި 2005 ވަނަ އަހަރު ރިލީޒް ކުރި " އަމޫ" ވެސް ޑައިރެކްޓް ކޮށްފައެވެ.\nޕްރިޔަންކާ ވަނީ މިހިނގާ ޖުލައި މަހުގެ 8 ގައި އޭނާގެ އިންސްޓަގްރާމް ސްޓޯރީއަށް ފިލްމްގެ ސްކްޕްރިޕްޓްގެ ޑްރާފްޓްގެ ބޭރުގަނޑު ލާފައެވެ. އަދި އެ ޕޯސްޓްގައި ޕްރިޔަންކާ ލިޔެފައިވަނީ "ދަ ސްކައި އިޒް ޕިންކް" އަށް ތައްޔާރު ވާން ފަށާފައިވާ ކަމަށެވެ.\nއެ ފޮޓޯގައި ލިޔެފައިވަނީ ފިލްމްގެ ނަމަކީ "ދަ ސްކައި އިޒް ޕިންކް" ކަމަށެވެ. އަދި މި ފިލްމްގެ ޑައިލޮގްތައް ލިޔެފައި ވަނީ ދާދި ފަހުން ރިލީޒް ކުރި "އޮކްޓޯބާ" ގެ ސްކްރީން ރައިޓަރު ޖޫހީ ޗަތުރަވެދީ ކަމަށެވެ.\n2016 ގެ ފަހުން ސޮއި ކުރި ދެވަނަ ހިންދީ ފިލްމަކީ ކޮބައިކަން ޕްރިޔަންކާ އޭނާގެ ފޭނުންނާ ހިއްސާ ކުރީ މި ވަގުތު އިންޑިއާ އަށް ކުރާ ދަތުރެއްގެ ތެރެއިންނެވެ.\nމީގެ ހަފުތާއެއްހާ ދުވަސް ކުރިން "ލޯބިވެރިޔާ" އަދި އެމެރިކާގެ ޒުވާން ލަވަކިޔުންތެރިޔާ ނިކް ޖޯނަސްއާ އެކު ވެސް ޕްރިޔަންކާ އިންޑިއާ އަށް ގޮސްފައިވެއެވެ.\nއެދަތުރުގައި އެ ޖޯޑު ވަނީ ޕްރިޔަންކާގެ މަންމައާއި އެކު ރޭގަނޑުގެ ކެއުމަކަށް ވެސް ގޮސްފައެވެ. އަދި މި ދަތުރަކީ ޕްރިޔަންކާގެ އާއިލާއަށް ނިކް ތަޢާރަފް ކޮށްދިނުމަށް ރޭވި ދަތުރެއް ކަމަށް ރިޕޯޓްތައް ބުނެއެވެ. އެދަތުރުގައި އެމީހުން ވަނީ ޗުއްޓީ ހޭދަކުރުމަށް ގޯއާ އަށް ވެސް ގޮސްފައެވެ.\nމި ޖޯޑު އެނބުރި ނިއުޔޯކް އަށް ގޮސްފައިވަނީ މިހިނގާ ޖުލައި މަހުގެ ހަތަރުވަނަ ދުވަހުއެވެ.\nރިޕޯޓްތައް ބުނާގޮތުން ޕްރިޔަންކާ މިހާރު ފިލްމް ކުޅެދޭ އަގަކީ 6.5 ކްރޯޑް އިންޑިއަން ރުޕީސް އެވެ. އެހެން ކަމުން ޕްރިޔަންކާ ވެފައި މިވަނީ ތިން ވަނައަށް އެންމެ އަގުބޮޑުކޮށް ފިލްމް ކުޅޭދޭ ބަތަލާ އަށެވެ. އެންމެ އަގުބޮޑުކޮށް ފިލްމް ކުޅެ ބޮލީވުޑްގެ ތަރިއަކީ ދިޕިކާ ޕަދުކޯން އެވެ. އޭނާ ފިލްމް ކުޅެދެނީ 12 ކްރޯޑް އިންޑިއަން ރުޕީޒް އަށެވެ. މިލިސްޓްގެ ދެވަނައިގައި އުޅެނީ ކަންގަނާ ރަނާވަތެވެ. އެނާ ފިލްމް ކުޅެދެނީ 11 ކްރޯޑް އިންޑއަން ރުޕީޒް އަށެވެ. މިހަރު ޕްރިޔަންކާ ވެފައިވަނީ އިންސްޓަގްރާމްގައި އެންމެ ގިނަ މީހުންފޮލޯ ކުރާ އިންޑިއާގެ ސެލެބްރިޓީއަށް ވެފައެވެ. އޭނާގެ 25 މިލިއަން ފޮލޯވަރުން ތިބެއެވެ.\n"ބާރަތު" އަންނަ އަހަރުގެ ފިތުރު އީދުގައި ރިލީޒް ކުރަން ވަނީ ތާވަލް ކޮށްފައެވެ. ނަމަވެސް "ދަ ސްކައި އިޒް ޕިންކް" ރިލީޒް ކުރާނެ ތާރީހެއް އަދި އިއުލާނެއް ކޮށްފައެއް ނުވެއެވެ.\nޕްރިޔަންކާގެ ތިން ވަނަ ހޮލީވުޑް ފިލްމް "އިޒިންޓް އިޓް ރޮމޭންޓިކް" ސިނަމާތަކަށް އަންނާނީ 2019 ވަނަ އަހަރުގެ ފެބްރުއަރީ 14 ގައެވެ.


ކޮރޯނާވައިރަހާ ގުޅިގެން 2083 ބުކިން ކެންސަލްކޮށްފި، %70 އަކީ ޗައިނާގެ ފަތުރުވެރިން\nމޫނިސާ ޢީސާ 29 ޖެނުއަރީ 2020\nކޮރޯނާވައިރަހާ ގުޅިގެން ދެހާހަށްވުރެ ގިނަ ފަތުރުވެރިންގެ ބުކިން ކެންސަލްކޮށްފައިވާއިރު އޭގެތެރެއިން 70 އިންސައްތައަކީ ޗައިނާގެ ފަތުވެރިންނެވެ. ހެލްތް މިނިސްޓްރީއާއި ޓޫރިޒަމް މިނިސްޓްރީ ގުޅިގެން ރައީސުލްޖުމްހޫރިއްޔާގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ވަނީ ކޮރޯނާވައިރަހުން ރައްކާތެރި ވުމަށް ސަރުކާރުން އަޅުވަމުން ގެންދަވާ ފިޔަވަޅުތަކުގެ އެންމެ ފަހުގެ މަޢުލޫމާތުތައް ހާމަކުރައްވައިފައެވެ.\nނޫސްވެރިންގެ ބައްދަލުވުމުގައި ޓޫރިޒަމް މިނިސްޓަރު އަލީ ވަހީދު ވިދާޅުވީ ރެޔާހަމައަށް 2083 ބުކިން ކެންސަލްކޮށްފައިވާކަމަށެވެ. އޭގެތެރެއިން 1466 ބުކިން އަކީ ޗައިނާގެ ފަތުރުވެރިންކަމަށެވެ. މިމަހު 26 ވަނަ ދުވަހުން ފެށިގެން ޓޫރިޒަމް މިނިސްޓްރީގައި ސިޗުއޭޝަން ޔުނިޓެއް ޤާއިމްކުރައްވައި ކޮރޯނާ ވައިރަހާ ގުޅިގެން ފަތުރުވެރިކަމަށް އަންނަ ލޮޅުންތައް ދެނެގަތުމުގެ މަސައްކަތް ފަށްޓަވައިފައިވާކަމަށް މިނިސްޓަރ ފާހަގަ ކުރެއްވިއެވެ. މިޙާލަތުގައި ކޮންމެ ދުވަހަކުވެސް ފަތުވެރިކަމަށް އަންނަ ލޮޅުންތައް ބަލަމުން ގެންދަވާނެކަމަށް މިނިސްޓަރ އަލީ ވަހީދު ވިދާޅުވިއެވެ.\nކޮރޯނާ ވައިރަހާ ގުޅިގެން އެކުލަވާލައްވައިފައިވާ ޤައުމީ ޓާސްކްފޯހުގެ އިތުރުރުން ފަތުރުވެރިކަމުގެ ދާއިރާގައިވެސް ޓާސްކްފޯހެއް ވަނީ އެކުލަވައިލައިފައިވާކަމަށް ޓޫރިޒަމް މިނިސްޓަރ ފާހަގަ ކުރެއްވިއެވެ. ކޮރޯނާ ވައިރަހުގެ ސަބަބުން ފަތުރުވެރިކަމުގެ ދާއިރާއަށް އަންނާނެ ލޮޅުންތަކާ ބެހޭ ކަރުދާހެއް އެކުލަވާލައްވައި އިކޮނިމިކް ކައުސިލަށް ވެސް ހުށަހަޅައިފައިވާކަމަށް މިނިސްޓަރ ޢަލީ ވަހީދު ފާހަގަ ކުރެއްވިއެވެ. މިއަދުގެ ވަގުތެއްގައި ރައީސުލްޖުމްހޫރިއްޔާ ޓޫރިޒަމް އިންޑަސްޓްރީގެ ބޭފުޅުންނާ ބައްދަލު ކުރައްވާނެ ކަމަށްވެސް ރޭގެ ނޫސްވެރިންގެ ބައްދަލުވުމުގައި މިނިސްޓަރ ޢަލީ ވަހީދު ވިދާޅުވިއެވެ.\n"ސަރުކާރަށް އެންމެ މުހިންމުވާނީ ރައްޔިތުންގެ ސަލާމަތާއި ރައްކާތެރިކަން. އިޤްތިޞާދުވެސް އަންނާނީ އޭގެ ފަހުން. އިޤްތުޞާދެއް އޮންނަނީ ރައްޔިތުންގެ ސަލާމަތާއި ރައްކާތެރިކަމުގެ މައްޗަށް. އެހެންވީމާ ކަމާބެހޭ އިދާރާތަކާއެކު އެވަގުތަކު ނަގަންޖެހޭ ޑިސިޝަނެއް ނެގުމަށް ސަރުކާރު އޮތީ ތައްޔާރަށް" ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވިއެވެ.\nކްރޯނާ ވައިރަހަށް ސަރުކާރުން ފުރިހަމައަށް ވަނީ ތައްޔާރުވެފައިކަން ފާހަގަ ކުރައްވާ ސަރުކާރުން އެއްވެސް ކަމެއް ރައްޔިތުންނަށް ސިއްރުނުކުރާނެކަމާއި ރައްޔިތުންގެ ރައްކާތެރިކަމަށް އަޅަން ޖެހުނު ކޮންމެ ފިޔަވަޅެއް އަޅާނެކަމަށް ވެސް މިނިސްޓަރ ޢަލީ ވަހީދު ވިދާޅުވިއެވެ.\nއަރުޝީފަށް ނެގީ 29/01/2020 11:26\nއެންމެފަހުން އަޕްޑޭޓްކުރީ 29/01/2020 11:26\nހުސެއިން މަޚްތޫމް 41 މިނެޓު ކުރިން\nހުސެއިން މަޚްތޫމް 50 މިނެޓު ކުރިން


Philippines ge casino adhi hotel complex ah dhina hamalaa IS in...\nދުނިޔެ - ފިލިޕީންސް\nފިލިޕީންސް ކެސީނޯ ކޮމްޕްލެކްސް ހަމަލާގެ ޒިންމާ އައިއެސް ނަގާ ވާހަކަ އަކީ ދޮގެއް: ފުލުހުން\nފިލިޕީންސް ފުލުހުން ބުނީ އައިއެސް އިން ހަމަލާގެ ޒިންމާ ނެގީ މަޝްހޫރުކަން ހޯދަން ކަމަށް\nމިއީ ވައްކަންކުރުމަށް ދިން ހަމަލާއެއް ކަމަށް ފުލުހުން ބުނޭ\nކ. މާލެ3ޖޫން 2017 | ހޮނިހިރު 01:20 1,115\nހަމަލާ ގައި 37 މީހުންނަށް ވުރެ ގިނަ މީހުން މަރުވި - ޑެއިލީ މެއިލް\nފިލިޕީންސްގެ ކެސީނޯ އަދި ހޮޓެލް ކޮމްޕްލެކްސްއެއްގައި ހުކުރު ދުވަހު މީހަކު ބަޑިން ހަމަލާ ދިން ހާދިސާގެ ޒިންމާ އިސްލާމިކް ސްޓޭޓް (އައިއެސް) އިން ނަގައިފިއެވެ.\nމިހާދިސާ ގައި 37 މީހުންނަށް ވުރެ ގިނަ މީހުން މަރުވިއެވެ. އައިއެސް އިން، އެ ޖަމާއަތުން ހަމަލާގެ ޒިންމާ ނަގާ ކަމަށް ބުންޏަސް ފިލިޕީންސްގެ ފުލުހުން އެކަން ގަބޫލުނުކުރެއެވެ. ފުލުހުން ގަބޫލު ކުރާ ގޮތުން މިއީ ޓެރަރިޒަމްގެ އަމަލެއް ނޫނެވެ.\nއައިއެސް އިން ބަޑީގެ ހަމަލާގެ ޒިންމާ ނެގިކަން ހާމަކޮށްފައި ވަނީ އެ ޖަމާއަތުގެ ނިއުސް އެޖެންސީ ކަމަށްވާ، އަމަގް އިން ނެރުނު ބަޔާނެއްގައެވެ. އަަައިއެސް އިން ނެރުނު ބަޔާނުގައި ބުނީ، ހަމަލާ ދިނީ "އިސްލާމިކް ސްޓޭޓް ގެ ހަނގުރާމަވެރިން" ކަމަށެވެ. އެހެންނަމަވެސް އެޖަމާއަތުން ކަންކުރާ އުސޫލާ ހިލާފަށް، ހަމަލާ ދިން މީހާ ނުަވަތަ މީހުންގެ ނަމެއް އަދި ފޮޓޯތަކެއް ހާމަކޮށްފައެއް ނުވެއެވެ.\nއައިއެސް ިއން ހަމަލާގެ ޒިންމާ ނެގި ނެގުމާއި ގުޅޭގޮތުން ފުލުހުން ބުނީ، އައިއެސް އިން ދައްކާ ވާހަކައިގައި "އެއްވެސް ތެދެއް" އެކުނުލެވޭ ކަމަށެވެ. ފުލުހުން ބުނީ އައިއެސް އަށް ކޮންމެ ކަމެއްގެ ޒިންމާވެސް ނެގިދާނެ ކަމަށާއި އެ ޖަމާއަތް ފާހަގަވެފައި ވަނީ ދުނިޔޭގެ ހިނގާ މިފަދަ ހަމަލާ ތަކުގެ ޒިންމާ ނަގާ، ބައިނަލްއަގްވާމީ ގޮތުން މަޝްހޫރުކަން ހޯދަން އުޅޭތަން ކަމަށެވެ.\nރިޕޯޓުތައް ބުނާ ގޮތުން ގިނަ މީހުން މަރުވެފައި ވަނީ ކެސީނޯ މޭޒުތަކުގައި އަލިފާން ރޯކޮށްލުމުގެ ސަބަބުން ބޯ ދުމުގެ އަސަރު މީހުންނަށް ކޮށް، ނޭވާ ހާސްވެގެންނެވެ. ހުކުރު ދުވަހު ދަންވަރުގެ ވަގުތެއްގައި "ރިޒޯޓް ވާލްޑް މެނީލާ" އަށް ބަޑިން ހަމަލާ ދޭން ފަށާފައި ވަނީ ތަނުގެ ޓީވީ މޮނީޓަރުތަކަށް ބަޑި ޖަހަމުންނެވެ. ފުލުހުން ފަހުން ބުނެފައި ވަނީ ހަމަލާ ދިން މީހާ ވަނީ އޭނާ އަމިއްލައަށް ގައިގައި އަލިފާން ރޯކޮށްގެން މަރުވެފައި ކަމަށެވެ.\nހަމަލާ ދިން މީހާގެ ނަން އާންމުކޮށްފައި އަދި ނުވާއިރު ރައިފަލެއް ބޭނުންކޮށްގެން ހަމަލާދިން މީހާއަކީ ސިކުނޑީގެ އުނިކަމެއް ހުންނަ މީހަކަށް ފަހަރުގައި ވެދާނޭ ކަމަށް އޮފިޝަލުން ބުނެފައި ވެއެވެ.\n"ކަޅެއް ގަނޑެއް ޖަހާލުމާއެކު" އަނަސް މާލެސިޓީގެ މޭޔަރ ކަމަށް ނިކުންނަވަނީ 21 ކަމަކައިގެން


India inn Raajje ah dheefavaa magaamu fenigen hingajje: Sanjay\nއިންޑިއާ ސަފީރު ސަންޖޭ ސުދީރު--\nއިންޑިއާގެ ހާރިޖީ ސިޔާސަތުގައި ރާއްޖެއަށް ދެވިފައިވާ މަގާމު ފެނިއްޖެ: ސަންޖޭ\n20 ޖެނުއަރީ 2021 - 16:29:56\nއިންޑިއާގައި ކޮވިޑް 19 ވެކްސިން ދޭން ފެށިތާ 96 ގަޑިއިރު ތެރޭގައި ރާއްޖެއަށް ވެކްސިން ފޯރުކޮށްދެވުމަކީ އެގައުމުގެ ހާރިޖީ ސިޔާސަތުގައި ރާއްޖެއަށް ދެވިފައިވާ ހާއްސަ މަގާމު ފެނިގެންދާ ކަމަށް އިންޑިއާ ސަފީރު ސަންޖޭ ސުދީރު ވިދާޅުވެއްޖެ އެވެ.\nއިންޑިއާގެ 1.3 ބިލިއަން މީހުންނަށް ކޮވިޑް ވެކްސިން ދިނުމުގެ ޕްރޮގްރާމް ފެށީ މިދިޔަ ހޮނިހިރު ދުވަހު އެވެ. އެގައުމުން ބޭނުން ކުރަނީ އޮކްސްފޯޑު އަދި އެސްޓްރަޒެނެކާގެ ވެކްސިނާއި އިންޑިއާގެ ކުންފުންޏަކުން އަމިއްލައަށް އުފެއްދި ވެކްސިނެކެވެ. އޭގެ ތެރެއިން އޮކްސްފޯޑް ވެކްސިނުގެ 100،000 ޑޯޒް މިއަދު ވަނީ ރާއްޖެ ގެނެސްފަ އެވެ.\nވެލާނާ އިންޓަނޭޝަނަލް އެއާޕޯޓުގައި އޮތް ރަސްމިއްޔާތެއްގައި ވެކްސިނުގެ ކޮންސައިންމަންޓް ދިވެހި ސަރުކާރާ ހަވާލުކޮށްދެއްވީ ސަންޖޭ އެވެ.\nއެ ރަސްމިއްޔާތުގައި ވާހަކަ ދައްކަވަމުން ސަންޖޭ ވިދާޅުވީ އިންޑިއާގައި މި ވެކްސިން ބޭނުން ކުރެވެން ފެށުނުތާ 96 ގަޑިއިރުގެ ތެރޭގައި ރާއްޖެއަށް ވެކްސިންތައް ފޯރުކޮށްދެވިފައި ވާތީ އެގައުމުގެ ހާރިޖީ ސިޔާސަތުގައި ރާއްޖެއަށް ދެވިފައިވާ ހާއްސަ މަގާމު ފެނިގެންދާ ކަމަށެވެ.\nރާއްޖެއަށް ދިމާވާ ކޮންމެ ކާރިސާއެއްގައި އެންމެ ފުރަތަމަ އެހީތެރިކަން ފޯރކޮށްދޭ ބައިވެރިއަކީ އިންޑިއާކަން ފާހަގަކުރައްވާ، ސަންޖޭ ވިދާޅުވީ އިންޑިއާގެ އެހީތެރިކަމާއިއެކު ރާއްޖޭގައި ކޮވިޑް-19 ވެކްސިން ދިނުމުގެ ކެމްޕޭނެއް ފެށިގެންދާނެ ކަމަށެވެ.\nމި ވެކްސިންގެ ސަބަބުން، ދިވެހި އެތައް ފުރާނައެއް ސަލާމަތްކުރެވި، ދިވެހި ރައްޔިތުންނަށް ދިމާވެފައިވާ ދަތިތަކަށް ލުއެއް ހޯދައިދިނުމުގައި އާއި ދިވެހި އިގްތިސާދު އަލުން އާންމު ހާލަތައް ގެނައުމުގައި އެހީތެރިކަން ލިބިގެންދާނެ ކަމަށް އުންމީދުކުރައްވާ ކަމަށް ވިދާޅުވި އެވެ.\nރާއްޖެއަށް ގެނައި ބައިލައްކަ މީހުންނަށް ދެވޭނެ ވެކްސިނެވެ. އިތުރު 700،000 ޑޯޒް ހޯދުމަށް ސަރުކާރުން މިހާރު ވަނީ އެސްޓްރަޒެނެކާ އާއެކު އެއްބަސްވުމުގައި ސޮއިކޮށްފަ އެވެ. އެއީ 350،000 މީހުންނަށް ވާ ވަރުގެ ވެކްސިނެވެ. އޭގެ އިތުރުން ޑަބްލިއުއެޗްއޯ މެދުވެރިކޮށް އާބާދީގެ 20 އިންސައްތައަށް ވެކްސިން ލިބޭނެ އެވެ.


SunOnline: PRC Football Tournament 2019: HQ balikoh Maafushi prison in thashi ufulaalaifi\nޕީއާރުސީ ފުޓްބޯލް ޓޯނަމެންޓް 2019: އެޗްކިއު ބަލިކޮށް މާފުށީ ޕްރިޒަނުން ތަށި އުފުލާލައިފި\nޢަބްދުﷲ އައިމަން 10 Aug 2019, 12:20\nޕީއާރުސީ ފުޓުބޯޅަ މުބާރާތުގައި މިއަދު ކުޅުނު ފައިނަލު މެޗުން މޮޅުވެ މާފުށީ ޕްރިޒަނުން ތަށި އުފުލާލަނީ --- ފޮޓޯ// ކަރެކްޝަން ސާވިސް\nމޯލްޑިވްސް ކަރެކްޝަނަލް ސާވިސްގެ ޕްރިޒަން ކުލަބުން އިސްނަގައިގެން އެ އިދާރާއިގެ ސެކްޝަންތަކުގެ މެދުގައި ބާއްވާ ޕީއާރުސީ ފުޓުބޯޅަ މުބާރާތުގެ ފައިނަލުގައި ޓީމް ހެޑް ކުއާޓާ (އެޗްކިއު) ބަލިކޮށް މާފުށީ ޖަލުން ވިދިވިދިގެން ދެވަނަ ފަހަރަށް އެ މުބާރާތް ކާމިޔާބު ކޮށްފި އެވެ.\nމިއަދު މާފަންނު ޓާފުގައި ކުޅުނު އެ މެޗުން އެޗްކިއު ބަލިކޮށް މާފުށީ ޖަލުން މުބާރާތުގެ ތަށި އުފުލާލީ 0-1ގެ ނަތީޖާ އަކުން މޮޅުވެގެންނެވެ. މާފުށީ ޖަލުން ވަނީ މި މުބާރާތް މިދިޔަ އަހަރު އައްސޭރި ޖަލުގައި ބޭއްވި އިރު ވެސް މުބާރާތް ކާމިޔާބުކޮށް ތަށި އުފުލާލައިފަ އެވެ.\nމިއަދު ކުޅުނު ފައިނަލު މެޗުގެ ތެރެއިން ---\nމިއަދުގެ އެ މެޗުގެ ހަމައެކަނި ލަނޑު މާފުށި ޕްރިޒަންއިން ކާމިޔާބުކުރީ ދެވަނަ ހާފްގައި ލިބުނު ޕެނެލްޓީއަކުންނެވެ. މުބާރާތުގެ ތަށި މާފުށި ޕްރިޒަންއިން ދިފާއު ކުރިއިރު ޓީމް އެޗުކިއުން ވަނީ ލީގު އުސޫލުން ކުރިޔަށް ދިޔަ ބުރުގައި ކުރި ހޯދާ ލީގު ޗެމްޕިއަންކަން ހޯދައިފަ އެވެ.\nމެޗަށް ފަހު ވަނީ މުބާރާތުގެ އެކި ވަނަތައް ލިބުނު ކުޅުންތެރިންނަށް ތައްޓާ މެޑަލް ދީފަ އެވެ. އެގޮތުން މުބާރާތުގެ އެންމެމޮޅު ފޯވާޑަކަށް އީއެސްޖީގެ އަހުމަދު ސާމިން ހޮވުނު އިރު އެންމެ މޮޅު މިޑްފީލްޑަރަކަށް ހޮވުނީ މާފުށި ޕްރިޒަންގެ އަހުމަދު ނައުފަލް އެވެ. އަދި އެންމެ މޮޅު ކީޕަރަކަށް އެޗްކިއުގެ އިސްމާއިލް ޝިހާމް ހޮވުނު އިރު މިފަހަރުގެ މުބާރާތުގެ ފެއަރ ޕްލޭ ކުޅުންތެރިޔަކަށް ހޮވުނީ އެ ކުލަބުގެ އާދަމް ނަސީރު އެވެ.\nމީގެ އިތުރުން މި މުބާރާތުގެ އެންމެ އުންމީދީ ކުޅުންތެރިޔަކީ މާފުށި ޕްރިޒަންގެ މުހަންމަދު އައިމަން އެވެ. އަދި އެންމެ ގިނަ ގޯލް ޖެހި ކުޅުންތެރިޔަކަށް ހޮވުނީ އެސްޖީގެ މުހަންމަދު އަލީ އެވެ. އެންމެ މޮޅު ކޯޗަކަށް އެޗްކިއުގެ އާތިފް މުހައްމަދު ހޮވުނު އިރު ފެއަރ ޕްލޭ ޓީމަކީ އައްސޭރި ޕްރިޒަން އެވެ.\nމިފަހަރުގެ މުބާރާތުގައި ހުރިހާ ގޮތަކުން އެންމެ މޮޅުކުޅުންތެރިޔަކީ އެޗްކިއުގެ މޫސާ ހަސަންފުޅެވެ.\nގައުމީ ފުޓްބޯޅަ ޓީމްގެ ކޯޗް މަގާމުން ވަކިކޮށްފި


Gaumee inaamah 94 faraayi kurimathilaifi\nމި އަހަރުގެ ގައުމީ އިނާމަށް 94 ފަރާތަކުން ނަން ހުށަހަޅައިފި އެވެ.\nރައީސް އޮފީހުގައި އޮންނަ ގައުމީ އިނާމާބެހޭ ކޮމިޓީން ބުނީ ގައުމީ އިނާމަށް ނަން ހުށަހެޅި ފަރާތްތައް ޝަރުތު ހަމަވޭތޯ ބެލުމާއި، ފޯމުތައް ދިރާސާ ކޮށް ޕޮއިންޓް ދިނުމުގެ މަސައްކަތް ކޮމެޓީން ކުރާ ކަމަށެވެ. މި އަހަރު އިނާމު ދޭނީ މައިގަނޑު 33 ދާއިރާއަކުން ކަމަށެވެ.\nގައުމީ އިނާމަށް މިއަހަރު ހުށަހެޅި 94 ނަމަކީ އެ 33 ދާއިރާގެ ތެރެއިން 26 ދާއިރާއަކަށް ހުށަހެޅި ނަންތަކެވެ.\nގައުމީ އިނާމަކީ، ދިވެހި ގައުމާއި މުޖުތަމައުގެ ލާބައާއި މަންފާއަށް ވަކިވަކި ފަރުދުންނާއި، މަދަނީ މުއައްސަސާތަކުންނާއި، މަދަނީ ޖަމިއްޔާތަކާއި ޖަމާއަތްތަކުންނާއި، ވިޔަފާރި އިދާރާތަކުން ދެމެހެއްޓެނިވި ކުރާ މަސައްކަތްތަކަށް ހިތްވަރު ދޭން ސަރުކާރުން ދޭ އެންމެ މަތީ އިނާމެކެވެ.\nސަރުކާރުން މި އިނާމު ފުރަތަމަ ދޭން ފެށީ އާންމު ހިދުމަތުގެ ހިތްވަރު ދިނުމުގެ އިނާމުގެ ނަމުގައި 1979 ވަނަ އަހަރުން ފެށިގެނެވެ. އޭގެ ފަހުން 2009 ވަނަ އަހަރުން ފެށިގެން މި އިނާމު ދެނީ ގައުމީ އިނާމުގެ ނަމުގައެވެ.\nމިދިޔަ އަހަރުން ފެށިގެން ގައުމީ އިނާމު ދެމުން ގެންދަވަނީ ގައުމީ ދުވަހު އެވެ. ކުރީ ދެމުން އައީ ޖުމްހޫރީ ދުވަހުގެ ޖަލްސާގަ އެވެ.\nރައީސް އޮފީސް ގައުމީ އިނާމް\nބުރާސްފަތި ދުވަހު ގައުމީ އިނާމަށް ހުުޅުވާލަނީ\nގައުމީ އިނާމާއި، ހާއްސަ އިނާމު ދިނުން މި މަހު 26 ގައި


މިހިތުގެ ފަސާނާ 16 – Esfiya\nހިތާމަ ލޯބި October 29, 2016\nމިހިތުގެ ފަސާނާ 16\nސޮފިއްޔާ މަޑުމަޑުން ފިޔަވަޅު އަޅަމުން މިކްޔާ އާއި ދިމާއަށް ދިޔައެވެ. އެހިނދު އޭނާގެ ހިތް ނެގި ނެގިފައި ޖެހެމުން ދިޔައެވެ. މިކްޔާކައިރިއަށް ދެވުމާއި އެކު ވިނަގަނޑުމަތީގައި ކުރުކަކޫ ޖައްސާލުމަށްފަހު މިކްޔާގެ އުނގުމަތީގައި އޮތްތިލައިގައި ހިފިއިރު ސޮފިއްޔާގެ ދެއަތް ތުރުތުރުލަމުން ދިޔައެވެ. އޭރުވެސް ހުއްޓުމެއްނެތި އެދެލޮލުން ކަރުނަ ފައިބަމުން ދިޔައެވެ.\n“ދަރިފުޅާ މަންމައަށް މާފު ކުރޭ ..މަންމަ އަކީ ދަރިފުޅުގެ ކުށްވެރިއެއް..” ސޮފިއްޔާގެ އަޑުވެސް ތުރުތުރުލަމުން ދިޔައެވެ. އޭނާ މިއަދު މިކްޔާ އަށް ހުރިހާ ވާހަކައެއް ކިޔައިދޭން ބޭނުމެވެ. އެ ދަރިފުޅު މަންމަ އަކަށް އެންމެ ބޭނުންވީ ދުވަހު ސޮފިއްޔާވަނީ އެކަމަށް ނުކުޅެދިފައިއެވެ. މިކްޔާ އެކަނިމާ އެކަނި ކިހާ ތަކުލީފެއް އުފުއްލިހެއްޔެވެ؟\n” ކިތައް ދުވަހު އަޅުގަނޑު މަންމަ އަށް ގޮވީ؟..ކިތައްފަހަރު ތި ފިރުމުންތަކަށް އެދި މިހިތް ރުއީ؟..ކިހާ ދުވަހަކު އަޅުގަނޑުގެ މަންމަ އެ ނަރަކައިން ސަލާމަތް ކުރަން އަންނާނެ ކަމަށް ހީކުރެވުނީ؟ އެކަމަކު 16 އަހަރުވީއިރުވެސް އަޅުގަނޑުގެ ގޮވުންތަކެއް މިހިތުގެ އާދޭސް ތަކެއް ނީވުނު…ދެން މިއަދު އަޅުގަނޑުގެ މާފަށް ތި އެދެނީ ކޮންކަމަކުތޯ؟” ކޯތާފަތް މައްޗަށް ފޭބި ކަރުނަތިކި ފޮހެލަމުން މިކްޔާ ބުނެލިއެވެ.\n“އެކަމަކު މިއަދު އަޅުގަނޑަށް ތިޔަ ކޮށްދެވި ކަންތައްތަކަށް ޝުކުރު އަދާ ކުރަން ބޭނުން..” މިކްޔާ އެހެން ބުނެލިއިރު މޫނުމަތިން އެއްވެސް އަސަރެއް ފާޅެއް ނުވެއެވެ. ހުރިހާ ހިތާމަތަކެއް އެތެރެއަށް ހިނދާލައިގެން އެއިނީ ކެތްތެރިކަމާއިއެކުއެވެ. ސޮފިއްޔާ ގެ އަތް އޭނާގެ އަތާ ދުރުކޮށްލަމުން މިކްޔާ އަނެއްކާވެސް ވާހަކަދައްކަން ފެށިއެވެ.\n” އަޅުގަނޑަށް އޭރުގައި މަންމަ އާއި ބައްޕަ ވަކިވީ ކީއްވެ ކަން ނޭނގުނަސް މިއަދު ހުރިހާ އެއްޗެއް ސާފުވެއްޖެ..ދެން ދައްކާނެ އިތުރު ވާހަކައެއް ނެތް..” އައުފް އާއި ދިމާއަށް ބަލާލަމުން މިކްޔާ އެހެން ބުނެލީ ސޮފިއްޔާ އާއި މުޚާތަބުކޮށެވެ.\nއައުފް އަށް ހުރެވުނީ ކުރިމަތީގައި ނިއުޅެމުންދާ ބޮޑު މަންޒަރު ޤަބޫލު ކުރަންވެސް ދަތި ވެފައިއެވެ. މިކްޔާ އަކީ މިއީތާއޭ އައުފް ގެ ހިތައްއަރަމުން ދިޔައެވެ. ސޮފިއްޔާ ވަނީ މީގެ އަހަރުތަކެއް ކުރިން އެތައް ފަހަރަކު މިކްޔާގެ ވާހަކަ އައުފް ކައިރީގައި ދައްކާފައިއެވެ.\n” ނޫން ދަރިފުޅާ ތިހެން ނުބުނޭ…މަންމަ އަށް ދަރިފުޅުގެ މާފް ނުލިބޭހާ ދުވަހަކު ހިތް ހަމަޖެހިގެން ނޫޅެވޭނެ..” ސޮފިއްޔާ އަށް ގިސްލެވެން ފެށުމާއި އެކު އަނގަމަތީގައި އަތް އެޅިއެވެ.\n“މިވީހާ ދުވަހުވެސް ތިއުޅުނީ ހިތްހަމަ ޖެހިގެންނެއް ނޫންތޯ؟ ދެން ކުރިއަށް އޮތް ތަނުގައިވެސް ހަމަ އެގޮތަށް އުޅުނީމައި ރަނގަޅުވާނީ..އަޅުގަނޑު މިކަމުން ސަލާމަތްވީހާ އަވަހަކަށް މިތަނުން ދާން ބޭނުންވަނީ..އިރާދަ ކުރެއްވިއްޔާ އަޅުގަނޑަށް ކުރި ހަރަދު ދުނިޔޭގައި ހުރިހާ ދުވަހަކު އަދާކޮށްދެމުން ދާނަން…މާރިޔާއްތާ އަޅުގަނޑު ބޭނުމީ އެކަނިވެލަން..ކޮޓަރިއަށް ގެންގޮސްދީފާނާންތަ؟” އެވަގުތު އެތަނަށް އައިސް ހުއްޓުނު މާރިޔާ އަށް ބަލާލަމުން މިކްޔާ ބުނެލީ މަޑުމައިތިރި އަޑަކުންނެވެ. އޭނާގެ ހިތުތެރޭގައިވާ އިހުސާސްތައް ބަންޑުންވުމުގެ ކުރިން ހުރިހާ މީހުންނާ ދުރަށްދާން ބޭނުންވެއެވެ.\nމާރިޔާ ހިފައިގެންއައި ފެންތަށި ތަބާކާއި އެކު ހަޓް ކައިރީގައި ހުރި މޭޒުމަތީގައި ބެހެއްޓުމަށްފަހު މިކްޔާގެ ގޮނޑި ދުއްވާލީ ގެޔާދިމާއަށެވެ. ސޮފިއްޔާ އައުފް އާއި ދިމާއަށް ބަލާލީ ރޮވިފައިވާހާލުގައިއެވެ. އޭރު އައުފް ގެ ދެލޯވެސް ވަނީ ފެންކަޅިވެފައިއެވެ.\nމައިކަލްގެ ދެދުވަހު ރަށުން ބޭރުގައި އުޅެފައި އެނބުރި އައި ދުވަހު ލޯބިވާ އަނބިމީހާ މިވަނީ ފުންހިތާމައިގެ ކަނޑަކަށް ގެނބިގެން ގޮސްފައިއެވެ.\nއޭނާ ވެސް އެއްދުވަސްވަރެއްގައި މިފަދަ ހިތި ތަޖުރިބާއެއްވަނީ ކޮށްފައިއެވެ. އެހެންކަމުން ސޮފިއްޔާގެ ހިތުގެ ހާލު އެންމެރަނގަޅަށް އިނގޭނެ މީހަކީ އޭނާއެވެ. ދަރިއެއްގެ ނަފްރަތަކީ މައިންބަފައިންގެ ހިތް ހަލާކުވާ ކަމެކެވެ. އޭނާވެސް އެވަނީ އެފަދަ ނަފްރަތަކާއި ކުރިމަތިލުމަށްފަހު މިހާރު އެކަމުން އަރައިގަނެގެން އުފާވެރި ހަޔާތެއް ވޭތުކުރަމުންނެވެ. މިއަދު މިގޮތަށް އުފަލުގައި އޭނާ އަށް އެއުޅެވެނީ ސޮފިއްޔާގެ ސަބަބުންނެވެ.\n” ސޯފީ…ޕްލީޒް ސްޓޮޕް ކްރައިންގް…ޔޫ ކޭން އެކްސްޕްލެއިން ޓް ހާރ…” މައިކަލް ލޯތްބާއިއެކު ވާހަކަދެއްކިއެވެ.\n” ހައު ކޭން އައި؟..މީހަމަ އަހަރެންގެ ކުށުގެ ސަޒާ..މިކްޔާ އަށް މިއަދު އެހާލު ނުޖެހުނީސް އެދުވަހު އަހަރެން އޭނާ ދިޔަނުދީ ހިފެހެއްޓިނަމަ..” ސޮފިއްޔާ އަސަރާއެކު ބުންޏެވެ.\n” މިކްޔާ އަށް އެލިބުނީ އޭނާ އަށް ލިބުން ހައްޤު އަނިޔާއެއް ނޫން..ދިޒް އިޒް އޯލް މައި ފޯލްޓް..” މިކްޔާގެ ދިރިއުޅުމުގައި ދިމާވި ހުރިހާކަމެއްގެ ޒިންމާ ނަގަންޖެހޭނެ ފަރާތަކީ އޭނާ ކަމުގައި ސޮފިއްޔާ އަބަދުވެސް ބުނެއެވެ.\n” މައިކް! ޝީ އިޒް ނޮޓް ގިވިން މީ އެނީ ޗާންސް…ކިހިނެއް އަހަރެން ވާހަކެއް ދައްކާނީ.. މިކްޔާ އަހަރެންގެ މޫނު ފެންނަންވެސް ނޭދޭ..” ސޮފިއްޔާ މައިކަލްގެ މޭތެރޭ މޫނު ފޮރުވާލިއެވެ. މައިކަލްގެ ގަމީސް ތެމެމުން ދިޔައީ ސޮފިއްޔާގެ ލޮލުން އޮހޮރެމުންދާ ކަރުނައިންނެވެ. ސޮފިއްޔާ އަދިވެސް ބޮޑަށް އޭނާއާއި ކައިރި ކޮށްލަމުން ނުރޯށޭ ބުނެލުމަށްފަހު މައިކަލް ސޮފިއްޔާގެ ބޮލުގައި ފިރުމާލިއެވެ.\nސޮފިއްޔާ ކޮޓަރީގެ ބޭރުގައި ހުރި އައުފަށް އޭނާގެ މަންމަގެ ހިތާމަތައް ދެކެން އިތުރަށް ކެތެއް ނުކުރެވޭނެއެވެ. އެމޫނުމަތިން ރުޅިވެރިކަން ފާޅުވާއިރު ދެބުމަވަނީ ގޮށްޖެހިފައިއެވެ. މިކްޔާ އެއުޅެނީ ކީކޭ ހިތައްއަރައިގެން ހެއްޔެވެ؟ އެހެން މީހުންނަށް ވާހަކަ ދެއްކުމުގެ ފުރުސަތު ނުދެނީ ކީއްވެ ހެއްޔެވެ؟ އޭނާވެސް މިއަދު ތިން ހަތަރު ފަހަރު މިކްޔާ އާއި ވާހަކަ ދައްކަން މަސައްކަތް ކޮށްފިއެވެ. ނަމަވެސް މިކްޔާ ސާފުބަހުން އޭނައާއި އަދި އެހެން އެއްވެސް މީހަކާ ވާހަކަ ދައްކަން ބޭނުން ނުވާ ކަމަށް ބުނެ ދޮރުތަޅުލައިގެން އެއިންނަނީއެވެ.\nބާރު ހިނގުމެއްގައި ސިޑިން މައްޗައް އަރައިގެން ދިޔަ އައުފްގެ ދެއަތް ވަނީ މުށްކެވިފައިއެވެ. މިފަހަރު މިކްޔާ ދޮރު ނުހުޅުވައިފިއްޔާ އެދޮރު ވައްޓާލަންވެސް އޭނާ ފަހެއް ނުޖެހޭނެއެވެ. އޭނާގެ މަންމަ އެކުރާ ހިތާމަތަކަށް ނިމުން ގެންނަން މިއަދު އޭނާ އެވަނީ އަޒުމު ކަނޑައަޅާފައިއެވެ.\nޒީޝާ އޭނާގެ އެކުވެރިންތަކަކާއިއެކު ޕިކްނިކް ދަތުރެއް ނިންމާލުމަށްފަހު ގެއަށް އަންނަން ވެގެން އޭނާގެ ބައްޕަ އަށް ގުޅައިގެން އައުފް ފޮނުވާށޭ ބުނީމަވެސް ޖޯން ފޮނުވުމުން ޒީޝާ އެއިނީ އެކަމާ ނުހަނު ހިތްހަމަ ނުޖެހިފައިއެވެ. އައުފް ވެސް ހަމަ ގަސްދުގައި އޭނާ އިގްނޯ ކުރަނީއެވެ. އެކަމާ ބޯހާސް ވެގެން ޒިޝާ ބޭނުންވީ ގެއާ ދުރަށް ދިޔުމަށެވެ. ތިންދުވަހުގެ ޕިކްނިކް ދަތުރެއް ނިންމާލުމަށްފަހު މިއަދު އެނބުރި އެއަންނަނީ އައުފް އާއި ވާހަކަދައްކުމަށް ނިންމައިގެންނެވެ.\nޖޯންގެ ސަމާލުކަން އޭނާ އަށް ލިބެމުން ދިޔަނަމަވެސް ޒީޝާ އެކަން އިނގޭ ކަމަށް ނުހަދައެވެ. ފޯނާ ކުޅެމުން ދިޔަ ޒީޝާ ސިހިގެންދިޔައީ ކުއްލިއަކަށް ކާރު މަޑު ކުރުމުންނެވެ. ކާރުގެ ދޮރުން ބޭރަށް ބޯދިއްކޮށްލިއިރި ޖޯން ކާރު މަޑުކޮށްފައި މިއޮތީ މީހުން ނޫޅޭ ހިސާބެއްގައިއެވެ. ދެފަރާތުން ފެންނަމުން ދިޔައީ ވާ ބޯގަސް ތަކެވެ. ދުރުދުރަށްދާންދެން މީހެއްގެ ނިޝާނެއްވެސް ފެންނަން ނެތެވެ. ބާރު ސްޕީޑްގައި ދުއްވާފައިވާ އުޅަނޑުތަކުގެ އަޑު ފިޔާވާ އިތުރު އަޑެއް ނީވެއެވެ.\nޒީޝާ އެގޮތަށް ބަލަން އިންދާ ދެން ފެނުނީ ކާރުގެ ދޮރު އަނެއް ފަރާތުން ހުޅުވާލުމަށްފަހު ޖޯން އޭނާގެ އަތުގައި ހިފިތަނެވެ. ޒީޝާގެ އަތުގައި ހިފައިގެން ޖޯން ބޭރަށް ނިކުތުމަށްފަހު ދޮރު ލެއްޕިއެވެ. މީ ކިހިނެއްވެގެން އުޅޭ އިންސާނެއް ހެއްޔެވެ؟ ކިތައްމެ ފަހަރަކު އެއްވާހަކައެއް ބުންޏަސް އަޑު އިވެނީ އެއް ނޫނެވެ. ޒީޝާ ހިތާހިތުން ޖޯން އަށް ކުދިކިޔަމުން އެއަތް ނެއްޓުވޭތޯ އުޅުނެވެ. އެވަގުތު ޖޯން އޭނާގެ އަތުން ދޫކޮށްލުމަށްފަހު އަނެއް ފަރާތައް އެނބުރުނެވެ.\nޖޯންގެ ލޮލުން ވެއްޓުނު ކަރުނަތިކި ފޮހެލަމުން ލޯމަރާލިއެވެ. އޭނާ ޒީޝާގެ ލޯތްބަށް އެދި އާދޭސް ކުރަމުންދާއިރުވެސް ޒީޝާގެ ފަރާތުން އެދެވޭ ޖަވާބެއް ނުލިބެއެވެ. ކޮންމެ ފަހަރަކު ފަޅި ސިކުންތު ކޮޅެއްގެ ލޯބި ދިނުމަށްފަހު ޒީޝާ އޭނައާއި ދުރުވަނީ އެހިތައް އެތައް އަނިޔާއެއް ދެމުންނެވެ.\n” ވައި ޒީ؟…ވައި އާރ ޔޫ ޑުއިން ދިސް؟..ކާންޓް ޔޫ ސީ ހައު މަޗް އައި ލަވް ޔޫ؟” ޖޯންގެ އަޑުގައިވި އަސަރުން ޒީޝާ އަށް އުނދަގޫވިއެވެ.\n“ލުކް ޖޯން އައި ހޭވް ޓޯލްޑް ޔޫ ދެޓް ވޯސް އަ މިސްޓޭކް..އެމް ސޮރީ” ޒީޝާ ހަމަޖެހިލަމުން ބުނެލިއެވެ. އެވަގުތު ޖޯން އޭނާ އާއި ދިމާއަށް އެނބުރުނެވެ. ޖޯންގެ ރަތް ވެފައިވާ ދެލޯ ފެނި ޒީޝާ އަށް އިތުރަށް ބަހެއް ނުކިޔުނެވެ.\n” ހައު މެނީ ޓައިމްސް އާރ ޔޫ ގޮއިންގް ރިޕީޓް ދެޓް މިސްޓޭކް؟..އެން ހައު މެނީ ޓައިމްސް އާރ ޔޫ ގޮއިންޓް ސޭ ސޮރީ؟ އާންސާރ މީ ޒީ..” ޖޯން މަޑުމަޑުން ޒީޝާ ކައިރިއަށް ޖެހިލަމުން އެހަށިގަނޑު މެއާލާ ފިއްތާލިއެވެ.\n” ޕްލީޒް ޒީ..އައި ނީޑް ޔޫ.. މެރީ މީ..އައި ޕްރިމިސް ދެޓް ޔޫ ވިލް ބީ ހެޕީ..ޔޫ އާރ މައި އެވްރީތިންގް އައި ކާންޓް ލިވް ވިތައުޓް ޔޫ.. ސޭ ސަމްތިން މައި ލަވް..” ޖޯން އާދޭސް ކުރަމުން ދިޔައެވެ.\nހިނދުކޮޅަކަށް ނަމަވެސް ޒީޝާ ޖަޒުބާތުގައިޖެހި އޭނާގެ އަތް ޖޯންގައިގައި ވަށާލުމަށް ނެގުނުނަމަވެސް ލޯކުރިމަތިން ސިފަވި ސޫރައަކުން ދެއަތް ތިރި ކޮށްލެވުނެވެ. އެހުރި ގޮތަށް ދެއަތްތިރިކޮށްގެން ޒީޝާ ހުރީ އެއްވެސް ބަހެއް ނުބުނެއެވެ.\nކުޑަ އިރުކޮޅެއްފަހުން ޖޯން ޒީޝާ އޭނައާއި ދުރުކޮށްލުމަށްފަހު ކާރުގެ ފުރޮޅުގައި ބާރަކަށް ފައިން ޖަހާލިއެވެ.” ދެޓްސް ޔޯރ ބްރަދަރ ޑޭމް އިޓް..! ޔޫ ކާންޓް ލަވް ހިމް” ޖޯން ޒީޝާ އާއި ދިމާއަށް ބަލާލުމަށްފަހު ކާރަށް އެރުމަށް އިޝާރާތް ކުރިއެވެ. ޒީޝާ ކާރަށް އެރާ އިށީނުމުން ޖޯން ދެއަތުން އޭނާގެ މޫނު ފޮހެލުމަށްފަހު ކާރަށް އަރާ ސްޓާޓް ކޮށްލިއެވެ. މަންޒިލާ ހަމައަށް އާދެވުނު އިރުވެސް ދެމީހުންކުރެ އެކަކުވެސް ވާހަކައެއް ނުދައްކައެވެ.\nމިކްޔާގެ ކޮޓަރީ ދޮރުގައި ޓަކި ދެމުން ދިޔަ އަޑު ދިޔައީ ފަހަރަކަށްވުރެ ފަހަރެއް ބާރުވަމުންނެވެ. އައުފް ހުއްޓުމެއްނެތި ޓަކިދެމުންގޮސް އެންމެ ފަހުން ދޮރުގައި ބުރަކަށިވިއްދާ ދެތިން ފަހަރު ކޮށްޕާލުމާއިއެކު އެތެރެން އަޅުވާފައި ހުރި ތަންޑު ނެއްޓިގެން ދިޔައެވެ. އެކޮޓަރީ ދޮރު ހުޅުވާލައިފައި އެތެރެއަށް ވަތް އައުފަށް ފެނުނު މަންޒަރުން ހުއްޓެވުނެވެ. މިކްޔާ އިނީ ދޮޅިއަޅައިގެން ދެއަތް މައްޗަށް އުފުލައިގެންނެވެ. މެރިފައިވާދެލޮލުގެ އެސްފިޔަ ދޭރެއިން ހުއްޓުމެއްނެތި ކަރުނަ ފައިބަމުން ދިޔައެވެ. ކޮޓަރިތެރޭގެ ހަމަހިމޭންކަން ގެއްލިފައިވަނީ މިކްޔާގެ މަޑު ގިސްލުމުގެ އަޑުންނެވެ. އައުފް ކޮޓަރިން ނިކުންނަން އެނބުރުމަށްފަހު ހިޔާލު ބަދަލުވެ މިކްޔާގެ ފުރަގަހުން ހިނގާލާފައި ބެލްކަންޏަށް ނިކުތީ ހުޅުވިފައިވާ އެކޮޓަރީގެ ދޮރު ކައިރި ކޮށްލުމަށްފަހުއެވެ.\nނަމާދުކޮށް އަވަދިވީއިރު މިކްޔާގެ ހިތައް ރޫހާނީ ހަމަޖެހުމެއް ލިބިފައިވެއެވެ. ކެތްތެރިކަން ދެއްވުމަށް އެދި އެކަލާނގެ ހަޞްރަތުގައި އެތައްފަހަރކު މިކްޔާ ދުޢާ ދެންނެވިއެވެ. ދިރިއުޅުމައިގެން ކުރިއަށް ދިޔުމަށް އާހިތްވަރަކާއިއެކު މަސައްކަތް ކުރުމަށް އެވަގުތު މިކްޔާ އަމިއްލަ ނަފުސައް ވަޢުދުވިއެވެ. މިކްޔާ ދޮޅިފަތްޖަހާލުމަށްފަހު އެނދުމަތިގައި ބޭއްވިއެވެ. އަދި ކައިރީގައި އޮތް ބުރުގާ އަޅާލަމުން ބެލްކަންޏާއި ދިމާއަށް ބަލާލިވަގުތު ކޮޓަރިއަށް ފުރަގަސްދީގެން ހުއްޓި ހުރި ފިރިހެނެކު ފެނި މިކްޔާ ސިހިގެންދިޔައެވެ. ދާދި ކުޑަވަގުތުކޮޅެއްގައި އެއީ ކާކުކަން ނަގައިގަނެވުމާއިއެކު މިކްޔާ އަށް ފުން ނޭވައެއް ދޫކޮށްލެވުނެވެ.\n“ކީއްވެ އައުފް ފެންނަ ކޮންމެ ފަހަރަކު މިހިތް ތަފާތުގޮތަކަށް ވިންދު ޖަހާހެން ހީވަނީ؟..އަހަރެން މިގޮތަށް އަމިއްލަ ބޭބެ އާއި މެދު ވިސްނައިގެން ނުވާނެ…ދެން ކީއްވެތަ މި ބަސްނާހާ ހިތް އެކަން ޤަބޫލު ނުކުރަނީ؟ މިކްޔާ ހިތާ ހިތުން ވާހަކަ ދައްކަމުން ބެލްކަންޏާއި ދިމާއަށް ގޮނޑި ދުއްވާލިއެވެ.\nކައިރިން މީހެއްގެ ހިލަމެއް ވީހެން ހީވެގެން އައުފް ބަލާލިއިރު މިކްޔާ ބެލްކަންޏަށް ނިކުންނަނީއެވެ. އައުފް މިކްޔާ އާއި ދިމާއަށް ބަލާލުމާއިއެކު މިކްޔާ އިސްދަށަށް ޖަހާލީ އެދެލޮލަށް ބަލަން ނުކުޅަދާނަ ވުމުންނެވެ. އޭވަގުތު އައުފް ހުރީ އޭނާ ދައްކަން އެއައި ވާހަކަ ފަށާނެ ގޮތެއް ނޭނގިފައިއެވެ.\n” މިކްޔާ ކީއްވެ މަންމަ އަށް ވާހަކަ ދައްކާނެ ފުރުސަތެއް ނުދެނީ؟…އެންމެ ފަހަރަކުވެސް ދައްކާވާހަކަ އަޑުއެހުމުން އިނގޭނީ ކަންތައްވީ ގޮތް..” އައުފް އެދެއްކީ މިކްޔަ ހީކޮށްގެން ހުރި ވާހަކައެވެ. މިކްޔާ އެއަށް ދޭނީ ކޮން ޖަވާބެއް ހެއްޔެވެ؟ އޭނާ ވެސް އެވަނީ އެތަކެއް އިހުސާސް ތަކަކުން ބަނދެވިފައިއެވެ.\n” ޔޫ އާރ އަ ވެރީ ލަކީ ގާލް.. އެމަންމަގެ ބަނޑުން އުފަންވުމަކީ މިކްޔާގެ އެންމެ ބޮޑު ނަސީބަކީ..” މިކްޔާގެ ބަހެއް ނުލިބުމުން އައުފް ބުނެލިއެވެ.\n” ނަސީބު ގަދަކަމުން ދޯ އަހަރެން މިހާލުގައި މިއިނީ..؟ މަންމަ ދިޔަ ތާކަށް އަހަރެން ނުގެންދިޔައީމަ އެކަމުގެ ސަބަބުން އަހަރެންނަށް ޖެހުނު ހާލަކީދޯ ތިބުނާ ނަސީބަކީ؟…ޅައިރުންފެށިގެން އަނިޔާވެރިކަމާ ހިތާމަ ތަހައްމަލު ކުރަމުން މިއައީ އެކަނިމާ އެކަނި.. މިހިތައް ކުރި އަސަރެއް އެއްވެސް މީހަކަށް އަންދާޒާއެއް ނުކޮށްލެވޭނެ..އެމަންމަގެ ލޯބިން މަހުރޫމުވެގެން 16 އަހަރު އަހަރެން އިންތިޒާރު ކުރީ އެންމެ ފަހަރަކު ނަމަވެސް އެ މޫނު ދެކިލުމަށް އެ އޯގާތެރި އަތުން ފިރުމާލާނެ އިރަކަށް..ދެން މިއަދު ކުއްލިއަކަށް އަހަރެންގެ މާފް ބޭނުންވާ ސަބަބެއް ނުވިސްނުނު..މިހާ ދުވަސް ފަހުންތަ ދަރިޔަކު ހުރިކަން ހަނދާންވީ؟ ” މިކްޔާ އަށް ރޮވެން ފެށުމުން މޫނުމަތީގައި އަތް އެޅިއެވެ. އައުފްގެ ކުރިމަތީގައި އޭނާ ފިނޑިވާކަށް ބޭނުމެއް ނޫނެވެ. ނަމަވެސް ޖަޒުބާތުތައް އޮޔާ ބެހިގެން ދިޔައީ އިޙްތިޔާރުން ބޭރުގައިއެވެ.\nމިކްޔާ އެގޮތަށް ރޯ މަންޒަރު ފެނި އައުފް ހިތައް މީހަކު ކަށި ކޮށްޕަމުންދާ ކަހަލަ ތަދެއް އިހްސާސް ކުރެވެމުން ދިޔައެވެ. ކިތައްމެ ފަހަރަކު މި އަންހެން ކުއްޖާ އޭނާގެ މޭގައި ޖައްސާލުމަށް ހިތް އެދެމުން ދިޔަ ނަމަވެސް ހިއްސުތައް ކޮންޓްރޯލު ކޮށްގެން އައުފް ހުރީ ސާބިތުކަމާއިއެކުއެވެ.\n” ލައިފް އިޒް ލައިކް ދިޒް މިކްޔާ..ސަމްޓައިމްސް ޔޫ ހޭވް ޓް ފޭސް ބީޓާރ ޓްރުތް..އެންމެ ރަނގަޅުގޮތަކީ އެއްވެސް މީހަކާ މެދުގައި ހިތް ބުރަ ކަމެއް ނުބޭއްވުން..އޭރުން ހިތައް ހަމަޖެހުމެއް ލިބޭނެ.. ރުޅިވެރިކަމާއި ނަފްރަތަކީ އިންސާނާގެ ހަލާކު..އެގޮތުގައި ނިމިގެން ދިޔުމަށްވުރެ މާރަނގަޅުވާނެ ދުނިޔެމަތީގައި މިއުޅޭ މަދު ދުވަސް ތަކުގައި ހިތްހަމަޖެހުމާއި އުފަލުގައި އުޅެން..މާފަށް އެދޭ މީހާ އަށްވުރެ މާފް ކުރާ މީހާ އަކީ އެންމެ ރަނގަޅުމީހަކީ..” އަމިއްލަ އަށް ތަޖުރިބާކޮށްފައިވާ ކަމެއް ހިއްސާ ކުރަމުން އައުފް ބުނެލީ ބެލްކަނީގެ ރެއިލިން ދަގަނޑުގައި ލެނގިލަމުންނެވެ.\n” ތިބުނީ ވަރަށް ރަނގަޅުވާހަކައެއް…ބައެއްފަހަރު ދިރިއުޅުން އަހަރެމެންނާ ހީނުކުރާ ގޮތަކަށް ސަމާސާ ކުރާނެ..އަހަރެމެންގެ މޮޔަކަމުން ފެންނަހާ އެއްޗަކަށް ހިތް އެދެވެނީ..” ހިތި ގޮތަކަށް މިކްޔާ އެބުނި އެއްޗެއް އައުފަށް ފަހުމެއް ނުވިއެވެ.\n“އަހަރެން މީ އެހާ ނަސީބު ގަދަ މީހެއް ވިއްޔާ އައުފަކީ ވެސް ވަކި ނަސީބުދެރަ މީހެއް ނޫނެއްނު..އެކެއްގެ ދެދަރިން ވީމާ ދެން ކޮބާތަ އަހަރެން އެކަނި މީ ނަސީބުގަދަ މީހާ އަށް ވެފައި..” މިކްޔާ އެހެން ބުނަމުން އައުފް އާއި ދިމާއަށް ބަލާލިއެވެ. އެވަގުތު އެމޫނުން ފެނިގެން ދިޔައީ ހައިރާންކަމެވެ. މިކްޔާ އެހެން އެބުނި ސަބަބެއް އައުފަށް ނުވިސްނުނެވެ.\n” އަހަރެންގެ ބަދުނަސީބުކަން އެއީ އެމަންމަގެ ބަނޑުން އުފަން ނުވިކަން…އުމުރުން 10 އަހަރުން ފެށިގެން މައެއްގެ ފަރާތުން ލިބެންޖެހޭ އޯގާތެރިކަމާއި އަޅާލުން ލިބުނީ އެމަންމަގެ ފަރާތުން..އަހަރެންގެ އުފަން މަންމަގެ ގެއިން ނުލިބުނު ހިމާޔަތާއި ރައްކާތެރިކަން އަހަރެންނަށް އިހުސާސް ކުރެވުނީ އެމަންމަގެ އުނގުން..މަންމައެއްގެ ފަރާތުން ލިބެންޖެހޭ ލޯބި އަހަރެންނަށް ލިބުނީ އެމަންމަގެ ފަރާތުން..އަހަރެން ދެކޭ ގޮތުގައި އަހަރެންގެ މަންމަ އަކީ އެއީ…” އައުފް ގެ އަޑުގައި ވަނީ ހިތާމައާއި ވޭން އެކުލެވިފައިއެވެ. އޭނާއަށް ވަނީ ޅައިރުގައި އަމީލިޔާގެ ފަރާތުން އެތައް އަނިޔާއެއް ލިބިފައިއެވެ. އަމީލިޔާ އަކީ އޭނާގެ މަންމަ ކަމާމެދުވެސް އައުފަށް ޝައްކުވެއެވެ. އައުފަށް ޤަބޫލު ނުކުރެވުނަސް ހަޤީގަތަކީ އެއީ އެވެ. އަމިއްލަ ދަރިކާ ދިމާއަށް މަންމަ އަކު ނުބުނާފަދަ ބަދު ބަސްތަކާއި އަނިޔާ އޭނާގެ އުފަން މަންމަގެ ފަރާތުން އައުފަށް ވަނީ ތަޖުރިބާ ކުރެވިފައިއެވެ.\n” އެހެންވީމާ ތީގެ މާނައަކީ ތީ އަހަރެންގެ ބޭ….” މިކްޔާ ބުނަން އުޅުނު ޖުމަލައެއް ފުރިހަމަ ނުކުރެވުނެވެ.\nއައުފް އޭނާ އަށް ބަލަން ހުރި ގޮތުން ދުލުގައި ތަޅެއް ލެވުނެވެ. އައުފް ސިކުނޑީގައި އެނބުރެމުން ދިޔައީ މިކްޔާ އޭރު ސޮފިއްޔާ އާއި ދިމާއަށް ބުނި ވާހަކަ ތަކެވެ.މިކްޔާ ހީކުރާ ގޮތުންނަމަ އައުފް އެއީ ސޮފިއްޔާގެ ދަރިއެކެވެ. އޭނާގެ މަންމަ އާއި ބައްޕަ ދުރުވަން ޖެހުނީ އެސަބަބާހުރެ ކަމަށް މިކްޔާއަށް ހީކުރެވުނީއެވެ. މަޑުމަޑުން ހުރިހާ ކަމެއް އައުފަށް ވިސްނެމުންދިޔައެވެ.\nއެވަގުތު އައުފް މިކްޔާ އަށް ސޮފިއްޔާ އާއި މެދު އޭނާގެ ބައްޕަ ކަންތައް ކުރި ގޮތުގެ ވާހަކަތައް ވަރަށް ތަފްސީލުކޮށް ކިޔައިދިނެވެ. އަދި މިކްޔާ ގެންދިއުމުން ދެން ކަންތައްވީ ގޮތާއި ޝަކީލާ ދިން އިންޒާރުވެސް މިކްޔާ އާއި ހިއްސާ ކުރިއެވެ. ސޮފިއްޔާ މިކްޔާ ހޯދަން އުޅެފިނަމަ އޭނާ އަށް ދެން ފެންނާނި މިކްޔާގެ ފުރާނަނެތް މަސްގަނޑުގައި ކަމަށް ބުނެ ޝަކީލާ ވަނީ ސޮފިއްޔާގެ ހިތައް ބިރުވެރިކަން ވައްދާފައިއެވެ.\n“އަދި އިނގޭތަ؟ މަންމަގެ ވަރަށް ގާތް ރަހުމަތްތެރިއެއް އުޅޭނެ މާލޭގައި..އޭނަ އަކީ މިކްޔާމެން ރަށު މީހަކަށް ވިޔަސް މީޙަކާ އިންފަހުން ނުދޭ ރަށަކަށް އެކަމަކު އޭނަގެ މައިންބަފައިން އުޅޭނެ ރަށުގައި.. މަންމަ މިކޮޅަށް އަންނަމުން އޭނަ ކައިރީގައި އެދުނީ މިކްޔާ އަށް އަޅާލުމަށް..ވަރަށް ގިނައިން އޭނަ އަށް ކުރިން ފޯނުކޮށް ހާލު އޮޅުންފިލުވާނެ އެކަމަކު ފަހުން ފަހަކަށް އައިސް ދެމީހުންވެސް އެހާ ވަރަށް ވާހަދައްކާ ނޫޅޭ..މިބުނީ އެދެމީހުންނަށްވެސް ވަގުތު ނުލިބޭތީވެ..މަންމަ އަބަދު މިކޮޅުގައި އުޅޭނީ ވަރަށް ބިޒީކޮށް..ބިޒްނަސް ކަންތަކުގައި ދެން ދަރިންގެ ކަންތަކުގައި.. އެހެންނަމަވެސް ވަގުތު ވީ ވަރަކުން ހާލު ބަލާ ހަދާނެ..” އައުފް އިތުރަށް ތަފްސީލު ކޮށްދިނެވެ.\nމިކްޔާ އަށް އިނދެވުނީ ކިޔާނެ ބަހެއް ނޭނގިފައިއެވެ. އޭނާގެ މަންމަ އާއިމެދު ބައްޕަ ކަންތައް އެކުރީ ވަރަށް ގޯސްކޮށެވެ. ދެން ޝަކީލާގެ ނުބައިކަމުގެ ވަހަކަ އޭނަ ކައިރީގައި ދެއްކުމަށްވުރެ ރަނގަޅުވާނީ ނުދެއްކިއްޔާއެވެ. މިކްޔާ އަށް އެވަގުތު އަމިއްލަ ކުށް އިހުސާސްވުމާއިއެކު އިސްޖަހާލެވުނެވެ. އޭނަ ހާދަ ގޯހެވެ. އަމިއްލަ މަންމައާއި މެދު ކަންތައް އެކުރެވުނީ ރަނގަޅަކަށް ނޫނެވެ. އެމަންމަ އެވަރަށް ރޮއެ އާދޭސް ކުރަމުންދިޔައިރުވެސް މިކްޔާގެ ހިތް ހިލަކޮށްގެން އިނދެވުނީތީވެ މިހާރު އެކަމާ އޭނާ ނުހަނު ދެރަވެއެވެ. އެތައްޒަމާނެއްފަހުންވެސް އޭނާގެ މަންމަ އާއި ދިމާވުމުން އޭނާ އަށް ކަންތައް ކުރެވުނު ގޮތުން މިއަދު މިކްޔާ ލަދުގަނެއެވެ. އެމަންމަގެ ކިބައިން މާފަށް އެދެން މިކްޔާ ބޭނުންވިއެވެ. ދެފައިގައި ހިފާ އާދޭސްކުރަން ޖެހުނަސް މިއަދު އޭނާ ފަހެއް ނުޖެހޭނެއެވެ. އެހެނީ ސުވަރުގެ ވަނީވެސް އެމަންމަގެ ފައިތިލަ ދަށުގައިއެވެ.\n“މަންމާ! އަޅުގަނޑަށް މާފު ކުރޭ…މީ ވަރަށް ގޯސް ކުއްޖެއް…އެކަމަކުވެސް މަންމަ އަޅުގަނޑަށް މާފް ކުރާނަން ދޯ؟” މިކްޔާ އަވަހަށް އޭނާގެ މަންމަ ކައިރިއަށް ދާން ވެގެން ގޮނޑި ދުއްވަމުން ބެލްކަނިން ނިކުމެ ކޮޓަރިއަށް ވަންނަން އުޅުނެވެ. އަވަސް ކުރަންވެގެން ހެދުނު ގޮތެއް ނޭނގި މިކްޔާގެ ގޮނޑި އަރި އަޅާލައިގެން ވެއްޓުނެވެ. އައުފަށް މިކްޔާއާއި ދިމާއަށް އާދެވުމުގެ ކުރިން މިކްޔާގޮނޑި އާއި އެކު ވެއްޓިއްޖެއެވެ. އެވަގުތު މިކްޔާގެ އަނގައިން މަޑު އާހެއް ނިކުތެވެ.\n” ކިހިނެއް ތިހެދީ…ކޮންތާކަށް މާ އަވަސްއަރުވާލައިގެން ތިދަނީ؟…ބުނެލައިގެން އުޅުނީމަ ދޯ އެހެން މީހުންނަށްވެސް އިނގޭނީ…” ހާސްވެ ކަންބޮޑުވެ ހުރެ އައުފް އެހެންބުނަމުން މިކްޔާގެ ގޮނޑި ނަގާ އެއްކައިރި ކޮށްލިއެވެ. އެވަގުތު އުނދަގޫ ގޮތަކަށް ތެދުވެ މިކްޔާ އިނީ އެތާހުރި މޭޒުގެ ފައިގައި ލެނގިލައިގެންނެވެ.\n” މަންމަ ކައިރިއަށް ދާން..އަހަރެން މަންމަ ކައިރިއަށް ގެންގޮސްދީ…ޕްލީޒް..” ރޮވިފައި އިނދެ މިކްޔާ ވާހަކަ ދެއްކިއެވެ.\n” ނޭނގެ ދޯ ތިމާގެ ހާލަތެއް..އަހަރެން މިތާ ހުރިކަމެއް ނޭނގޭތަ؟ އެކަނިން ދާން އުޅެގެން ދެވޭތަ؟” ހިތް ހަމަނުޖެހި ހުރެ އައުފަށް އެހެން ބުނެވުނީ ތަންކޮޅެއް ބާރަށެވެ. އައުފް ގެ އެ ޖުމްލަތަކުން މިކްޔާ އަށް އަމިއްލަ ނުކުޅެދުންތެރިކަން އިހްސާސްވެ ހިތުގައި ޖެހުނެވެ. މިކްޔާ މޫނުގައި އަތް އެޅުމަށްފަހު ރޯންފެށިއެވެ.\nއައުފަށް އޭނާ އަށް ކިޔުނު އެއްޗެހި ރޭކާލުމާއިއެކު މިކްޔާ ކައިރިއަށް ތިރިވެލިއެވެ. އޭރުވެސް މިކްޔާގެ ރުއިމުގެ އަޑު އިވިއިވިހުއްޓެވެ. އެއަޑުގައިވި ރިހުން އައުފްގެ ހިތުގެ އެންމެ ހިމަ ނާރަށް ބާރު ފޯރުވަމުން ދިޔައެވެ. އައުފް މިކްޔާގެ އަތުގައި ހިފާ މޫނާ އެއަތް ދުރުކޮށްލިއެވެ. އެވަގުތު ރަތްވެފައިވާ މިކްޔާގެ ދެލޯފެނި އައުފްގެ ހިތް ހުއްޓުނު ކަހަލައެވެ. އެދެލޮލުން އައުފަށް ފެންނަމުން ދިޔައީ ބަޔާންކުރަންދަތި ހިތްދަތިކަމެވެ. މިކްޔާއަށްވެސް އިނދެވުނީ އައުފްގެ ލޮލުން ފެންނަމުންދާ ތަފާތު ކަމަކުން އެދެލޮލަށް ބަލަހައްޓައިގެންނެވެ. އައުފްގެ އޭނާގެ ދެއަތުން މިކްޔާގެ މޫނުގައި ހިފުމަށްފަހު ތުންފަތުގައި ބޮސްދެވުނީ ހިތް އޭގެ މަޤާމުން ދޫވެ ޖަޒުބާތުތައް އިތުރަށް ކޮންޓްރޯލް ނުވުމުންނެވެ. އެވަގުތު މިކްޔާ އަށް ދެލޯބޮޑުކޮށްލެވުނީ ލިބުނު ސިހުމަކުންނެވެ. ނަމަވެސް އޭނާގެ އިހްތިޔާރުން ބޭރުގައި އައުފްގެ އެ އަމަލަށް މަރުހަބާ ކިޔުނީ މިކްޔާވެސް އެކަމުގައި ބައިވެރިވަމުންނެވެ.\nދެމީހުންވެސް ޖަޒުބާތުގެ އޮއިވަރެއްގައި ޖެހުނީ ހާލަތާއި ވަގުތުގެ ގޮތުންނެވެ. އެގޮތުގައި އިރުކޮޅެއްވުމުން ދެމީހުން ދުރުވެލިއެވެ. މިކްޔާ އިނީ ކުރެވުނު އަމަލުން ލަދުގަނެފައެވެ. ދެލޯ މަރާލައިގެން އިން މިކްޔާގެ ނިތުގައި އައުފްގެ ނިތް ޖައްސާލަމުން ދެލޯމަރާލީ ކުރެވުނު އިހްސާސަކުންނެވެ.\n” އައި އޭމް ސޮރީ..” އައުފް އެއިންގޮތަށް ބުނެލީ ވައި އަޑުންނެވެ. އޭރުވެސް އޭނާގެ ހިތް އޮބި ނޯންނަ ވަރަށް ތެޅެމުން ދިޔައެވެ.\nމިކްޔާގެ ކޮޓަރީ ދޮރުމަތީގައި ހުރި މީހަކަށް ދެންމެ އެދެމީހުންގެ މެދުގައި ހިނގި ކަންތައް ފެނުނުކަން އެމޫނުމަތިން ދޭހަވެއެވެ. މަޑުމަޑުން ދޮރު ކައިރި ކޮށްލުމަށްފަހު އެމީހަކުގެ ފިޔަވަޅުގެ އަޑުވެސް ނީވޭހާ ސިއްރުން ސިޑިން ފައިބަޢިގެން ތިރިޔަށް ދިޔައެވެ.\nhey all heekuran mi part ves kamudhaane kamah..☺? n kudhin kudhin satisfy vaa varah dhigukoh up kohdhevijje kamah hope kuranee mi ?…plx leave ur comments ☺\nthank u all for ur lovely comments..? luv u all n havawonderful evening ☺☺☺\nVarah nice story…nxt part konirakun…avahah up kohdhehchey\nthank you..:) insha allah soon i ll upload next part..keep waiting..:)\nAlhe next part kon irakun ta?????? Kayashandy I love this story\nthank you so much..:) next part soon..:)\nVvvv rythi. Migothah huriya liyuntherinves vaanama. ::)))\nވަރަށް ވަރަށް ރީތި… އެންމެފަހުން މިކްޔާއަށް ޙަޤީޤަތް އެނގުނީ ދޯ؟ ދެން ކާކަށްބާ މިކްޔާ ލިބޭނީ؟ ޝަމާންއަށްބާ ނޫނީ އައުފަށްބާ؟ ކުރިއަށް ހުރި ބައިތަކަށް އެބަ ވަރަށް އިންތިޒާރު ކުރެވޭ… 17ވަނަ ބައިވެސް އަވަސްކޮށްލައްޗޭ\nAuf akee shamaan tha? Or eii dhemeehehtha?\nV v salhi…..inthixaaru kuran avahaa kiyaalan libeyne kamah\nދޭނަން ހިތާ ޖާނާ (23)


ހިތުގެ ހާލަތާއި ލޭގެ ޕްރެޝަރު އެއް ގަޑިއަކުން\nއަތުކުރީ އަޅާ ގަޑީގެ އެކި ބާވަތްތައް މިހާރު ހުރެއެވެ. ޚާއްސަކޮށް ސިއްހީ ހާލަތު ވަޒަންކުރެވޭ ގަޑިތައް ނަން ހުސްކޮށް ލިބެން ހުރެއެވެ. ކަސްރަތުގެ ހުރިހާ ކަމަކާއި ދުޅަހެޔޮކަމަށްޓަކައި ބޭނުންވާ މުހިއްމު އެތައް މައުލޫމާތެއް، މިގަޑިތަކުގެ އެހީގައި އަތުކުރިން ފެންނަން ހުރެއެވެ.\nޓްރާންސް ފެޓް މަނާ ކުރަން ޑަބްލިއުއެޗްއޯ އިން ގޮވާލައިފި\nމާޖިރިން ފަދަ ޓްރާންސް ފެޓް އެކުލެވޭ ބާވަތްތައް ބޭނުންކޮށްގެން އުފައްދާ ކާތަކެތީގެ ސަބަބުން ހިތުގެ ބަލީގައި މަރުވާ މީހުންގެ އަދަދު އިތުރުވަމުންދާ ކަމަށާއި ޓްރާންސް ފެޓް ބޭނުންކޮށްގެން ކާނާ ތައްޔާރު ކުރުން ގައުމުތަކުގައި މަނާކުރަން ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ގޮވާލައިފި އެވެ.\nހަކުރު ބަލީގެ ނުރައްކާ އޮންނަ މީހުން ކުކުޅު ބިސް ކެއުމުން ހިތުގެ މައްސަލަތަކަށް މަގުފަހިވާ ކަމަށް ބެލެވިފައި އޮތަސް އެއީ ރަނގަޅު ހީއެއް ނޫން ކަމަށް އާ ދިރާސާއެއްގައި ބުނެފި އެވެ.\nޗޮކްލެޓަކީ ފިކުރުތަކާ ދުރުކޮށްދޭ އެއްޗެއް\nޗޮކްލެޓުގެ ފައިދާތަކާ ބެހޭ ގޮތުން ވަރަށް ގިނަ ވާހަކަ ދެކެވެ އެވެ. މިފަދަ އާ ދިރާސާއެއްގައި ބުނަނީ ޗޮކެލްޓެއް ކާލުމުން މީހާގެ ފިކުރުތަކާއި ނުތަނަސްކަން ފިލުވާލައި، އުފާވެރިކަން ގެނެސްދޭނެ ކަމަށެވެ.\nލޮނުމެދުގެ ފައިދާތައް ގިނަ\nލޮނުމެދުގައި ހުންނަ ގަދަ ރަހަގަނޑާ ހެދި އެއީ ބައެއް މީހުންނަށް އެހާ ކަމުދާ އެއްޗެއް ނޫނެވެ. އެކަމަކު މިއީ ސިއްހީ ގޮތުން ބަލާއިރު ދޫކޮށްލެވެން ނެތް އެއްޗެކެވެ.\nފަލަ ނޫނަސް ބަނޑުގައި ސަރުބީ ގިނަވުމުން ނުރައްކާ\nއާދައިގެ ހަށިގަނޑެއް ނަމަވެސް އެ މީހެއްގެ ބަނޑުގައި ގިނައިން ސަރުބީ ހުންނަ ނަމަ އެކަމުގެ ސަބަބުން ހިތުގެ ބަލިތަކުގެ ނުރައްކާ ބޮޑުވާ ކަމަށް ދިރާސާއެއްގައި ބުނެފި އެވެ.\nApril 06, 2018 2\nނަޓްސް: ހިތުގެ މައްސަލަތަކަށް އެހީއެއް\nމަހުގެ ބާވަތްތަކުގައި އެކުލެވޭ ޕްރޮޓީނަށް ވުރެ އެކި ބާވަތްތަކުގެ ނަޓްގައި ހުންނަ ޕްރޮޓީން ހިތުގެ ސިއްހަތަށް ރަނގަޅު ކަމަށް ދިރާސާއެއްގައި ބުނެފި އެވެ.\nސިއްހީ ތަޖުރިބާކާރުން އަބަދު ވެސް ދޭ ނަސޭތަހަކީ ގިނައިން ތަރުކާރީ ކެއުމެވެ. ދިރާސާއެއްގައި މިހާރު ބުނަނީ ބްރޮކޮލީ ފަދަ ތަރުކާރީގެ ބާވަތްތަކަކީ ދުވަސްވީ އަންހެނުންނަށް ވަކިން...\nދުވާލަކު ތިން ތަށި ކޮފީ އަކީ ރަނގަޅު މިންވަރެއް\nކޮފީއާ ނުލައި އުޅުމަކީ ގިނަ މީހުންނަށް އެހާ ފަސޭހަ ކަމެއް ނޫނެވެ. އެއީ ދިރިއުޅުމުގެ ބައެކެވެ. އެކަމަކު މާ ގިނައިން ކޮފީ ބުއިމަކީ ވެސް ސިއްހީ ގޮތުން ރަނގަޅު ކަމެއް ނޫނެވެ.\nހިތުގެ ހާލު އަންގައިދޭ މޮނިޓަރެއް\nވެލްބީން ހާޓްސްކޯޕަކީ ހިތުގެ މަސްތަކުގައި ބާރު ހުރި މިންވަރުން ފެށިގެން ހިތުގެ ސިއްހަތުގެ ހުރިހާ ކަމެއް މިނައިދީ ކިރައިދޭ މޮނީޓަރެކެވެ. ހިތުގެ ހާލު ރަނގަޅުކުރުމަށާއި ހިތުގެ ބަލިތަކުން ދުރުވާން މިކަމުން އެހީތެރިވާނެ އެވެ.\nއިންޑިއާގެ ނިއު ދިއްލީގައި ހުންނަ އެޕޯލޯ ހޮސްޕިޓަލުން އާސިފް ޚާން ހުކުރު ދުވަހު ނިކުމެގެން އަންނަތަން ފެނުމުން މީހުންނަށް ލިބުނީ ވަރަށް ބޮޑު ހައިރާން ކަމެކެވެ. އެއީ އުމުރުން 22 އަހަރުގެ މި ޒުވާނާގެ ފުރާނަ ސަލާމަތް ވެދާނެ ކަމަށް އެކަކަށް ވެސް އުންމީދު ނުކުރެވުނީމަ އެވެ.\nއިއްދައިން ކެނޑުން އަވަސްވުން ހިތުގެ ބައްޔާ ގުޅޭ\nއުމުރުން 11 އަހަރު ނުފުރެނީސް މައްސަރުކަންތައް ޖެހޭ އަންހެންކުދިންނާއި 47 އަހަރު ނުވަނީސް އިއްދައިން ކެނޑޭ އަންހެނުންނަށް ހިތުގެ ބައްޔާއި ސްޓްރޯކްގެ ނުރައްކާ ބޮޑުކަމަށް އަންގާރަ ދުވަހު ޝާއިއުކުރި ދިރާސާއެއްގައި ބުނެފި އެވެ.\nމެދު އުމުރުގެ ސިއްހަތު ރަނގަޅު މީހުންނަށް އިންޒާރެއް\nމެދު އުމުރުގެ މީހުންގެ ތެރެއިން ދެބައިކުޅަ އެއްބައި މީހުންގެ ހިތާއި ސިކުނޑިއާ ގުޅިފައިވާ އާޓްރީޒްތައް ބެދިފައި ހުރުމަކީ އެކަށީގެންވާ ކަމެއް ކަމަށް ސައިންސްވެރިން ބުނެފި އެެވެ. ބަރުދަން އެކަށީގެންވާ ވަރެއްގައި ހުރި ދުންފަތުގެ އިސްތިއުމާލު ނުކުރާ އަދި ހަކުރުބަލި ނެތް މީހަކަށް ވިޔަސް އެ މައްސަލަ ދިމާވެދާނެ ކަމަށާއި މެދު އުމުރަށް...\nއެންމެ އަށް ހަފުތާގެ ކުއްޖެއްގެ ހިތް ބަދަލުކޮށްފި\nއިނގިރޭސި ވިލާތުގައި އެންމެ އަށް ހަފުތާގެ ކުއްޖެއްގެ ހިތް ބަދަލުކޮށްފި އެވެ.\nދުވާލަކު ތިން ޖޯޑު ކޮފީ ބުއިމުގައި ފައިދާތަކެއް\nކޮފީ ޖޯޑެއް ބޮއި ނުލެވޭ ނަމަ ގިނަ މީހުންނަށް ހެނދުނުގެ އިރު ވެސް އަރާ ކަމަކަށް ނުވެ އެވެ. އެހާ ވެސް ބޮޑަށް ކޮފީ އަކީ އާދައެކެވެ. ފަހުގެ ހޯދުމަކަށް ފަހު ސައިންސްވެރިން ބުނަނީ އާދައިގެ ވަރަކަށް ކޮފީ ބުއިމަކީ ވަރަށް ގިނަ ފައިދާތައް އިންސާނާގެ ސިއްހަތަށް ލިބޭ ކަމެއް ކަމަށެވެ. އާދައިގެ މިންވަރެކޭ ބުނެފައިވަނީ ދުވާލަކު ތިން ޖޯޑު ނުވަތަ...\nހިނގަން އުނދަގޫނަމަ ހިތުގެ ޓެސްޓެއް ހެދުން ރަނގަޅު\nއުމުރުން 78 އަހަރަށް ވުރެ ހަގު މީހުންގެ ތެރެއިން ހިނގަން އުނދަގުވާ މީހުންގެ ހިތުގެ މައްސަލަޔަކާ އެކަމާ ގުޅުމެއް ހުރެދާނެ ކަމަށް ފަހުގެ ހޯދުމަކުން ހާމަވެއްޖެ އެވެ. ސްވިޑްންގެ ސްޓޮކްހޯމްގެ ކަރޮލިންސްކާ އިންސްޓިޓިއުޓްގެ ސައިންސްވެރިން ބަލާފައި ވަނީ އުމުރުން ދުވަސްވާ ވަރަކަށް މީހުންނަށް ހެލިފެލިވެ އުޅެން ދަތިވާ ސަބަބެވެ.\nހާޓް އެޓޭކަށް ފަހު އަވަހަށް މަރުވަނީ އަންހެނުން\nހާޓް އެޓޭކެއް ޖެހުމަށް ފަހު އެ އަހަރު ތެރޭ މަރުވުމުގެ ނުރައްކާ ފިރިހެނުންނަށް ވުރެ އަންހެނުންނަށް ބޮޑު ކަމަށް ޔޫރަޕްގެ އާ ދިރާސާއަކުން ދައްކައިފި އެވެ.


Male sarahadhugai 18 aharu nuvaa kuhjaku balive in massala eh fenamthivehjje | ThePress\n2 ކުދިންނަށްވެސް ރައްކާތެރިކަން ދީފި ކަމަށް ޖެންޑާއިން ބުނެފި\nޖެންޑާ މިނިސްޓަރު އައިޝަތު މުހައްމަދު ދީދީ / ފައިލް ފޮޓޯ: ދަ ޕްރެސް\nމާލެ ސަރަހައްދުގައި 18 އަހަރު ނުފުރޭ ކުއްޖަކު ބަލިވެ އިން މައްސަލައެއް ބަލަން ފަށައިފިއެވެ.\nޗައިލްޑް އެންޑް ފެމިލީ ޕްރޮޓެކްޝަން ސާވިސް (ސީއެފްޕީއެސް) އިން ބުނީ އިއްޔެ ހަވީރު، މާލެ ސަރަހައްދުން، 18 އަހަރުން ދަށުގެ ކުޑަ ކުއްޖެއް ބަލިވެ އިންކަން އެ ސާވިސް އަށް ރިޕޯޓު ކޮށްފައިވާ ކަމަށެވެ. އަދި އެ މައްސަލައިގައި މިހާތަނަށް ލިބިފައިވާ މައުލޫމާތަށް ބަލާއިރު އެކަމުގައި ދެން ޝާމިލް ވަނީ ވެސް 18 އަހަރުން ދަށުގެ ކުއްޖެއް ކަމަށް ސީއެފްޕީއެސްއިން ބުނެއެވެ.\nއެ ދެކުދިންގެ ރައްކާތެރިކަން ކަށަވަރުކޮށް، އިތުރަށް ބަލަންޖެހޭ ބެލުންތައް އެ ސާވިސްއިން ހާއްސަ ސަމާލުކަމެއް ދީގެން ބަލަމުންދާ ކަމަށް ސީއެފްޕީއެސްއިން ވަނީ ބުނެފައެވެ.\nއޭގެ އިތުރުން ދިވެހި ފުލުހުންގެ ހިދުމަތާއިއެކު ދެކުދިންގެ ވެސް ރައްކާތެރިކަން ކަށަވަރު ކުރުމަށްޓަކާ އަޅަން ޖެހޭ ފިޔަވަޅުތައް އަޅާފައިވާ ކަމަށް ސީއެފްޕީއެސްއިން ބުނެއެވެ.\nސީއެފްޕީއެސްއިން ބުނީ ކުދިންގެ އާއިލާއަށް ބޭނުންވާ ނަފްސާނީ އިޖްތިމާއީ އެހީތެރިކަން ފޯރުކޮށް ދިނުމުގައި ސީއެފްޕީއެސްގެ އިޖްތިމާއީ ހިދުމަތްތެރިން ހަރަކާތްތެރި ވަމުންދާ ކަމަށެވެ.\nއެ މައްސަލައިގައި ހިމެނެނީ ކުޑަކުދިން ކަމަށްވާތީ، ކުޑަކުދިންގެ ހައްގުތައް ރައްކާތެރިކުރުމުގެ ގާނޫނުގެ 33 ވަނަ މާއްދާގެ ދަށުން ކުޑަކުދިންގެ ކަރާމާތަށް އުނިކަން އަންނަ ގޮތަށް މައުލޫމާތު ހާމަނުކުރުމަށް ސީއެފްޕީއެސްއިން ވަނީ އެދިފައެވެ.\nހަބަރު ކުޑަކުދިން ޖެންޑާ މިނިސްޓްރީ\nކުޑަކުދިން ބަލިވެ އިނދޭ ހެއްޔޯ. ބަލިވެ އިންނާނެ މީހަކު ރޭޕް ކުރިއަސް މިތާ މި ކޮމެންޓް ކުރާ އާލާތްގަނޑު، ކުޑަކޮށް ބޮލުގެ ބޭނުން ކުރުންވެސް ރަނގަޅު ވާނެ ފުރަތަމަ އެކުއްޖާ ރަޖަމު ކުރަން ނުގޮވާ. 18 އަކީ ކުޑަކުއްޖެެެއް ހަމަ. ގައުމުގެ ގަވާއިދު ކަމުނުދަންޔާ ކޮންމެސް އެހެން ތާކަށް ދޭ. ތަންތަން ފެޅީމަ ބޮޑުވީ ދޯ އެ.\nކުޑަކުދިން ބަލިވެ އިނދޭތަ؟ ކުޑަ ފިރިހެން ކުދިންނަށް ދަރިން ލިބޭތަ؟ އިސްލާމީ އުޞޫލުދޫކޮށްލާފަ ޔަހޫދީންގެ ފަލްސަފާއަށް ތަބާވީމަ މިކަހަލަ އެތައް ކަމެއްހިނގާނެ.\nކޯޗެއް ރައްކާތެރި ކުރާކަށް… ނަންވެސް ފޮޓޯވެސް ޖަހަންވީ… ތިފާޑަކަށް ނޫޅޭނެ ކުޑަކުދިންނެއް.. ލަދުން ބޯހަލާކު..\nމިހާރު ސަރުކާރުން ހަދާއިގެން ތިއުޅޭ ގާނޫނަކީ ބަލާއެއް ކަހަލަ ގާނޫނެއް އަންހެނާ ފިރިހެނާ ބޮޑުވެ ބާލިޣުވުމުން އެވީބޮޑުމީހަކަށް އެހިސާބުން ޝަހުވައްތެރިކަން ހިގަންފެށުނީ ދެން އެދެމީހުންނަށް ފުރުސަތެއް ލިބޭއިރައް އުޅޭނެ ދެން ލިބޭނީދަރިން ތިކަހަލަ ކިތައް ދަަރިންލިބި އެބޯޓު ކޮށްފަ ހުންނާނެކަން އިނގޭތޯ ތީފަގީރެއްގެ ދަރިޔަަަަަަަކައްވާނީ އެަހެންނޫން ނަމަަަަަަަ މިހާރު ތިބޭނީ އަނާޑީ ހޮސްޕިޓާގައި\nކުޑަކުދިން ބަލިވެ އިނދޭތަ\n18 އަހަރު ނުވަންޏާ އޯކޭ ދޯ؟ ކޮން ހިމާޔަތެއް، ބަލިވެ ނީންނަކަމަށް ވާނެބާ؟ ނަސީބުތާ ހުނިގުރާބު ބަލާނުވަންކަން؟